meedhoo zuvaan team in varugadha feydhoo bali koffi\nފަސޭހަކަމާއެކު މީދޫ ބަލިކޮށް ހިތަދޫއިން ފައިނަލްގެ ...\nby vomadmin September 21, 2020\n20 އަހަރުން ދަށުގެ އައްޑޫ ޔޫތު ޗެލެންޖް 2020 ފުޓްބޯޅަ މުބާރާތުގައި ވަރުގަދަ ފޭދޫޓީމާއި މީދޫޓީމް ބައްދަލުކޮށް އިއްޔެ ކުޅުނު ފޯރިގަދަމެޗް މީދޫޓީމް ކާމިޔާބުކޮށްފިއެވެ. މިމެޗު މީދޫޓީމް ކާމިޔާބުކޮށްފައިވަނީ 1 ލަނޑު0ލަނޑުގެ ނަތީޖާއަކުންނެވެ\nމިމެޗުން މީދޫޓީމް 1-0 ގެ ނަތީޖާއަކުން މޮޅުވިކަމުގައިވިޔަސް ފޭދޫޓީމްގެ ކުޅުންތެރީންވެސް ރަގަޅު ކުޅުމެއް ކުޅެގިނަ ހަމަލާތަކެއް މީދޫޓީމްގެ ގޯލަށް ފޮނުވުމަށް މަސައްކަތްކޮށްފައިވެއެވެ. އެހެންނަމަވެސް ފޭދޫޓީމްގެ ކުޅުންތެރީން ހުއްޓުވުމަށް މީދޫޓީމްގެ ކުޅުންތެރީން ވަރުގަދައަށް ޑިފެންސް ކޮށްފައިވާކަން ފާހަގަކުރެވުނެވެ.\nމިގޮތުން މީދޫޓީމްގެ ކުޅުންތެރީން ފޭދޫޓީމްގެ ކުޅުންތެރީން ހުއްޓުވުމަށް ކުރަމުންދިޔަ މަސައްކަތްތަކުގެ ތެރެއިން މީދޫޓީމްގެ ޕެނަލްޓީ އޭރިޔާގެ ތެރެއިން ފޭދޫޓީމްގެ ބަލްސަމްއަށް މީދޫޓީމްގެ ޓެރީއަށް ކުރެވުނު ޓެކުލަކާ ގުޅިގެން ފުރަތަމަ ހާފްގެ 30 ވަނަ މިނިޓްގައި ރެފްރީ މަސީހު ފޭދޫޓީމަށް ޕެނަލްޓީއެއް ދިނެވެ. މި ޕެނަލްޓީގައި ސަޔަމް ފޮނުވާލި ބޯޅަ ގޯލްދަނޑީގައި ޖެހިފައި ކުޅުމުގެ ތެރެއަށް އައުމުން މީދޫޓީމްގެ ކުޅުންތެރީންވަނީ ބޯޅަ ދިފާއުކޮށް ދުރަށް ފޮނުވާލިއެވެ.\nމިމެޗްގެ ފުރަތަމަ ހާފްގެ ކުޅުން ނިމިގެން ގޮސްފައިވަނީ އެއްވެސްޓީމަކަށް ލަނޑެއް ކާމިޔާބު ނުކުރެވި 0-0 ން ދެޓީމް އެއްވަރުވެގެންނެވެ.\nސަހާފް- އިއްޔެ މެޗްގެ މޮޅުކުޅުންތެރިއަކަށް ހޮވުނު ސަހާފްއާއި ޓްރޮފީ ހަވާލްކޮށްދެއްވީ ޠޮއްޔިބު ( ފޮޓޯ: އޭއޯނިއުސް)\nމިމެޗްގެ ދެވަނަ ހާފްގެ ކުޅުން މީދޫޓީމުން ފަށާފައިވަނީ ފުރަތަމަ ހާފާއި ޚިލާފަށް އެޓީމްގެ ކުޅުން ވަރަށްބޮޑުތަން ރަގަޅުކޮށްގެންވެ. އަދި ފޭދޫޓީމްގެ ގޯލަށް ގިނަ ހަމަލާތަކެއް އެޓީމުގެ ކުޅުންތެރީން ފޮނުވަމުން ގޮސްފައިވެއެވެ. މިމެޗްގައި ލަނޑެއް ކާމިޔާބުކޮށް މެޗްގެ ލީޑު ހޯދުމަށް މީދޫޓީމްގެ ކުޅުންތެރީން ކުރަމުންދިޔަ މަސައްކަތް ކާމިޔާބުވީ ދެވަނަހާފްގެ 26 ވަނަ މިނިޓްގައި އެޓީމްގެ ސަހާފަށް ފޭދޫޓީމްގެ ޕެނަލްޓީ އޭރިޔާބޭރުން ލިބުނު ބޯޅައެއް ފޭދޫޓީމްގެ ގޯލްތެރެއަށް ފޮނުވާލައިގެން ސަހާފް ކާމިޔާބުކޮށްދިން ލަނޑުންނެވެ.\nމިލަނޑު މީދޫޓީމުން ކާމިޔާބުކުރުމާއެކު ފޭދޫޓީމުގެ ކުޅުންތެރީން އިތުރަށް ކުރިއަށް ޖެހި މެޗްގެ ނަތީޖާ ހަމަހަމަ ކުރެވޭތޯ ވަރަށްބޮޑަށް މަސައްކަތްކޮށްފައިވެއެވެ. އެހެންނަމަވެސް މެޗްގެ މެޗްގެ ފުރިހަމަ ވަގުތުހަމަވެ އަދި އިތުރުވަގުތުގެ ގޮތުގައި ކުޅުވި ވަގުތުވެސް ހަމަވިއިރު ދެޓީމުން ކުރެ ޓީމަކަށް އިތުރު ލަނޑެއް ކާމިޔާބު ނުކުރެވި މެޗް ނިމިގެންދިޔައީ 1 ލަނޑު0ލަނޑުން މީދޫޓީމް މޮޅުވެގެންނެވެ.\nމިމެޗުން މީދޫޓީމް މޮޅުވުމުން ދެމެޗު ކުޅެގެން އެޓީމަށް ލިބިފައިވަނީ4ޕޮއިންޓެވެ. މިމެޗުން ދެރަވި ފޭދޫޓީމަށް ދެމެޗު ކުޅެގެން ލިބިފައިވަނީ3ޕޮއިންޓެވެ.\nސަޔަމް- ފޭދޫޓީމަށް ލިބުނު ޕެނަލްޓީ ޖެހި – އެކަމަކު ކާމިޔާބު ކުރެވޭނެ ގޮތެއްނުވި ( ފޮޓޯ: އޭއޯނިއުސް)\nމިމެޗާއި ބެހޭގޮތުން ފޭދޫޓީމްގެ ކޯޗް ބުނީ މިމެޗަށް ނިކުތްއިރުވެސް މީދޫޓީމް ވަރުގަދަ ވާނެކަން އެގޭކަމަށެވެ.\n” މިމެޗަށް ނިކުތްއިރުވެސް މީދޫޓީމް ވަރުގަދަވާނެކަންއެގޭ ،. ފުރަތަމަ ހާފްގައި، ހާއްސަކޮށް ކަނާއަތްފަޅިން ގިނަ ފުރުސަތުތަކެއް ތަނަވަސް ކުރެވުނު. އަދި ބަލްސަމްގެ އިންޑިވިޖުއަލް ހުނަރާއެކު ޕެނެލްޓީއެއްލިބުނު ، އެކަމަކު ނަސީބު ދެރަކަމުން ޕެނަލްޓީގައި ސަޔަމް ފޮނުވާލިބޯޅަ ނާކާމިޔާބުވީ . ދެވަނަ ހާފްގައިވެސް ކުޅުންތެރިން ކުރިއަށް ޖެހި މެޗްގައި ލީޑު ހޯދުމަށް ވަރަށް ރަގަޅު ފުރުސަތެއް ލިބުނު ، އެކަމަކު ނަސީބު ދެރަކަމުން އެއިން ފުރުސަތެއްގެ ބޭނުންވެސް ނުކުރެވުނީ . ބަލިވީމަ ބަލި ގަބޫލުކުރަން. އިއްޔެގެ މެޗާއިބެހޭގޮތުން ފޭދޫޓީމްގެ ކޯޗް އަލީ ހަޒީން ކިޔައިދިނެވެ.\nމިމެޗަށްފަހު މީދޫޓީމްގެ ކޯޗު އަހުމަދު ބުނީ އިއްޔެގެ މެޗަކީ ވަރަށް އުނދަގޫ މެޗެއް ކަމަށެވެ. ” ޓީމު ވަރަށް ރަނގަޅަށް ކުޅެފި. ވަރަށް ރަނގަޅަށް ޑިފެންސް ކޮށްފި. ފޭދޫޓީމް ކަހަލަ ފިޒިކަލްގޮތުން ވަރުގަދަ އަދި މީދޫޓީމަށްވުރެ ތަޖުރިބާގެގޮތުން ރަގަޅު މޮޅު ކުޅުންތެރީންތިބި ޓީމަކާއެކު ކުޅެ ޒުވާންޓީމެއް ގޮވައިގެން މިފަދަ ނަތީޖާއެއް ލިބުމަކީ ވަރަށް ބޮޑު ކާމިޔާބެއް . އަދި މެޗް ހިގަމުންދިޔަ ވަގުތު ސަޕޯޓަރުން އަޅުގަޑުމެންގެ ކުޅުންތެރީންނަށް ދެއްމަވުންގެންދެވި ހިތްވަރަކީވެސް މިމެޗުން އަޅުގަޑުމެން މޮޅުވުމަށް ލިބުނު އިތުރު ހިތްވަރެއް ” މީދޫޓީމްގެ ކޯޗް އަހުމަދު ރަޝީދު އިއްޔެގެ މެޗާއިބެހޭގޮތުން ބުނެފައިވެއެވެ.\nއިއްޔެ ކުޅެވުނު މިމެޗްގެ މޮޅު ކުޅުންތެރިއަކަށް ހޮވިފައިވަނީ މިމެޗުން މީދޫޓީމް މޮޅުވި ލަނޑު ކާމިޔާބުކޮށްދިން ސަހާފެވެ.\nއޭދަފުށީގައި ހޯމް ކަރަންޓީނުގައި ތިބި ދެމީހަކު ކޮވިޑް 19 އަށް ޕޮޒިޓިވް ވެއްޖެ\nބ. އޭދަފުށީގައި ހޯމް ކަރަންޓީނުގައި ތިބި ދެ ބިދޭސީއަކު ކޮވިޑް19 އަށް ޕޮޒިޓިވް ވެއްޖެ އެވެ. އެނގިފައިވާ ގޮތުގައި ...\nސައިކަލް އެކްސިޑެންޓްގައި ދެ މީހަކަށް އަނިޔާވެ، އެކަކު ހިތަދޫ ހޮސްޕިޓަލަށް ފޮނުވާލައިފި\nމީދޫގައި ދެ ސައިކަލް ޖެހި ހިނގި އެކްސިޑެންޓްގައި ސައިކަލް ދުއްވަން ތިބި ދެ މީހުންނަށް އަނިޔާވެއްޖެ އެވެ ބުރާސްފަތި ...\nvomadmin December 19, 2020\nޕާޓީގެ އެތެރެއިން އެމްޑީޕީގެ މެމްބަރުންނަށް ހައްގުވާ މިންވަރު ހޯދައި ދިނުމަށް މަސައްކަތް ކުރާނެކަމަށްބުނެ ފެށޭ މަހު 29 ...


ބަދަލު ތަކަކާއެކު ތެލުގެ ވިޔަފާރިއަށް ބިންދޫކުރުމަށް2ވަނަ ފަހަރަށް އިއުލާނު ކޮށްފި – Ungoofaaru\nބަނޑޭރިގަނޑު/ޙަބަރު/ބަދަލު ތަކަކާއެކު ތެލުގެ ވިޔަފާރިއަށް ބިންދޫކުރުމަށް2ވަނަ ފަހަރަށް އިއުލާނު ކޮށްފި\n0 138 1 މިނެޓުން ކިޔާލެވޭ\nއުނގޫފާރު ރައްޔިތުންގެ ވިޔަފާރިއަށް ތެޔޮ ހިފައިގެން އައި ތެޔޮބޯއްޓެއް އުނގޫފާރު ބަނދަރުގައި ތެޔޮ ބާލަނީ\nއުނގޫފާރު ބަނދަރުގެ ދެކުނު ސަރަހައްދުގައި ތެލުގެ ވިޔަފާރިކުރުމަށް ހާއްސަކުރެވިފައިވާ ބިމުން 1500 އަކަފޫޓްގެ3ބިން އެންމެ ރަގަނޅު އަގު ހުށަހަޅާ ފަރާތަކަށް 10 އަހަރުގެ މުއްދަތައް ކުއްޔަށް ދޫކުރުމަށް އުނގޫފާރު ކައުންސިލުން ވަނީ ނިންމާފައެވެ. މިއީ މިބިމުގައި ތެލުގެ ވިޔަފާރި ކުރުމަށް ބިން ދޫކުރުމަށް ކައުންސިލުން ނިންމި2ވަނަ ފަހަރެވެ.\nފުރަތަމަ ފަހަރު، 14 ޑިސެމްބަރ 2017 ގައި ކައުންސިލުން އިއުލާނުކުރީ އެބިމުން 2000 އަކަފޫޓުގެ2ބިން ދޫކުރާށެވެ.\nތެލުގެ ވިޔަފާރި އަކީ ކަނޑައެޅިފައިވާ ވަކިއުސޫލެއްގެ ތެރެއިން ވަކިމިންގަޑެއްގައި ހިފެހެއްޓިގެން ކުރުމަށް ހުއްދަދެވޭ ވިޔަފާރިއަކަށްވާތީ ކައުންސިލުންވެސް ދަނީ އެންމެންގެ ސަލާމަތާއި ރައްކައުތެރިކަމަށްޓަކައި އެމަގުން މަސައްކަތް ކުރެވޭތޯ ބަލަމުންނެވެ. ކައުންސިލުން ނިންމައިފައިވާ ގޮތުގެމަތިން އުނގޫފާރުން ތެލުގެ ވިޔަފާރިއަށް ދޫކުރުމަށް ހަމަޖެހިފައިވާ ބިންތައް ދޫކޮށް އެބިންތައް ތަރައްޤީ ކުރުމަށްދެވޭ މުއްދަތަށްފަހު، ކަނޑައެޅިފައިވާ ސަރަހައްދު ފިޔަވައި އެހެން ތަނެއްގައި ތެލުގެވިޔަފާރި އުނގޫފާރުގައި ކުރުމަށް ހުއްދަނުދެވޭނެ ވާހަކަވެސް ކައުންސިލުގެ އިއުލާނުގައި ބުނެފައިވެއެވެ.\nމިރަށު ބަނދަރުގެ ދެކުނު ސަރަހައްދުގައި ތެލުގެ ވިޔަފާރިކުރުމަށް ހާއްސަކުރެވިފައިވާ ބިމުން 1500 އަކަފޫޓްގެ3ބިން އެންމެ ރަގަނޅު އަގު ހުށަހަޅާ ފަރާތަކަށް 10 އަހަރުގެ މުއްދަތައް ކުއްޔަށް ދޫކުރުމަށް ވަނީ ނިންމާފައެވެ.\nއަދި ހުށަހަޅާ ފަރާތަކީ ކުންފުންޏެއް ނުވަތަ ޕާރޓްނާޝިޕެއް ނުވަތަ އަމިއްލަފަރުދުންގެ ވިޔަފާރި އަކުންނަމަ އެތަނެއްގެ ރަޖިސްޓްރީގެ ކޮޕީ ހުށަހަޅަންވާނެއެވެ. މިމަސައްކަތަށް އެދި ހުށައަޅާ ޕްރޮޕޯސަލް ހުންނަންވާނީ ބަންދުކުރެވިފައިވާ ސިޓީއުރައެއްގައެވެ. މި މަސައްކަތަށް އެދި ހުށައަޅުއްވާ ސިޓީއުރައިގެ ބޭރުގައި “އުނގޫފާރު ކައުންސިލުން ތެލުގެ ވިޔަފާރިއަށް ދޫކުރާބިމަށް އެދި” މިހެންލިޔެފައި އޮންނަންވާނެއެވެ. އަދި މީގެ އިތުރުން ޕްރޮޕޯސަލް ހުށައަޅާ ފަރާތުގެ ނަމާއި، އެޑުރެސް އަދި ފޯން ނަމްބަރ ސިޓީއުރާގެ ބޭރުގައި އޮންނަން ވާނެއެވެ.\nބިމުކުލި (އަކަފޫޓަކަށް މަހަކު)\nތެޔޮޝެޑް އިމާރާތްކޮށް ނިންމުމަށް ހުށަހަޅާ މުއްދަތައް


MRM Ge Zaeem Ge Magaam Ah Raees Maumoon Kurimathi Lahvvaifi އެމްއާރުއެމްގެ ޒައީމްކަމުގެ މަޤާމަށް ރައީސް މައުމޫން ކުރިމަތި ލައްވައިފި – Huvadhoo News MRM Ge Zaeem Ge Magaam Ah Raees Maumoon Kurimathi Lahvvaifi Huvadhoo News\nއެމްއާރުއެމްގެ ޒައީމްކަމުގެ މަޤާމަށް ރައީސް މައުމޫން ކުރިމަތި ލައްވައިފި\nކުރީގެ ރައީސުލްޖުމްހޫރިއްޔާ މައުމޫން އަބްދުލް ޤައްޔޫމް\nކުރީގެ ރައީސް މައުމޫން ޢަބްދުލްޤައްޔޫމް އިސްވެ އުފައްދަވާފައިވާ މޯލްޑިވްސް ރިފޯމް މޫވްމަންޓް (އެމްއާރުއެމް) ގެ ޒައީމްކަމުގެ މަޤާމަށް އެޕާޓީގެ ވަގުތީ ރައީސް އަދި ކުރީގެ ރައީސުލްޖުމްހޫރިއްޔާ މައުމޫން އަބްދުލް ޤައްޔޫމް ކުރިމަތި ލައްވައިފިއެވެ.\nރާއްޖޭގެ ސިޔާސީ ޕާޓީއަކުން މިހާތަނަށް އުފައްދާފައި ނުވާ މަޤާމަކަށް ވާއިރު އެ މަޤާމަކީ އެޕާޓީގެ ރައީސްކަން ކުރައްވާފައިވާ ބޭފުޅުންނަށް އޮންނަ ފުރުސަތެކެވެ. އަދި މިހާތަނަށް އެޕާޓީގެ ރައީސް ކަން ކުރައްވާފައިވާ ހަމައެކަނި ބޭފުޅަކީވެސް ރައީސް މައުމޫންއެވެ.\nއެމްއާރުއެމް ގެ ފުރަތަމަ ޤައުމީ ޖަލްސާ އަންނަ އޮކްޓޫބަރު މަހުގެ2ގައި ބާއްވަން ނިންމާފައިވާ އިރު އެމްއާރުއެމްއިން ވަނި އެޕާޓީގެ މަގާމުތަކަށް ކުރިމަތި ލުމުގެ ފުރުސަތު ހުޅުވާލާފައިއެވެ. އެގޮތުން އެމްއެމާރުއެމްއިން ހުޅުވާލާފައިވާ މަޤާމުތަކުގެ ތެރޭގައި ޕާޓީގެ ނާއިބް ރައީސްގެ މަޤާމަށް އަންހެން ބޭފުޅަކާއި ފިރިހެން ބޭފުޅަކަށްވެސް ވަނީ ފުރުސަތު ހުޅުވާލާފައެވެ. މީގެ އިތުރުން އެގްޒެކްޓިވް ކޮމެޓީގެ މެންބަރު ކަމަށް 20 ބޭފުޅުން އިންތިޚާބު ކުރާނެ އެވެ. އެއީ 10 ފިރިހެނުންނާއި 10 އަންހެނުންނެވެ. ދެން ހުޅުވާލާފައި އޮތީ ޒުވާނުންގެ ކައުންސިލްގެ ރައީސް ކަމަށާއި ޒުވާނުންގެ ކައުންސިލްގެ ނާއިބު ރައީސް ކަމަށާއި އެ ކައުންސިލަށް އިތުރު 30 މެންބަރުންނެވެ. އެއީ 15 ފިރިހެނުންނާއި 15 އަންހެނުންނެވެ. އަދި އަންހެނުންގެ ކައުންސިލްގެ ރައީސް ކަމަށާއި ނާއިބު ރައީސް ކަމަށާއި އަންހެނުންގެ ކައުންސިލަށް 20 މެންބަރުން ހޮވުމަށް ވެސް ވަނީ ހަމަޖެހިފައެވެ. މީގެ އިތުރުން އިންތިހާބު ކޮމެޓީ އާއި ސުލޫކު ކޮމެޓީ އާއި އިސްތިއުނާފު ކޮމެޓީން ކުރެ ކޮންމެ ކޮމެޓީއަކަށް ފަސް މެންބަރުން އިންތިޚާބު ކުރާނެއެވެ.\nމިމަޤާމުތަކަށް އެމްއާރުއެމްގެ އަސާސީ ޤަވާއިދުގައި ކަނޑައަޅާފައިވާ ޝަރުތު ހަމަވާ މެމްބަރުން މިމަހުގެ 16 ވަނަ ދުވަހުގެ ކުރިން ހުށަހެޅުމަށް ވަނީ ހުޅުވާލާފައެވެ.\nއެމްއާރުއެމް ސިޔާސީ ޕާޓީއެއްގެ ގޮތުގައި އުފެއްދުމަށްޓަކައި ބާއްވަންޖެހޭ ޖަލްސާ ބޭއްވުމުގެ ހުއްދަ އިލެކްޝަންސް ކޮމިޝަނުން އެޕާޓީއަށް ދިނީ 2019 ވަނަ އަހަރުގެ އޮކްޓޫބަރު މަހުގެ 2ގައެވެ. އަދި އެޕާޓީގެ މަޤާމުތަކަށް ބޭފުޅުން އައްޔަންކުރައްވާފައިވަނީ ޤައުމީ ޖަލްސާއެއް ބޭއްވެންދެންނެވެ. އެމްއާރުއެމްގެ މެންބަރުންގެ ގޮތުގައި މިވަގުތު ތިބީ 3048 މެންބަރުންނެވެ.


Kashmir Gai Hingaa Gathulu Aanmuge Thafseel UN Ah Dheyn India In Dhekolhu Hadhaifi - Vaguthu\n1990 އަހަރުން ފެށިގެން އިންޑިއާއިން ކަޝްމީރުގައި ހިންގާ ގަތުލުއާންމާއި މި ގަތުލުއާންމުތަކުގައި އަނިޔާ ލިބުނު އަދި މަރުވި މީހުންނަށް އިންސާފު ހޯދައިދިނުމަށް ކުރެވެމުންދާ މަސައްކަތްތަކުގެ ތަފްސީލު ހޯދަން އދ ގެ ތިން ސްޕެޝިއަލް ރެޕެޓުއަރުން ލިޔުމުން އެދުމުން އިންޑިއާއިން ޖަވާބުދާރީވާން ދެކޮޅު ހަދައިފިއެވެ.\nއިންޑިއާގެ ދަ ވަޔާ ނޫހުން ރިޕޯޓްކުރާގޮތުގައި 2018 ވަނަ އަހަރު އެކަނިވެސް އިންޑިއާގެ ސިފައިން ކަޝްމީރުގެ އާންމު ރައްޔިތުންނާއި ދެކޮޅަށް ބޭނުން ކުރި ހާލަތާއި ނުބައްދަލު ބާރުގެ ސަބަބުން 13 މީހުން މަރުވި އެވެ. ނަމަވެސް މިހާދިސާގެ ތަފްސީލު ހޯދަން ފޮނުވި ސިޓީއަށް ވެސް އިންޑިއާ ސަރުކާރުން ޖަވާބު ދާރީ ނުވާކަމަށް އެނޫހުގައި ބުނެފައި ވެއެވެ.\nއދ ގެ މި ސުވާލުތަކަށް އިންޑިއާއިން ޖަވާބުދާރީ ނުވުމާއިގުޅިގެން އދ ގެ ހިއުމަންރައިޓްސް ކައުސިލުން މިމަހު 18 ވަނަ ދުވަހު ވަނީ އެސައުންސިލުގެ ވެބްސައިޓުގައި އިންޑިއާއިން މި ކަންކަމަށް ޖަވާބު ދާރީ ނުވާކަން ހާމަ ކޮށްފައެވެ.\nމިހާރު އިންޑިއާގެ ބާރުގެ ދަށުގައި އޮންނަ ކަޝްމީރަކީ ޕާކިސްތާނުގެ ބައެއް ކަމަށް ޕާކިސްތާނުން ބުނެއެވެ. 1989 ވަނަ އަހަރުން ފެށިގެން ކަޝްމީރުގައި ހަނގުރާމަވެރިން ދޭތެރެ ދޭތެރެއިން އިންޑިއާ ސިފައިންނަށް އަމާޒުކޮށް ހަމަލާތައް ދެއެވެ. ކަޝްމީރުގައި ހަރަކާތްތެރިވާ ހަނގުރާމަވެރިން ވަކާލާތު ކުރަނީ ކަޝްމީރަކީ ވަކި ގައުމަކަށް ހަދާށެވެ.\nއިންޑިއާއިން ކަޝްމީރާއި ގުޅޭ ގޮތުން އދ އަށް ޖަވާބު ދާރީ ވާން ދެކޮޅު ހަދާފައި ވާއިރު މިދިޔަ ފެބްރުއަރީ 14 ވަނަ ދުވަހު ޖައިޝީ މުހައްމަދު ކިޔާ ޖަމާއަތަކުން ކަޝްމީރުގައި ހަމަލާދީ އިންޑިއާގެ 42 ޕެރަމިލިޓަރީ ފުލުހުން މަރާލާފައެވެ.\nބެއިރޫތު ގޮވުން: ސީރިއަސް އަނިޔާ ލިބުނު މީހުންގެ ތެރޭގައި އދ.ގެ ސުލްޙަ ބަލަހައްޓާ އޮފިޝަލުން


Akshay ge "Suryavanshi" release kuranee anna aharuge Eid ga\nއަކްޝޭގެ "ސޫރިޔަވަންޝީ" ރިލީޒް ކުރަނީ އަންނަ އަހަރުގެ އީދުގައި\n-7months ago0- ފާތިމަތް ޝިމްނާ\nއަކްޝޭ ކުމާރުގެ "ސޫރިޔަވަންޝީ" ރިލީޒް ކުރަނީ އަންނަ އަހަރުގެ އީދުގައި ކަމަށް އެފިލްމު އުފައްދާ ފަރާތުން ބުނެފިއެވެ.\nރޯހިތު ޝެޓީ ޑައިރެކްޓްކުރާ "ސޫރިޔަވަންޝީ"ގެ މަސައްކަތްތައް މިހާރު ވަރަށް ބާރަށް ކުރިއަށްދާއިރު އެފިލްމު ރިލީޒްކުރަން ނިންމާފައިވަނީ އަންނަ އަހަރުގެ ބޮޑު އީދުގައި ކަމަށް ވަނީ އިއުލާން ކޮށްފައެވެ.\nއެފިލްމު އީދުގައި ރިލީޒްކުރަން ނިންމުމުގެ ކުރިން އަކްޝޭ ކުމާރު ސަލްމާން ޚާންއާއި ވާހަކަދައްކާފައިވާކަމަށް އިންޑިއާގެ ނޫސްތަކުގައި ބުނެފައިވެއެވެ. ސަބަބަކީ އާންމުގޮތެއްގައި އީދުގައި ފިލްމުތައް ރިލީޒްކުރަނީ ސަލްމާންކަމަށް ވެފައި އަންނަ އަހަރު ވެސް ސަލްމާންގެ ފިލްމެއް އެދުވަހުގައި ރިލީޒްކުރަން ނިންމާފައިވާކަމަށް އަޑުފެތުރިފައިވާތީއެވެ.\nނަމަވެސް ސަލްމާން ޚާނަށް ގުޅިކަމަށް ދެކެވޭ ވާހަކަތައް އަކްޝޭ ވަނީ ދޮގުކޮށްފައެވެ. އަކްޝޭ ބުނެފައިވަނީ އެފަދަ ކޯލެއް ކޮށް ސަލްމާން އާއި ވާހަކަދައްކާފައި ނުވާ ކަމަށެވެ. އަދި ފިލްމު އިންޑަސްޓްރީގައި މަސައްކަތް ކުރާ ތަރިންގެ ކާމިޔާބީ އަޅާކިއުމަކީ އިންޑިއާގެ މީޑިއާތަކުން ކުރާކަމެއް ކަމަށާއި ފިލްމު އިންޑަސްޓްރީއަކީ އެންމެންގެވެސް ތަނެއްކަމަށެވެ.\n"ސޫރިއަވަންޝީ"ގައި އަކްޝޭ ފެނިގެންދާނީ ޕޮލިސް އޮފިސަރެއްގެ ރޯލުންނެވެ. މިއީ ރޯހިތު ޝެއްޓީ އުފައްދާ ކްރައިމް ސީރީޒްގެ ތިންވަނަ ފިލްމެވެ. އެގޮތުން އެންމެ ފަހުން ރަންވީރު ފެނިގެންދިޔަ "ސިންބާ"ގެ އިތުރުން "ސިންގަމް" ފާހަގަކޮށްލެވެއެވެ.


Sushant ge maraai gulhigen Rhea ge bayaane fuluhun nagaifi - AO News\nސުޝާންތް ސިންގް ރާޖްޕުތްގެ މަރާއި ގުޅިގެން އޭނާގެ ލޯބިވެރިޔާކަމުގައި ގިނަ ބަޔަކު ބުނަމުންދާ ބަތަލާ ރިއާ ޗަކްރަބޯޓީ ގެ ބަޔާނެއް ފުލުހުން ނަގައިފިއެވެ.\nސުޝާންތުގެ ކުއްލި މަރާއި އެކު އެކަމުގެ ޒިންމާ ބޮލީވުޑްގެ ނުފޫޒުގަދަ ގިނަ ބައެއްގެ ބޮލުގައި އަޅުވަމުން އަންނައިރު ސުޝާންތުގެ ބޮޑުބޭބެ ވަނީ ބަޔަކު އޭނާ މަރާލީކަމަށް ތުހުމަތުކޮށްފަ އެވެ. އަދި ސުޝާންތު އަކީ އަމިއްލައަށް މަރުވާނޭ މީހެއް ނޫންކަމަށް ބުނެ އޭނާގެ ބޮޑު ބޭބެވަނީ އެ މައްސަލަ ބަލައިދިނުމަށް އެދިފައެވެ.\nސުޝާންތުގެ މަރުގެ ތަހުގީގުތައް މިހާރު ފުލުހުން ފަށާފައިވާއިރު، ފާއިތުވެ ދިޔަ 10 ދުވަހު ސުޝާންތު ގުޅާފައިވާ އެންމެންގެ މައުލޫމާތު ފުލުހުންވަނީ އެއްކޮށްފައެވެ. އަދި އެ އެންމެންގެ ބަޔާންތައްވެސް ފުލުހުން ނަގަމުން އަންނައިރު އޭނާ އެންމެ ފަހުން ކުޅުނު ފިލްމު “ދިލް ބޭޗާރާ” ގެ ޑައިރެކްޓަރުގެ ބަޔާންވެސް ވަނީ މިހާރު ނަގާފައެވެ.\nސުޝާންތުގެ މަރާއި ގުޅިގެން ކުރަމުން އަންނަ ތަހުގީގަށް ރިއާގެ ބަޔާން ދިނުމަށް، ބިހާރް ޕޮލިސްޓޭޝަނަށް ގޮސްފައިވާއިރު، ސުޝާންތުގެ ޖަނާޒާގެ އެއްވެސް ކަމެއްގައި އޭނާ ބައިވެރިވެފައިނުވާކަމަށް މީޑިއާތަކުންވަނީ ބުނެފައެވެ.\nސުޝާންތު އާއި ރިއާ ރައްޓެހިވެގެން އުޅޭ ކަމަށް މީޑިއާގައި ވާހަކަތައް ދެކެވުނު ނަމަވެސް މި ދެތަރިންވެސް މިގުޅުމާއި ބެހޭ ގޮތުން ދުވަހަކުވެސް ވާހަކައެއް ދައްކާފައެއް ނުވެއެވެ. އެހެންނަމަވެސް ދެ ތަރިން އެކުގައި ޗުއްޓީއަށް އެކި ތަންތަނަށް ދަތުރުކޮށް، ނަގާފައިވާ ފޮޓޯތައް މީޑިއާގައި ހިއްސާކޮށްފައިވާއިރު މި ދެތަރިން ނޮވެމްބަރު މަހު ކައިވެނިކުރުމަށް ނިންމާފައިވާ ކަމަށްވެސް މީޑިއާ ރިޕޯޓްތައްވަނީ ބުނެފައެވެ.\nރިއާ ޗަކްރަބޯޓީސުޝާންތުސުޝާންތް ސިންގް ރާޖްޕުޓް


BREAKING| Covid-19: Narudhoo In Ithuru3Meehaku Fassi Vehjje - Vaguthu\nކޮވިޑް-19: ނަރުދޫން އިތުރު3މީހަކު ފައްސިވެއްޖެ\n10 މަސް ކުރިން ( އޭޕްރީލް 28, 2020 )\nށ. ނަރުދޫން އިތުރު ތިން މީހަކު ކޮވިޑް-19 އަށް ފައްސި ވެއްޖެ އެވެ.\nމިއާއި އެކު އެރަށުން ކޮވިޑް-19 އަށް ފައްސިވި މީހުންގެ އަދަދު ވަނީ ހަތަރަކަށް އަރާފައެވެ. އެހެންކަމުން މާލެ ފިޔަވާ އެންމެ ގިނަބަޔަކު ފައްސިވި ރަށަކަށް އެ ރަށް މިހާރު ވަނީ ވެފައެވެ.\nއެރަށުން އެންމެ ފުރަތަމަ ފައްސިވެފައި ވަނީ އަމާޒު ބޯޓުގެ ކައްޕިއެވެ. "ވަގުތު" އަށް އެނގިފައިވާގޮތުން ފަހުން ފައްސިވި ތިން މީހުންގެ ތެރޭގައި ހިމެނެނީ ކައްޕިގެ އަންހެނުންނާއި، އޭނާގެ ދެ ދަރިންނެވެ.\nއަދި އެގޭގައި ދިރިއުޅޭ އިތުރު މީހުންގެ ސާމްޕަލް ނެގި ނަމަވެސް އެމީހުންގެ ސާމްޕަލްތައް ނަތީޖާ ވަނީ ނައްސި (ނެގެޓިވް) ވެފައެވެ.\nއެރަށުން މިހާތަނަށް 22 މީހެއްގެ ސާމްޕަލް ނަގާފައިވާއިރު، އޭގެ ތެރޭގައި މާބަނޑު އަންހެނަކުވެސް ހިމެނެއެވެ.\nމި މައުލޫމާތު އަދި ހެލްތް ޕްރޮޓެކްޝަން އެޖެންސީ (އެޗްޕީއޭ) އިން އާއްމު ނުކުރެ އެވެ. ނަމަވެސް މިއަދު އާއްމު ކުރި ކޮވިޑް-19 އަށް ފައްސިވި މީހުންގެ ތެރޭގައި މި މީހުން ހިމެނޭ ކަމެއް ނުވަތަ ނޫން ކަމެއް އަދި ނޭނގެއެވެ.\nރާއްޖެއިން މިހާތަނަށް ކޮވިޑް-19 އަށް ފައްސިވެފައި ވަނީ 245 މީހެކެވެ. މީގެ ތެރެއިން 18 މީހަކު ވަނީ ބަލިން ރަނގަޅުވެފައެވެ.\nއޭޕްރީލް 28, 2020 15:44\nއެހެންވެގެން އެބުނަނީ ގައިދުރުވާށޭ. ބޭރަށް ނުދާށޭ. މީހުންނާ ބައްދަލު ނުކުރާށޭ. ގާތްވާ ކޮންމެ މީހަކަށް ވާސިލްއެބަވެއޭ.\nއޭޕްރީލް 28, 2020 16:37\nބަލައޭނަ އާދެސްކުރި ސާމްޕަލް ނަގަން..7ދުވަސް ފަހުން ނެގުނީ އެޗް.ޕީ.އޭ އަށް.. އެެއްގޭގަ އުޅޭ އިރު ވެދާނެ..މިއީ މުލިއާގެއެއްނޫން\nއޭޕްރީލް 28, 2020 15:48\nމާބަނޑުކުއްޖާ ސާމްޕަލް ނެގިފަހުން މިއީ3ވަނަ ދުވަސް.. އޭގެ ފަހުން އެކުއްޖާ ޕޮސިޓިވްވެފަވެސް ހުރެދާނެ? އިއްޔެ ރޭ ނެގި ސާމްޕަލްގެ ނަތީޖާ ލިބުނު އިރު އެކުއްޖާގެ ނުލިބޭ.. މިއީ އެޗް.ޕީ. އޭ ތައްޔާރުވެފަ އޮތްވަރު ދޯ...\nއޭޕްރީލް 28, 2020 16:16\nއޭޕްރީލް 28, 2020 16:46\nކިހިނެއްތޯ ބޯޓް ކައްޕިއަށް ޖެހުނީ... ބޯޓް ކައްޕިއެއީ ކުލަސްޓަރ އެއްތޯ ނުވަތަ ޕްރައިމެރީ ކޮންޓެކްޓެއްތޯ... އެނގޭ މިހަކު މިކަން ސާފުކޮއްލަދީބަލަ... ބަލި ޖެހިފައިވާ އެންމެންނަށް އަވަސްސިފާއެއް އެދެން... އާންމީން.


India Ge Andaman Rahthah Dhevana "Dhivehi Raajje" Ah Vanee - Vaguthu\nއިންޑިއާގެ އަންޑަމަން ރަށްތައް ދެވަނަ "ދިވެހިރާއްޖެ" އަށް ވަނީ!\nރާއްޖެއަކީ ފަތުރުވެރިކަމުގެ ދާއިރާގައި މިހާރު ދުނިޔެ އިން ވެސް ފާހަގަ ކޮށްލެވޭ ގައުމެކެވެ. ރާއްޖޭގެ ފަތުރުވެރިކަމުގެ ދާއިރާ އަސްލަކަށް ބަލައިގެން ރާއްޖޭގެ ރިސޯޓްތައް ތަރައްޤީ ކޮށްފައިވާ ގޮތައް ރަށްތައް ތަރައްޤީ ކުރަން އެތައް ގައުމަކުން މަސައްކަތް ކުރެއެވެ. މިގޮތުން މިހާރު އިންޑިއާ އިން ވެސް ގެންދަނީ އަންޑަމަން އަދި ނިކޮބާ ރަށްތައް ރާއްޖޭގެ ރިސޯޓްތައް އަސްލަކަށް ބަލައިގެން ތަރައްޤީ ކުރަމުންނެވެ. އެއީ ދެވަނަ "ދިވެހިރާއްޖެ" އަށް ވެގެންދާނެ ކަމަށް މީޑިއާ ރިޕޯޓްތައް ބުނެއެވެ.\nމިހާރު އިންޑިއާ މީހުންގެ މެދުގައި އެންމެ މަގުބޫލް މަންޒިލަކަށް ރާއްޖެ ވެފައިވާއިރު އިންޑިއާގެ ކަމާބެހޭ ފަރާތްތަކުގެ އަމާޒަކީ ފަރުބަދަތަކާއި ދޮންވެލި އަތިރިމަތިތަކުން ފުރިފައި އޮތް ރަށްތަކަކީ ރާއްޖެ ފަދަ މަޝްހޫރު ރަށްތަކަކަށް ހެދުމެވެ.\nބޭ އޮފް ބެންގޯލްގައި އޮންނަ ހެވަލޮކް އައިލެންޑަކީ މިގޮތައް ތަރައްޤީ ކޮށްފައި އޮތް އެއް ރަށެވެ. މިރަށަށް ދަތުރު ކުރުމަށް ފުރަތަމަ ދާން ޖެހެނީ އިންޑިއާގެ މުމްބާއީ އަށެވެ. އެއަށް ފަހު ޑޮމެސްޓިކް ފްލައިޓެއްގައި ޕޯޓް ބްލެއާ އަށް ދާން ޖެހެއެވެ. މިރަށަށް ދިއުމަށް ފެރީ އާއި ފްލައިޓް އަދި ޓެކްސީގައި ތިން ގަޑިއިރުގެ ދަތުރެއް ކުރަން ޖެހެއެވެ. ފެރީ ޓާމިނަލް އާއި ދަތުރުގެ ދިގުމިނަކީ މިހާރު މިރަށަށް ދަތުރު ކުރާ މީހުންނަށް އޮތް އެންމެ ބޮޑު އުނދަގުލެވެ. ނަމަވެސް ރަށުގެ ރީތިކަމުގެ ސަބަބުން އެއީ މާބޮޑު މައްސަލައަކަށް ނުވާނެ ކަމަށް އިންޑިއާ އިން ބުނެއެވެ.\nހެވަލޮކް އައިލެންޑްގެ ވިލާއެއް\nތާޖް އެޒޯޓިކާ ރިސޯޓް އެންޑް ސްޕާ އަންޑަމަންސްގެ ނަމުގައި ހިިންގަމުން އަންނަ ރިސޯޓަށް ދާން ޖެހެނީ ފެރީއެއްގައެވެ. ރާއްޖޭގެ ރިސޯޓްތަކެކޭ އެއްގޮތައް މިއީ ވެސް ފަޅުރަށެކެވެ. އެހެން މީހެއްގެ އުނދަގުލެއް ނުފޯރާނެއެވެ. ވަށައިގެން ކަނޑާއި ޖަންގަލި އޮންނަ ރިސޯޓަކީ ހަމަހިމޭން ޗުއްޓީއަކަށް ވަރަށް ފުރިހަމަ ވާނެ މަންޒިލެކެވެ.\nހެވަލޮކް އައިލެންޑްގެ ކޮޓަރިއެއް\nމިހާރު 54 ވިލާ ތަރައްޤީ ކޮށްފައިވާ ރަށުގައި އިތުރު ވިލާތައް ތަރައްޤީ ކުރަން ވަނީ ނިންމާފަައެވެ. އަދިވެސް ރަށުގެ 80 އިންސައްތަ އޮތީ އެއްވެސް ބޭނުމެއް ނުކޮށެވެ. އެހެންކަމުން އެއީ އިތުރަށް ތަރައްޤީ ކުރެވޭނެ ސަރަހައްދެކެވެ.\nމީގެ ކުރިން ޗައިނާ އިން ވެސް ވަނީ ރާއްޖެ އާއި އެއްގޮތައް ރަށްތަކެއް ހިއްކައިގެން އެރަށްތައް ތަރައްޤީ ކުރަން ފަށާފައެވެ. އަދި މިހާރު ސައުދީ އަރަބިއްޔާ އިން ވެސް ގެންދަނީ ރާއްޖޭގެ ރަށްތަކާއި އެއްގޮތައް ރަށްތަކެއް ތަރައްޤީ ކުރަމުންނެވެ.\nޖެނުއަރީ 6, 2019 09:19\nކަލޯ ލަކްސް ދީޕް ( މަލިކް) ހިނެނޭ އަތޮޅުގަ ރާއްޖޭގެ ރަށްތަކާ އެއްޗެސް ތަފާތެއްބެތް މީގުން އުޅޭ ރަށްތަކާއި ފަޅުރަށް ހިމެނޭގޮތަށް 20 ރށް އޮވެއެވެ. ޓޫރިޒަމް އެތަނުގައި ފުޅާކޮށް ނުހިންގުމުގެ ސިއްރު ހިކުމަތެއް އޮންނާނެ. ރާއްޖޭގެ އުތުރުން 80 ވަރަކަށް މޭލު ދުރު މިހާރު މިއީ އިންޑިއާގެ އަވަށެއްނުންތޯ.\nޖެނުއަރީ 6, 2019 09:23\nއަންޑަމަންގެ ރައްތަށް އެކަންޏެއްނޫން ރާއްޖޭގެ ރައްތައްވެސް އިންޑިޔާގެ ރިސޯޓްތަކަށް ވެނިމެނީ. ރާއްޖެޔަކީ ރާޑަރެއް ގަންނަން އަދި ހެލިކޮޕޓރެއްގަންނަން ނުލިބޭބަރުގެ ފަގީރު ހައުމެއްތަ.\nޖެނުއަރީ 6, 2019 09:29\nޖެނުއަރީ 6, 2019 10:01\nރާއްޖެގައި އިންޑިޔާގެ ވެރިކަމެއް ގާއިމުކުރަންވި އޭރުން ގެރިވެސް ފެއްނާނެ. މިހާރުވެސް އަލުދާސްތުވެގެން ގޮދއ ހުސްވެފާ މިއޮތީ\nޖެނުއަރީ 6, 2019 12:10\nރާއްޖެއަކަށް ނުވާނެ. އަންޑަމަން އަކީ ބިރުވެރި ތަނެއް. އެތަނުގެ ޖަންގަލީގައި އުޅޭ ބޮޑެތި ވިހަގަދަ ހަރުފަތަކާއި އެހެނިހެން ޖަނަވާރުގެ އިތުރުން އެސަރަހައްދުގައި އުޅޭ ސީ ކްރޮކޮޑައިލް ތަކަކީ ނުރައްކާތެރި އެއްޗެތި. ރާއްޖޭގައި އެފަދަ ބިރުވެރިކަމެއް ނެތް ގެސްޓުންނަކަށް.\nޖެނުއަރީ 6, 2019 12:18\nބަޔަކު ކިރިޔާ ވާދަކޮށްލިޔަސް ދިވެހިރާއްޖެ ދާނީ އަޑިޔަށް. އެހެންތަންތާކު މިރާއްޖޭގައި މިއޮންނަ އިސް*މ* އޮބި އެޅުންތަކެއް ނޯންނާނެ.


ރަށު ތަރައްޤީގެ ޕްލޭން ސަރުކާރުގެ އިދާރާތަކާއި ޙަވާލުކޮށްފި - R. Fainu Council\nރަށު ތަރައްޤީގެ ޕްލޭން ސަރުކާރުގެ އިދާރާތަކާއި ޙަވާލުކޮށްފި\nފައިނު ކައުންސިލް އިދާރާ 12:42 AM ޚަބަރު\nކުރިޔަށް އޮތް5އަހަރަށް ތައްޔާރު ކޮށްފައިވާ ރ. ފައިނުގެ ރަށު ތަރައްޤީގެ ޕްލޭން ރަށުގައިހުރި ސަރުކާރުގެ އިދާރާތަކާއި ޙަވާލު ކޮށްފިއެވެ. ރަށު\nތަރައްޤީގެ ޕްލޭންގެ ފޮތް ތައްޔާރު ކުރުމަށްފަހު މުއައްސަސާތަކާއި ޙަވާލު ކުރެވިފައިވަނީ، މިޕްލޭންއަކީ ރަށުގެ ރައްޔިތުންނާއި ސަރުކާރުގެ މުއައްސަސާތަކުގެ ބައިވެރިވުމާއިއެކު ފުޅާ ދާއިރާއެއްގައި މަޝްވަރާކުރެވިގެން ތައްޔާރު ކުރެވިފައިވާ ޕްލޭނަކަށްވެފައި ޕްލޭން ތަންފީޒު ކުރުމުގައި ސަރުކާރުގެ އިދާރާތަކުގެ އެއްބާރުލުން ބޭނުންވާތީއެވެ. ތަރައްޤީ ޕްލޭންގެ ފޮތް، އިދާރާތަކަށް ޙަވާލުކުރުމަށްފަހު އެއިދާރާއަކާއި ގުޅޭ ދާއިރާއިން ޙާޞިލް ކުރުމަށް ކަނޑައަޅާފައިވާ ކަންކަން ޙާޞިލްކުރުމަށް މަސައްކަތް ކޮށްދެއްވުމަށްވަނީ އެދެވިފައެވެ. އަދި ޕްލޭން ތަންފީޒު ކުރުމަށް ކައުންސިލުން ކުރިޔަށް ގެންދާ ޙަރަކާތްތަކުގައި ރަށުގައިހުރި މުއައްސަސާތަކުގެ އެއްބާރުލުން ދެއްވުމަށްވެސްވަނީ އެދެވިފައެވެ. ފާއިތުވި އަހަރުތަކުގައި ރަށުގެ ތަރައްޤީގެ ޕްލޭން ތަންފީޒު ކުރުމަށް ރަށުގައިހުރި މުއައްސަސާތަކުންނާއި ޖުމުލަ ގޮތެއްގައި ރަށުގެ ރައްޔިތުން ދެއްވަވާފައިވާ އެހީތެރިކަމާއި އެއްބާރުލުން ފާހަގަކޮށް މިފުރުޞަތުގައި ޝުކުރު ދަންނަވަމެވެ.\nރަށު ތަރައްޤީގެ ޕްލޭން ސަރުކާރުގެ އިދާރާތަކާއި ޙަވާލުކޮށްފި Reviewed by ފައިނު ކައުންސިލް އިދާރާ on 12:42 AM Rating: 5


LIVE: Biruverikan Kudaeh Nuvey, Bali Fethurumah Madujehumeh Naadhey - Vaguthu\nބިރުވެރިކަން ކުޑައެއް ނުވޭ، ބަލި ފެތުރުމަށް މަޑުޖެހުމެއް ނާދޭ\nBREAKING NEWS: Covid-19: Record Adhadhakah Meehun Maruvejje https://t.co/vNX7iRiu9n\nއިތުރު ގައުމުތަކުން މީހުން މަރުވި އަދަދާއި، ފައްސިވި އަދަދު އަދި ޖުމްލަ\nމިއަދު މިހާތަނަށް މަރު: 1403\nޖުމްލަ މަރު: 12274\nއިތުރު ފައްސި: 972\nޖުމްލަ ފައްސި: 386571\nޖުމްލަ މަރު: 1942\nއިތުރު ފައްސި: 2204\nޖުމްލަ ފައްސި: 106739\nޖުމްލަ މަރު: 725\nއިތުރު ފައްސި: 3892\nޖުމްލަ ފައްސި: 34109\nޖުމްލަ މަރު: 374\nއިތުރު ފައްސި: 1158\nޖުމްލަ ފައްސި: 17825\nޖުމްލަ މަރު: 243\nޖުމްލަ ފައްސި: 12616\nޖުމްލަ މަރު: 586\nޖުމްލަ ފައްސި: 12610\nޖުމްލަ މަރު: 89\nއިތުރު ފައްސި: 37\nޖުމްލަ ފައްސި: 5903\nޖުމްލަ މަރު: 210\nއިތުރު ފައްސި: 345\nޖުމްލަ ފައްސި: 5709\nމިއަދު މިހާތަނަށް މަރު: 14\nޖުމްލަ މަރު: 150\nއިތުރު ފައްސި: 385\nޖުމްލަ ފައްސި: 5311\nBREAKING NEWS: France Ge Haalath Varah Bodah Goasvejje https://t.co/rlSdja4gMe\nBREAKING NEWS: Covid-19: Bali Jehunu Meehunge Adhadhu 1.4 Million Ah Araifi https://t.co/c42bKxL8IO\nBeyrah Nikuthumun Curfew Hingumuge Beynun Nethigen Dhey: Dr. Afzalhttps://t.co/7MoykSjgLS\nBREAKING NEWS: Italy In Ithuru 604 Meehaku Maruvejje https://t.co/5ArFyHb2tr\nBREAKING NEWS: America Ge New York In Ithuru 731 Meehaku Maruvejje https://t.co/4euGauYiqg\nމޯލްޑިވިއަންގެ ޕީއާރު އެންޑް ކޮމިއުނިކޭޝަން މޫސާ ވަސީމް: ކުރިއަށް އޮތް ތަނުގައި ޓިކެޓު ވިއްކާނެ އަގުތައް ވަނީ ކަނޑައަޅާފައި. އެއީ ބޭރުގައި ތިބި ދިވެހިން ރާއްޖެ ގެނައުމަށް. އެގޮތުން ކޮލަމްބޯ އަށް 220 ޑޮލަރު، ކޮޗިން އަށް 149 ޑޮލަރު، ޓްރިވެންޑްރަމަށް 199 ޑޮލަރު، ކުއަލަލަމްޕޫރަށް 330 ޑޮލަރު.\nBREAKING NEWS:2Resort Eh Gai Ulhefai Furifahun Fassivee Muvvazafeh https://t.co/EUzwmH5Eez\nމޯލްޑިވިއަންގެ ޕީއާރު އެންޑް ކޮމިއުނިކޭޝަން މޫސާ ވަސީމް: އަޅުގަނޑުމެން ފުވައްމުލަކާއި ގަމަށް ކުރާ ދަތުރުތައް އިތުރު ކުރަން ވަނީ ނިންމާފައި.\nމޯލްޑިވިއަންގެ ޕީއާރު އެންޑް ކޮމިއުނިކޭޝަން މޫސާ ވަސީމް: އޭޕްރީލް 11 ވަނަ ދުވަހު ޓްރިވެންޑްރަމަށް ދަތުރު ކުރާނަން. އެއީ ޓްރިވެންޑްރަމްގައި ތިބި ދިވެހިން ރާއްޖެ ގެނައުމަށްޓަކައި.\nމޯލްޑިވިއަންގެ ޕީއާރު އެންޑް ކޮމިއުނިކޭޝަން މޫސާ ވަސީމް: މެލޭޝިއާގައި ތިބި މީހުންގެ ތެރެއިން ރާއްޖެ އަންނަ މީހުން މިރޭ ދަތުރު ފަށާނެ. އެއީ 200 މީހުން.\nBREAKING NEWS: Covid-19 Ge Alaamaiythah Ithuru Meeheh Ge Gain Fenijje https://t.co/DI56ED1VSX\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: މަނާ ވަގުތުގައި ބޭރުގައި އުޅެގެން 182 މީހަކު ހުއްޓުވި. އެއީ 150 ދިވެހިންނާއި 29 ބިދޭސީން.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: 24 ފްލޫ ކްލިނިކެއް އެބަ ހިންގޭ. ޖުމްލަ 125 މީހަކު ހިދުމަތް ހޯދި. މިހާތަނަށް އެ ހުރިހާ ކްލިނިކަކުން 6.228 މީހެއް ދައްކާފައިވޭ.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: އިތުރު ދެ ރިސޯޓެއް ވަނީ މޮނިޓަރިން ހާލަތުގައި.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: 19 މީހެއްގެ ސާމްޕަލް ވަނީ ޕޮޒިޓިވްވެފައި. މިހާތަނަށް 2،010 ސާމްޕަލް ނެގިފައިވޭ. 80 ސާމްޕަލްގެ ނަތީޖާ ވަނީ ނުލިބި. މި ބަލީގައި ފަރުވާދެމުންދާ ހަތަރު މީހަކު އެބަތިބި. އިތުރު ދެ މީހުން ތިބީ ރާއްޖެ އިން ބޭރުގައި. 12 މީހަކު އައިސޮލޭޝަން ފެސިލިޓީތަކުގައި. އަދި ކަރަންޓީނު ފެސިލިޓީތަކުގައި 877 މީހުން އެބަިތބި.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: ސިއްހީ ދާއިރާގައި މަސައްކަތް ކުރާ ހަހާހަށް ވުރެ ގިނަ މީހުން ކުރަމުން އަންނަ މަސައްކަތަށް ޝުކުރު ދަންނަވަން.\nކޮވިޑް-19 އާ ގުޅޭ އެންމެ ފަހުގެ މައުލޫމާތު ދިނުމަށް ބާއްވާ ނޫސްވެރިންގެ ބައްދަލުވުން ކުޑައިރުކޮޅެއްގެ ތެރޭގައި ފެށޭނެ.\nCovid-19: Fahlhi Akun Detol Boan Dhin 59 Meehaku Maruvejjehttps://t.co/a0kT8ZpvHv\nއެމެރިކާ އިން އިތުރު 818 މީހުން މަރުވެ، މިއަދު މިހައިތަނަށް މަރުވި މީހުންގެ އަދަދު 910ށް އަރައިފި. އެ ގައުމުން މަރުވި މީހުންގެ ޖުމްލަ މިހާރު 11،781ށް އަރާ. އެ ގައުމުން އިތުރު 8455 މީހަކު ފައްސިވެފައި ވާއިރު މިއަދު 10،495 މީހަކު ވަނީ ފައްސިވެފަ. އެމެރިކާ އިން ޖުމްލަ 377،499 މީހުންނަށް މިހާރު ވަނީ ވައިރަސް ޖެހިފަ.\nCOVID-19 : Mi Dhuvasvaru Geveshi Aniyaa Libey Nama Hadhan Vee Mihen!https://t.co/VD5SYt1bWR\nCovid-19: India In Lanka ah 10 Ton ge Beys Hadhiya Koffihttps://t.co/20QBYnZnpQ\nBREAKING:2Resort Akah Ziyaarai Kuri Meehaku Enburi Gaumah Dhiya Fahun Fassi Vehjjehttps://t.co/Mn9edeQiyB\nNepal Gai Thibi Dhivehi Doctorun Gaumah Hidhumaiy Kuran Feshi Dhathuru Madujehifaihttps://t.co/mUlYboQfc3\nCovid-19: Sarukaaruge Economic Relief Package In Resort Akah 7.7 Million Rufiyahttps://t.co/P6LLTRLOk0\nBREAKING | Covid-19: UK In Ithuru 854 Meehaku Maruvehjehttps://t.co/bdkqsZ0Via\nCovid-19: Italy In Maruvi Doctorunge Adhadhu 94 Ahhttps://t.co/gbemwOkHDx\nBREAKING | Covid-19: Malawi In Meehaku Maruvehjehttps://t.co/e4u7Nmmptz\nBREAKING | Covid-19: Sweden In Ves Record Adhadhakah Meehun Maruvehjehttps://t.co/TCH0fxQIht\nBREAKING | Covid-19: Netherlands In Ves Record Adhadhakah Meehun Maruvehjehttps://t.co/sl5XLTX97y\nCovid-19: Ehen Bali Thakah Faruvaa Dhey Hospital Manavarun Ves Virus Fenijjehttps://t.co/czjolpdGCS\nMale Furabandhukohffi Nama Delivery Hidhumai Dheyne Fihaarathah Hoadhaifihttps://t.co/2mfEA5ULDX\nIngireysi Boduvazeeru Boris Ah Avas Shifaa Akah Raees Edhivadaigenfihttps://t.co/7JnQBMkv18\nCOVID-19 : Apple Kunfunin Face Shield Ufa’dhan Fashaifi!https://t.co/OfYY6IeDBl\nCovid-19 Jehunu Meehehgge Dhulun: ICU Gai Heydhakuree Ekaniveri, Dhathi Dhuvasthakehhttps://t.co/4pHWsHDoPG\nCovid-19: Kaiveni Kohgen Ulheythaa 51 Aharu,6Minute Therey Dhemafirin Maruhttps://t.co/anLeyYAQJq\nBREAKING: Iran In Ithuru 133 Meehaku Maruvehjjehttps://t.co/aGeXYgRMi5\nBREAKING : Spain In Ithuru 743 Meehun Maruvejjehttps://t.co/ZVEpet34UA\nRaajjeygai Alah Ice Cream Delivery Ge Hidhumai Dheyn Movenpick In Fashaifihttps://t.co/PNxQpJE2o1\nIndia Lockdown Ge Mu’dhathu Ithuru Kuran Jehidhaane - Naibu Raeeshttps://t.co/fH20cvpWIJ\nBREAKING: Covid-19: Belgium In Record Adhadhakah Meehun Maruvehjjehttps://t.co/btMnDdFVdE\nCovid-19: Raajje In Beyrugai Thibi Dhivehinnah Eheevumah Zakat Fund In3Million Haradhu Koffihttps://t.co/uKLTSulUYR\nގުޔާނާގައި އިތުރު އެކަކު މަރުވެއްޖެ. މިހާތަނަށް އެ ގައުމުން ފަސް މީހުން މަރުވި އިރު، ބަލި ޖެހުނު މީހުންގެ އަދަދު ވަނީ 31 އަށް އަރާފައި.\nސްރީ ލަންކާގައި އިތުރު އެކަކު ބަލި ޖެހިގެން މަރުވެއްޖެ. މިހާތަނަށް އެ ގައުމުން މަރުވީ ހަ މީހުން. އިތުރު ދެ މީހެއްގެ ގައިން ބަލި ވަނީ ފެނިފައި. މިހާތަނަށް އެ ގައުމުން ބަލި ޖެހުނީ 180 މީހުންނަށް.\nބޮލީވިއާގައި އިތުރު ތިން މީހަކު މަރުވެއްޖެ. މިހާތަނަށް އެ ގައުމުން މަރުވީ 14 މީހުން. އިތުރު 11 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 194 އަށް އަރާފައި.\nލެޓްވިއާގައި އިތުރު އެކަކު މަރުވެއްޖެ. މިހާތަނަށް އެ ގައުމުން މަރުވީ ދެ މީހުން. އިތުރު ހަ މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 548 އަށް އަރާފައި.\nބޮސްނިއާގައި އިތުރު އެކަކު މަރުވެއްޖެ. މިހާތަނަށް އެ ގައުމުން މަރުވެފައި ވަނީ 30 މީހުން. އިތުރު 66 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 740 އަށް އަރާފައި.\nހަންގޭރީގައި އިތުރު ނުވަ މީހަކު މަރުވެއްޖެ. މިހާތަނަށް 47 މީހުން ވަނީ މަރުވެފައި. އިތުރު 73 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 817 އަށް އަރާފައި.\nއެންޓޯނިއާގައި އިތުރު ދެ މީހުން މަރުވެއްޖެ. އެ ގައުމުން މިހާތަނަށް މަރުވީ 21 މީހުން، އިތުރު 41 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 1،149 އަށް އަރާފައި.\nމޮރޮކޯގައި އިތުރު ތިން މީހުން މަރުވެއްޖެ. މިހާތަނަށް އެ ގައުމުން 83 މީހުން މަރުވި. އިތުރު 21 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 1،141 އަށް އަރާފައި.\nޔޫކްރެއިންގައި އިތުރު ހަތް މީހުން މަރުވެއްޖެ. މިހާތަނަށް އެ ގައުމުން 45 މީހުން ވަނީ މަރުވެފައި. އިތުރު 143 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 1،462 އަށް އަރާފައި.\nތައިލެންޑްގައި އިތުރު އެކަކު މަރުވެއްޖެ. މިހާތަނަށް އެ ގައުމުން 27 މީހުން ވަނީ މަރުވެފައި. އިތުރު 38 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 2،258 އަށް އަރާފައި.\nމެކްސިކޯގައި އިތުރު 31 މީހުން މަރުވެއްޖެ. މިހާތަނަށް އެ ގައުމުން މަރުވެފައި ވަނީ 125 މީހުން. އިތުރު 296 މީހުންގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 2،439 އަށް އަރާފައި.\nފިލިޕީންސްގައި އިތުރު 14 މީހަކު މަރުވެއްޖެ. މިހާތަނަށް އެ ގައުމުން މަރުވެފައި ވަނީ 177 މީހުން. އިތުރު 104 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދަު ވަނީ 3،764 އަށް އަރާފައި.\nޕާކިސްތާނުގައި އިތުރު އެކަކު މަރުވެއްޖެ. މިހާތަނަށް އެ ގައުމުން މަރުވެފައި ވަނީ 54 މީހުން. އިތުރު 152 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 3،918 އަށް އަރާފައި.\nރޮމޭނިއާގައި އިތުރު ހަ މީހަކު މަރުވެއްޖެ. މިހާތަނަށް އެ ގައުމުން 182 މީހަކު ވަނީ ބަލީގައި މަރުވެފައި. މިހާތަނަށް ބަލި ޖެހުނީ 4،057 މީހުންނަށް.\nޕޮލެންޑްގައި އިތުރު ހަތަރު މީހަކު މަރުވެއްޖެ. މިހާތަނަށް އެ ގައުމުން 111 މީހުން ވަނީ މަރުވެފައި. އިތުރު 119 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 4،532 އަށް އަރާފައި.\nއިންޑިއާ އިން އިތުރު 80 މީހެއްގެ ގައިން ބަލި ފެނިއްޖެ. މިހާތަނަށް އައިއިރު، 4،858 މީހެއްގެ ގައިން ބަލި ވަނީ ފެނިފައި. އެ ގައުމުން މަރުވީ 136 މީހުން.\nނޯވޭގައި އިތުރު ދެ މީހަކު މަރުވެއްޖެ. މިހާތަނަށް އެ ގައުމުން 78 މީހުން ވަނީ މަރުވެފައި. އިތުރު އެކެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 5،866 އަށް އަރާފައި.\nއޮސްޓްރޭލިއާގައި އިތުރު އެކަކު މަރުވެއްޖެ. މިހާތަނަށް އެ ގައުމުން 46 މީހުން ވަނީ މަރުވެފައި. އިތުރު 13 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 5،980 އަށް އަރާފައި.\nރަޝިއާގައި އިތުރު 11 މީހަކު ބަލި ޖެހިގެން މަރުވެއްޖެ. މިހާތަނަށް އެ ގައުމުން މަރުވެފައި ވަނީ 58 މީހުން. އިތުރު 1،154 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 7،497 އަށް އަރާފައި.\nއިސްރާއީލްގައި އިތުރު ދެ މީހަކު މަރުވެއްޖެ. މިހާތަނަށް އެ ގައުމުން 59 މީހުން ވަނީ މަރުވެފައި. އިތުރު 102 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 9،006 އަށް އަރާފައި.\nދެކުނު ކޮރެއާގައި އިތުރު ހަ މީހުން މަރުވެއްޖެ. މިހާތަނަށް އެ ގައުމުން މަރުވެފައި ވަނީ 192 މީހުން. އިތުރު 47 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު މިހާރު ވަނީ 10،331 އަށް އަރާފައި.\nބްރެޒިލުން އިތުރު ދެ މީހަކު މަރުވެއްޖެ. މިހާތަނަށް އެ ގައުމުން 566 މީހުން ވަނީ މަރުވެފައި. އިތުރު 49 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 12،232 އަށް އަރާފައި.\nއޮސްޓްރިއާގައި އިތުރު 23 މީހަކު ބަލި ޖެހިގެން މަރުވެއްޖެ. މިހާތަނަށް އެ ގައުމުގައި އެ ބަލި ޖެހިގެން 243 މީހުން މަރުވި. އިތުރު 102 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 12،399 އަށް އަރާފައި.\nސްވިޓްޒަލެންޑްގައި އިތުރު ހަތަރު މީހުން ބަލި ޖެހިގެން މަރުވެއްޖެ. މިހާތަނަށް 769 މީހަކު އެ ގައުމުން މަރުވި. އިތުރު 55 މީހެއްގެ ގައިން ބަލި ފެނި، ބަލި ޖެހުނު މީހުންގެ އަދަދު ވަނީ 21،712 އަށް އަރާފައި.\nއެމެރިކާގައި އިތުރު 72 މީހުން ބަލި ޖެހިގެން މަރުވެއްޖެ. މިހާތަނަށް އެ ގައުމުގައި ބަލި ޖެހިގެން 10،943 މީހުން ވަނީ މަރުވެފައި. އިތުރު 646 މީހެއްގެ ގައިން ބަލި ފެނުނު އިރު، ބަލި ޖެހުނު މީހުންގެ އަދަދު ވަނީ 367،650 އަށް އަރާފައި.\nBREAKING: Covid-19: Japan Gai Kulli Nurakkaluge Haalath Iulaanu Kohffihttps://t.co/U9OOV1ccAd\nCovid-19: Furabandhu (LockDown) aai Hilaafu Vi Health Minister ge Magaam Dhah Koffihttps://t.co/CuLUKpKYY7\nCovid-19: Bedsheeteh Beynunkohggen Hospital In Filan Ulhunu Meehaku Vetti Maruvehjjehttps://t.co/k8fQVQ6L7N\nMaamigileen Dhanduverikamah Bindhookuranee https://t.co/5uogZJ74md\nCovid-19: Maruvaa Meehunge Hashithah Alhaane Ehchehi Ves Husvedhaane Kamuge Biru Boduvejje https://t.co/iwFfOxFCos\nAailaa Aai Bahdhalvumun China Ge Doctarunnai Naruhun Ge Lolun Hifehehtumeh Nethi Karuna https://t.co/ipyLiiLs6G\nCovid-19 Jehigen China In Meehaku Marunuve Eh Dhuvas Vejje https://t.co/10YS2C4TSo\nCovid-19: Kaiveni Party Kuriyah Dhanikoh Dhemafirin Hayyarukohfi https://t.co/H75ZbAZBmx\nCovid-19: Bill Gates Haradhu Kohgen Vaccine Eh Test Kuran Thahyaaru Vejje https://t.co/Odlg8SNWhj\nHanguraama Thakun Maruvi Meehunnah Vure Covid-19 Jehigen Maruvi America Meehun Gina https://t.co/azfWJj6fFF\nAmerica gai Gina Maruthakeh, Namaves Musaara Nudhevigen Doctorun Geyah https://t.co/pczicUAziv\nCovid-19 Jehigen Guardiola Ge Mamma Maruvejje https://t.co/pFBUUQtSBU\nBREAKING NEWS: Covid-19: America In Ithuru 1255 Meehaku Maruvejje https://t.co/QbhjKbeX3d\nކޮވިޑް-19 ޖެހިގެން އެމެރިކާއިން އިތުރު 835 މީހަކު ފައްސިވެ، ފާއިތުވި 24 ގަޑިއިރުގެ ތެރޭގައި ފައްސިވި މީހުންގެ އަދަދު 26735 އަށް އަރައިފި. މިހާތަނަށް އެގައުމުން ޖުމްލަ 363408 މީހަކު ވަނީ ފައްސިވެފަ\nއެމެރިކާއިން ކޮވިޑް-19 ޖެހިގެން އިތުރު 43 މީހަކު މަރުވެއްޖެ. އެއާއެކު ފާއިތުވި 24 ގަޑިއިރުގެ ތެރޭގައި އެގައުމުން މަރުވި މީހުންގެ އަދަދު މިވަނީ 1147 އަށް އަރާފަ. މިހާތަނަށް އެމެރިކާއިން ޖުމްލަ 10763 މީހަކު ވަނީ މި ބަލީގައި މަރުވެފަ\nކޮވިޑް-19 ޖެހިގެން އެމެރިކާއިން އިތުރު 3،615 މީހަކު ފައްސިވެ، ފާއިތުވި 24 ގަޑިއިރުގެ ތެރޭގައި ފައްސިވި މީހުންގެ އަދަދު 25،900 އަށް އަރައިފި. މިހާތަނަށް އެގައުމުން ޖުމްލަ 362،573 މީހަކު ވަނީ ފައްސިވެފަ\nއެމެރިކާއިން ކޮވިޑް-19 ޖެހިގެން އިތުރު 58 މީހަކު މަރުވެއްޖެ. އެއާއެކު ފާއިތުވި 24 ގަޑިއިރުގެ ތެރޭގައި އެގައުމުން މަރުވި މީހުންގެ އަދަދު މިވަނީ 1،104 އަށް އަރާފަ. މިހާތަނަށް އެމެރިކާއިން ޖުމްލަ 10،720 މީހަކު ވަނީ މި ބަލީގައި މަރުވެފަ\nކޮވިޑް-19 ޖެހިގެން އެމެރިކާއިން އިތުރު 3،144 މީހަކު ފައްސިވެ، ފާއިތުވި 24 ގަޑިއިރުގެ ތެރޭގައި ފައްސިވި މީހުންގެ އަދަދު 22،885 އަށް އަރައިފި. މިހާތަނަށް އެގައުމުން ޖުމްލަ 359،558 މީހަކު ވަނީ ފައްސިވެފަ\nއެމެރިކާއިން ކޮވިޑް-19 ޖެހިގެން އިތުރު 172 މީހަކު މަރުވެއްޖެ. އެއާއެކު ފާއިތުވި 24 ގަޑިއިރުގެ ތެރޭގައި އެގައުމުން މަރުވި މީހުންގެ އަދަދު މިވަނީ 1،046 އަށް އަރާފަ. މިހާތަނަށް އެމެރިކާއިން ޖުމްލަ 10،662 މީހަކު ވަނީ މި ބަލީގައި މަރުވެފަ\nBREAKING NEWS: Covid-19: Israel Furabandhu (Lockdown) Koffihttps://t.co/AQCc16TlaY\nBREAKING NEWS: Covid-19: Ingireysivilaath Ge Hingun Vaguthee Gothun Foreign Secretary Ah https://t.co/gOUIk3b0cS\nކޮވިޑް-19 ކޮންޓްރޯލް ކުރަން ގިނަ ފިޔަވަޅުތަކެއް ގިނަ ގައުމުތަކުން އަޅަމުން ގެންދިޔަ ނަމަވެސް އަދިވެސް ބަލި އިތުރަށް ފެތުރިގެން ދިއުމުގެ ބިރުވެރިކަން ކުޑައެއް ނުވެއެވެ.\nމިހާތަނަށް 1330240 މީހަކު ކޮވިޑް-19 އަށް ފައްސި (ޕޮޒިޓިވް) ވެފައި ވާއިރު އޭގެތެރެއިން 73868 މީހަކު މިހާތަނަށް ވަނީ މަރުވެފައެވެ. 4443 މީހުން މިއަދު މަރުވެފައި ވާއިރު މިއަދު 57378 މީހަކު ވަނީ މިހާތަނަށް ފައްސިވެފައެވެ.އިނގިރޭސިވިލާތް އަދި ސްޕޭނުން މަރުވި މީހުންނާއި ބަލި ޖެހުނު މީހުންގެ އަދަދު މަދުވެފައި ވީނަމަވެސް އެމެރިކާގެ ހާލަތު އަދިވެސް ފެންނަނީ ވަރަށް ގޯސް ކޮށެވެ. ފްރާންސްގެ ހާލަތު ވެސް ވަނީ އިއްޔެ އަށް ވުރެ ގޯސް ވެފައެވެ. އިޓަލީވިލާތުން މަރުވި މީހުންގެ އަދަދުވެސް ވަނީ އަނެއްކާ އިތުރުވެފައެވެ.\nރާއްޖެ އިން ލިބުނު ޚަބަރުތަކަށް ބަލާއިރު ކަރަންޓީން ކުރާ މީހުން ދޫކޮށްލުމުން އެމީހުންނާއި މެދު ތަފާތު ކުރުން ގެންގުޅޭތީ އެކަމުގެ ކަންބޮޑުވުން ސަރުކާރުން މިރޭ ވެސް ވަނީ ފާޅުކޮށްފައެވެ.\nބޭރަށް ނިކުތުން މަނާ ވަގުތުގައި މިއަދުވެސް ގިނަ ބަޔަކު ބޭރަށް ނިކުމެފައި ވެއެވެ.\nފެލައިނީ އާއި ބައްދަލުވި ތިން ދިވެއްސަކު މިއަދު ވަނީ ދޫކޮށްލާފައެވެ.\nއޭޕްރީލް 7, 2020 01:21\nއަލްހަމްދުލިﷲ އެމެރިކާއިން މީހުން މަރުވުމަކީ ރަހްމަތެއް. އަހަރެމެން މުސްލިމުން މަރާ ހެދި އިރު ނޭގޭ ދޯ ތިމާމެންނަކީ ނުކުޅޭދޭ ބައެއް ކަމެއް. މުސްލިމަކު މަރުވެއްޖިއްޔާ ވާނީ ޝަހީދަކައް ﷲ އިރާދަ ކުރެއްވިއްޔާ\nއޭޕްރީލް 7, 2020 05:50\nކަލެއަށްވެސް އެނގޭ ދޯ އަނގަފުޅާކުރަން.


Bey adhabee bas beynun kuri massalagai Mosta ah naseyhaitheri vejje - Hali News\nމުހައްމަދު ނަޝީދު އަބްދުﷲ (މޮސްޓާ)\n08 March 2021, 10:50\nބޭ އަދަބީ ބަސް ބޭނުން ކުރައްވައިގެން މުއާމަލާތް ކުރެއްވި މައްސަލައިގައި ނޮޅިވަރަމް ދާއިރާގެ މެމްބަރު މުހައްމަދު ނަޝީދު އަބްދުﷲ (މޮސްޓާ) އަށް މަޖިލީހުން ނަސޭހަތްތެރިވެއްޖެއެވެ.\nއޭނާ އަށް އަޅާ ފިޔަވަޅުގެ ގޮތުގައި ލިޔުމުން ނަސޭހަތްތެރިވުމަށް މަޖިލީހުގެ ރައީސަށް ލަފާ އެރުވީ މަޖިލީހުގެ އިމްތިޔާޒާއި ސުލޫކު ކޮމިޓީންނެވެ. އެއީ ރައްޔިތުންގެ މަޖިލީހުގެ ގަވާއިދުގެ 110 ވަނަ މާއްދާގެ (ކ) ދަށުންނެވެ.\nމޮސްޓާއަށް ފިޔަވަޅު އެޅީ ރައްޔިތުންގެ މަޖިލީހުގެ ރަސްމީ ވަޓްސް އެޕް ގްރޫޕްގައި ރައްޔިތުންގެ މަޖިލީހުގެ ރައީސް މުހައްމަދު ނަޝީދަށާއި ރައްޔިތުންގެ މަޖިލީހުގެ ބައެއް މެންބަރުންނަށް އަމާޒުކޮށް ބޭއަދަބީ ބަހުން މުހާތަބުކުރައްވާފައިވާ މައްސަލައިގައެވެ.\nރައީސް ނަޝީދު ވަނީ މިއަދުގެ ޖަލްސާގައި މެމްބަރަށް ނަސޭހަތްތެރިވެ ވަޑައިގެންފައެވެ. އެމަނިކުފާނު ވިދާޅުވީ މަޖިލީހުގެ އަބުރާއި ކަރާމާތާއި ޝަރަފު ދެމެހެއްޓުމަށްޓަކާ، މެމްބަރަށް ނަސޭހަތްތެރިވެވަޑައިގެންނަވާ ލިޔުން ވެސް ފޮނުއްވާނެ ކަމަށެވެ.\nއިތުރު ލިޔުންތައް މުހައްމަދު ނަޝީދު އަބްދުﷲ (މޮސްޓާ)


Bahavee gulhunthakuge therein Dhivehiraajje aai avatteri Olhudhoo Kara\nބަހަވީ ގުޅުންތަކުގެ ތެރެއިން ދިވެހިރާއްޖެއާއި އަވަށްޓެރި އޮޅުދޫކަރަ\n-3months ago 1 - ރިމާހް އިސާ\nދިވެހިބަހާއި ތާރީޚަށް ޚިދުމަތްކުރާ ގައުމީ މަރުކަޒުން ނެރުނު "ދިވެހީންގެ ބަސް" ކިޔާ ފޮތެއްގައިވާާ ގޮތުގައި ދިވެހިބަސް އުފެދިގެން ދިއުމުގެ މައިގަނޑު އަސްލަކަށް ވެފައިވަނީ ސާންސްކްރިތް ބަހެވެ. އެބަހުން އުފެދުނު ޕްރާކްރިތެއްކަމުގައިވާ ޕްރޮޓޯ ދިވެހި-ސިންހަލައިން ދިވެހިބަސް އުފެދިގެންދިޔަކަމަށްވެއެވެ. މިއާއި އެކު މިއަދާއި ހަމައަށްވެސް، ދިވެހިބަހާއި އެންމެ ވައްތަރު ބަހެއް ގެންގުޅެމުންދާ އެއްބަޔަކަށް ވެފައި މިވަނީ އަވަށްޓެރި އޮޅުދޫކަަރައިގެ ރަށްވެހިންނެވެ. ވަކިން ޚާއްސަކޮށް އެގައުމުގެ މީހުންގެ އެންމެ ގިނަބަޔަކު ސިންހަލަ ބަސް ވެފައިވަނީ ދިވެހި ބަހާއި ދާދިއެއްގޮތް ބަހަކަށެވެ.\nމިއަދަކީ ޔުނެސްކޯގެ ފަރާތުން ފާހަގަކުރާާ ބައިނަލްއަގްވާމީ މާދަރީ ބަހުގެ ދުވަހެވެ. މިދުވަހުގެ ޝިއާރެއްގެ ގޮތުގައި އެ ޖަމްއިއްޔާާއިން ކަނޑައަޅާފައިވަނީ "ސަރަހައްދީ އިމެއް ނެތި ބަސްބަސް" މިއެވެ. މި ދުވަހުގެ މުނާސަބާ އަޅުގަނޑުމެން ފާހަގަކުރަމުންދާއިރު، ދިވެހިންނާއި އެންމެ ގާތުގައިވާ އޮޅުދޫކަރަ ނުވަތަ މިހާރުގެ ސްރީލަންކާގެ މައިގަނޑު ބަހާއި، ދިވެހިބަހާާއި މެދު އޮތް ގުޅުމަށް ބަލާލުން ވެގެންދާނީ މުހިންމު ކަަމަކަށެވެ.\nދިވެހިރާާއްޖޭގެ ސަރަހައްދީ އިމުން ބޭރުގައި ދިވެހިންގެ އެންމެ ބޮޑު އާބާދީއެއް އޮންނަނީ އަވަށްޓެރި އޮޅުދޫކަރައިގައި ކަމަށް ދައުލަތުގެ ތަފާާސްހިސާބުތަކުން ދައްކައެވެ. ސަބަބުތަކެއް ނެތިއެއްވެސް ނޫނެވެ. ދެގައުމުގެ މެދުގައި އޮންނަ ހިތާއި ހިތުގެ ގުޅުމަކީ، ތާރީޚީ ނަަޒަރިއްޔާތަކުން ބަލައިފިނަމަވެސް ފެންނަން އޮތް ގުޅުމެކެވެ.\nއޮޅުދޫކަަރައިގައި މީހުން ވަޒަންވެރިވި ގޮތާއި މެދު ޕާލީ ބަހުން ލިޔެފައިވާ "މަހަަވަމްސަ" ލިޔުމުގައިވާ ގޮތުގައި އިންޑިޔާގެ ރަށެއްގެ ރަސްކަލެއްގެ ދަރިކަލުން ކަމުގައިވާ ޕްރިންސް ވިޖަޔާއާއި އޭނާއަށް ތާާއިދުކުރާ ފަރާތްތަކުން ނައުތަކުގައި އޮޅުދޫކަރައަށް ދަތުރުފެށިއެވެ. ނަމަވެސް މީގެ ތެރެއިން އެއް ނަވަކަށް ދެވުނީ މަހިލާދްވީޕިކަ ކިޔާ ރަށަކަށްކަމަށް ވަނީ ލިޔެވިފައެވެ. މިއީ ދިވެހިރާާއްޖެކަމަށް ގިނަ އިލްމުވެރިން ވަނީ އިއްތިފާގުވެފައެވެ. މިބައިމީހުން ދިވެހިރާއްޖެއަށް އައި ފަހުންވެސް އޮޅުދޫކަަރައަށް ދަތުރުކޮށް އުޅުނުކަމަށްވެއެވެ. އެހެންކަމުން މިއީ ދިވެހިބަހާއި ސިންހަލަ ބަސް ދެކަފިވާން ފެއްޓި ހިސާބުކަމަށް ގިނަބަޔަކު ގަބޫލުކުރެއެވެ.\nނަމަވެސް ދަންނަވަންތޯއެވެ. ތާރީޚަކީ އެކި މީހުން އެކި ގޮތްގޮތަށް ގަބޫލުކުރާ ކަމެކެވެ. މަހަވަމްސައަކީ މީލާދީ ސަނަތުން ފަސްވަނަ ގަރުނުގައި ހިނގައިދިޔަކަމަށް ލިޔެވިފައިވާ ހާާދިސާއެކެވެ. ނަމަވެސް އޭގެ މާކުރިންވެސް ދިވެހިބަހާއި ސިންހަލަ ބަހަކީ ވަކިވެފައި އޮތް ދެބަހަށް ވުމަކީ އެކަށީގެންވާ ކަމެއްކަމަށް ދިވެހީންގެ ބަސް ފޮތުގައި ވަނީ ބުނެފައެވެ. އެގޮތުން ރޫމީންގެ ހަތަރުވަނަ ގަރުނުގެ ލިޔުންތެރިޔާ އަމިއާނޫސް މަރކެލްނިސް ލިޔުއްވި ގޮތުގައި ދިވީންނާއި ސަރަންދީވީން ވަކި ދެބައެއްގެ ގޮތުގައި ރޫމީންގެ ރަސްގެފާނުގެ އަރިހަށް ވެދުން ހިފައިގެން ދިޔައެވެ. މިފަަދައިން އެ ޒަމާނުގައި ދެގައުމެއްގެ ގޮތަށް ގެނެސްދީފައި ވުމުން އޭރުވެސް ދިވެހިބަހާއި ސިންހަލަ ބަސް ދެބަހެއްގެ ގޮތުގައި ތަރައްގީވެފައި އޮތުމަކީ އެކަށީގެންވާ ކަމެއްކަމަށް ދިވެހީންގެ ބަސް ފޮތުގައިވެއެވެ.\nދެގައުމުގެ ތާރީޚީ ސަފްހާތަކުގެ ތެރެއިން މިފަދަ މޭރުމަކުން ބަހަވީ ގުޅުންތައް ފެންނަން އޮތްއިރު، ދެގައުމުގެ ޒަމާންވީ ވިޔަފާރިއާއި ދަތުރުފަތުރުގެ ގުޅުމުގެ ސަބަބުންވެސް ދިވެހިބަހުގައި ސިންހަލަ ބަހުގެ އަސަރު ހުރުމަކީ އެކަށީގެންވާ ކަމެކެވެ. 1971ވަނަ އަހަރުގައި އޮޅުދޫކަރައިގެ އިލްމުވެރިއެއް ކަމުގައިވާ އެމް.ޑަބްލިޔު ސުގަތަދާސަ ޑިސިލްވާާ ލިޔުއްވި ގޮތުގައި ދިވެހި ބަހުގައި ސިންހަލަ ބަހުގެ ނުފޫޒު ހުރުމުގެ ސަބަބަކީ ދިހަވަނަ ގަރުނާއި ބާާރަވަނަ ގަރުނާއި ދެމެދުގައި ދިވެހިރާާއްޖެއާއި ސިލޯނާއި ދެމެދު އޮތް މުއާމަލާާތުކަމަށްވުން އެކަށީގެންވެއެވެ. އަދި ދިވެހިރާއްޖޭގައި އެއް ޒަމާނެއްގައި އޮތް ބުުދުދީނުގެ ސަބަބުން ސިންހަލަ ބަހުގެ އަސަރުތައް ފެންނަން އޮތުމަކީވެސް ގަބޫލުކުރެވިދާނެ ކަމެކެވެ.\nމިފަދަ ގާތްގުޅުމެއް ދެގައުމުގެ މެދުގައި ބަހަވީ ނަޒަރަކުން އޮތްކަމަށް ގިނަ އިލްމުވެރިން އެއްބަސްވެ ވަޑައިގަންނަވައެވެ. މި ގުޅުމަށް އިތުރަށް ނަޒަރެއް ހިންގާލައި، އެކަން އިތުރަށް ދެނެގަތުމަށް މަސައްކަތްކުރަން ކޮންމެ ދިވެއްސަކަށްވެސް ދައުވަތުދެމެވެ. ވިދާޅުވާށެވެ. ދިވެހިބަހާއި ސިންހަލަ ބަހުން އެއްގޮތް ލަފްޒުތަކަކީ ކޮބައިތޯއެވެ؟


ދިވެހި ::الأنبياء - އަލް އަންބިޔާ\n﴿١﴾ اقْتَرَبَ لِلنَّاسِ حِسَابُهُمْ وَهُمْ فِي غَفْلَةٍ مُّعْرِضُونَ މީސްތަކުންނަށް އެއުރެންގެ (عمل ތަކުގެ) ހިސާބު ބެއްލެވުމުގެ ވަގުތު ގާތްވެއްޖެއެވެ. އެއުރެން غافل ވެ (އެކަމުން) އެއްކިބާވެގެންވާ حال ގައެވެ.\n﴿٢﴾ مَا يَأْتِيهِم مِّن ذِكْرٍ مِّن رَّبِّهِم مُّحْدَثٍ إِلَّا اسْتَمَعُوهُ وَهُمْ يَلْعَبُونَ އެއުރެން (އެއަށް) ފުރައްސާރަކުރާ حال ގައި، އޭގެ އަޑުއަހާ ކަމުގައިނުވާ އައު آية އެއް، އެއުރެންގެ ވެރިރަސްކަލާނގެ حضرة ން އެއުރެންނާ ހަމަޔަކަށް ނާދެތެވެ.\n﴿٣﴾ لَاهِيَةً قُلُوبُهُمْ ۗ وَأَسَرُّوا النَّجْوَى الَّذِينَ ظَلَمُوا هَلْ هَٰذَا إِلَّا بَشَرٌ مِّثْلُكُمْ ۖ أَفَتَأْتُونَ السِّحْرَ وَأَنتُمْ تُبْصِرُونَ އެއުރެންގެ ހިތްތައް غافل ވެގެންވާ حال ގައެވެ. އަދި އަނިޔާވެރިވި މީހުންކުޅަ ސައްލާތައް (އެއުރެންގެ މެދުގައި) ސިއްރުކުރޫއެވެ. (އެއުރެން ބުނޫއެވެ.) މިއީ (އެބަހީ: محمد ގެފާނީ) ހަމަތިޔަބައިމީހުންފަދަ آدم ގެދަރިޔަކު ކަމުގައިމެނުވީ ނުވެތެވެ. ފަހެ، ކަލޭމެން ދެކެދެނެތިބެ، ޖާދޫ قبول ކުރަނީ ހެއްޔެވެ؟\n﴿٤﴾ قَالَ رَبِّي يَعْلَمُ الْقَوْلَ فِي السَّمَاءِ وَالْأَرْضِ ۖ وَهُوَ السَّمِيعُ الْعَلِيمُ އެކަލޭގެފާނު ވިދާޅުވިއެވެ. އުޑާއި، ބިމުގައި ދެކެވޭހާ ވާހަކަތައް ތިމަންކަލޭގެފާނުގެ ވެރިރަސްކަލާނގެ ދެނެވޮޑިގެންވެތެވެ. އަދި އެކަލާނގެއީ، މޮޅަށް އައްސަވާވޮޑިގެންވާ، މޮޅަށް ދެނެވޮޑިގެންވާ ރަސްކަލާނގެއެވެ.\n﴿٥﴾ بَلْ قَالُوا أَضْغَاثُ أَحْلَامٍ بَلِ افْتَرَاهُ بَلْ هُوَ شَاعِرٌ فَلْيَأْتِنَا بِآيَةٍ كَمَا أُرْسِلَ الْأَوَّلُونَ އަދި ކިއެއްތަ! އެއުރެން ބުނޫއެވެ. (އެއީ) ހުވަފެނުގެ ހާސަރުތަކެކެވެ. އަދި ކިއެއްތަ! އެއީ އެކަލޭގެފާނު އަމިއްލަޔަށް ހެއްދެވި އެއްޗެކެވެ. އަދި ކިއެއްތަ! އެކަލޭގެފާނަކީ، ޅެންވެރިޔެކެވެ. ފަހެ (معجزات ތަކާއިގެން) ކުރީގެ رسول ން ފޮނުއްވެވިފަދައިން، އެކަލޭގެފާނުވެސް، ތިމަންމެންނަށް معجزة އެއް ގެނެސްދެއްވަ ބައްލަވާށެވެ!\n﴿٦﴾ مَا آمَنَتْ قَبْلَهُم مِّن قَرْيَةٍ أَهْلَكْنَاهَا ۖ أَفَهُمْ يُؤْمِنُونَ އެއުރެންގެ ކުރިން إيمان ނުވި ކިތަންމެ ރަށެއްގެ أهل ވެރިންނެއް، ތިމަންރަސްކަލާނގެ ހަލާކު ކުރެއްވީމެވެ. ވީއިރު އެއުރެން، ފަހެ، إيمان ވާނެ ހެއްޔެވެ؟\n﴿٧﴾ وَمَا أَرْسَلْنَا قَبْلَكَ إِلَّا رِجَالًا نُّوحِي إِلَيْهِمْ ۖ فَاسْأَلُوا أَهْلَ الذِّكْرِ إِن كُنتُمْ لَا تَعْلَمُونَ ކަލޭގެފާނުގެ ކުރިންވެސް ތިމަންރަސްކަލާނގެ އެއުރެންނަށް وحى އިއްވަވާ ފިރިހެނުން މެނުވީ، رسول ކަމާއިގެން ނުފޮނުއްވަމެވެ. ފަހެ، ތިޔަބައިމީހުން ނުދަންނަކަމުގައިވާނަމަ، علم ގެ أهل ވެރިންނާ سؤال ކުރާށެވެ!\n﴿٨﴾ وَمَا جَعَلْنَاهُمْ جَسَدًا لَّا يَأْكُلُونَ الطَّعَامَ وَمَا كَانُوا خَالِدِينَ އަދި ކާނާކައިނޫޅޭ ހަށިތަކެއް ކަމުގައި، ތިމަންރަސްކަލާނގެ އެ رسول ން ނުލައްވަމެވެ. އަދި އަބަދަށް ދެމިތިބޭ ބަޔަކު ކަމުގައިވެސް އެބޭކަލުން ނުވެތެވެ.\n﴿٩﴾ ثُمَّ صَدَقْنَاهُمُ الْوَعْدَ فَأَنجَيْنَاهُمْ وَمَن نَّشَاءُ وَأَهْلَكْنَا الْمُسْرِفِينَ ދެން ތިމަންރަސްކަލާނގެ އެބޭކަލުންނަށް ކުރެއްވި وعد ފުއްދަވައި ދެއްވީމެވެ. ފަހެ، ތިމަންރަސްކަލާނގެ އެބޭކަލުންނާއި، ތިމަންރަސްކަލާނގެ އިރާދަކުރެއްވި ބަޔަކު ސަލާމަތްކުރެއްވީމެވެ. އަދި (ފުރެދުމުގައި) ހައްދުފަހަނަޅައި ދިޔަމީހުން ހަލާކުކުރެއްވީމެވެ.\n﴿١٠﴾ لَقَدْ أَنزَلْنَا إِلَيْكُمْ كِتَابًا فِيهِ ذِكْرُكُمْ ۖ أَفَلَا تَعْقِلُونَ ހަމަކަށަވަރުން، ތިޔަބައިމީހުންނަށް عبرة އާއި، نصيحة އޭގައި އެކުލެވިގެންވާ ފޮތެއް، ތިމަންރަސްކަލާނގެ ތިޔަބައިމީހުންނަށް ބާވައިލެއްވީމެވެ. ފަހެ، ތިޔަބައިމީހުން ނުވިސްނަނީ ހެއްޔެވެ؟\n﴿١١﴾ وَكَمْ قَصَمْنَا مِن قَرْيَةٍ كَانَتْ ظَالِمَةً وَأَنشَأْنَا بَعْدَهَا قَوْمًا آخَرِينَ އަނިޔާވެރިވި ކިތައްކިތައް ރަށުގެ أهل ވެރިން ތިމަންރަސްކަލާނގެ ހަލާކު ކުރެއްވިން ހެއްޔެވެ؟ އަދި އެއުރެންގެ ފަހުން އެހެންބަޔަކު ތިމަންރަސްކަލާނގެ އުފެއްދެވީމެވެ.\n﴿١٢﴾ فَلَمَّا أَحَسُّوا بَأْسَنَا إِذَا هُم مِّنْهَا يَرْكُضُونَ ފަހެ، އެއުރެންނަށް ތިމަންރަސްކަލާނގެ عذاب ގާތްވެއްޖެކަން إحساس ވީހިނދު، އެހާރުން އެއުރެން އެތަނުން ފިލާންދުވެތެވެ.\n﴿١٣﴾ لَا تَرْكُضُوا وَارْجِعُوا إِلَىٰ مَا أُتْرِفْتُمْ فِيهِ وَمَسَاكِنِكُمْ لَعَلَّكُمْ تُسْأَلُونَ (އެއުރެންނަށް އަންގަވާނެތެވެ.) ތިޔަބައިމީހުން ފިލާން ނުދުވާށެވެ! އަދި ތިޔަބައިމީހުން އެ نعمة ތަކުގައި އަރާމުކުރާންތިބި نعمة ތަކަށާއި، ތިޔަބައިމީހުންގެ ގެތަކަށް އެނބުރި رجوع ވާށެވެ! (އެއީ) ތިޔަބައިމީހުންނާ ސުވާލު ކުރައްވާނެ ކަމަށްޓަކައެވެ.\n﴿١٤﴾ قَالُوا يَا وَيْلَنَا إِنَّا كُنَّا ظَالِمِينَ އެއުރެން ބުނޫއެވެ. އޭ ތިމަންމެންނަށް ހުރި ހަލާކެއްގެ ބޮޑުކަމާއެވެ! ހަމަކަށަވަރުން، ތިމަންމެންވީ އަނިޔާވެރިން ކަމުގައެވެ.\n﴿١٥﴾ فَمَا زَالَت تِّلْكَ دَعْوَاهُمْ حَتَّىٰ جَعَلْنَاهُمْ حَصِيدًا خَامِدِينَ ފަހެ، ކޮށާލައިފައިވާ ގޮވާންތަކެއް ފަދައިން، އަދި ނިވިފައިވާ އަޅިތަކެއް ފަދައިން ތިމަންރަސްކަލާނގެ އެއުރެން ލައްވައިފުމަށް ދާންދެން، އެއުރެންގެ އެ ގޮވުން ފިލައިނުދެތެވެ.\n﴿١٦﴾ وَمَا خَلَقْنَا السَّمَاءَ وَالْأَرْضَ وَمَا بَيْنَهُمَا لَاعِبِينَ ތިމަންރަސްކަލާނގެ އުޑާއި، ބިމާއި، އެ ދެމެދުގައި ވާހާތަކެތި، ކުޅިވަރެއްގެ ގޮތުގައެއް ނަހައްދަވަމެވެ.\n﴿١٧﴾ لَوْ أَرَدْنَا أَن نَّتَّخِذَ لَهْوًا لَّاتَّخَذْنَاهُ مِن لَّدُنَّا إِن كُنَّا فَاعِلِينَ ތިމަންރަސްކަލާނގެ ކުޅިވަރެއްގެ ބޭނުންކުރެއްވުމަށް އިރާދަކުރެއްވިނަމަ، ހަމަކަށަވަރުން، ތިމަންރަސްކަލާނގެ حضرة ން އެކަން އެގޮތަށް ހިއްޕެވީމުހެވެ. ތިމަންރަސްކަލާނގެ (އެކަންތައް) ކުރައްވާނެ ނަމައެވެ.\n﴿١٨﴾ بَلْ نَقْذِفُ بِالْحَقِّ عَلَى الْبَاطِلِ فَيَدْمَغُهُ فَإِذَا هُوَ زَاهِقٌ ۚ وَلَكُمُ الْوَيْلُ مِمَّا تَصِفُونَ އަދި ކިއެއްތަ! باطل ގެ މައްޗަށް ތިމަންރަސްކަލާނގެ حق ފޮނުއްވަމެވެ. ދެން އެ حق، އެ باطل ހަލާކުކޮށްލަތެވެ. ފަހެ، އެހާރުން އެ باطل ނެތިހިނގައިދެތެވެ. އަދި (اللَّه އާމެދު އެކަށީގެން ނުވާގޮތުން) ތިޔަބައިމީހުން ސިފަކޮށް، ބުނާބުނުންތަކުން ތިޔަބައިމީހުންނަށް ހަލާކު ހުށްޓެވެ.\n﴿١٩﴾ وَلَهُ مَن فِي السَّمَاوَاتِ وَالْأَرْضِ ۚ وَمَنْ عِندَهُ لَا يَسْتَكْبِرُونَ عَنْ عِبَادَتِهِ وَلَا يَسْتَحْسِرُونَ އަދި އުޑުތަކާއި، ބިމުގައިވާހާ ބަޔަކު މިލްކުވެގެންވަނީ، އެކަލާނގެއަށެވެ. އެކަލާނގެ حضرة ގައިވާ ملائكة ން، އެކަލާނގެއަށް އަޅުކަން ކުރުމަކަށް ބޮޑާވެއެއްނުގަނެތެވެ. އަދި ވަރުބައްޔެއްވެސް ނުމެވޭމެއެވެ.\n﴿٢٠﴾ يُسَبِّحُونَ اللَّيْلَ وَالنَّهَارَ لَا يَفْتُرُونَ އެ ملائكة ން ރެޔާދުވާލު ފޫހިވުމެއްނެތި (އެކަލާނގެ حضرة އަށް) تسبيح ދަންނަވަތެވެ.\n﴿٢١﴾ أَمِ اتَّخَذُوا آلِهَةً مِّنَ الْأَرْضِ هُمْ يُنشِرُونَ ނުވަތަ (މަރުވެފައިވާ މީހުން) އަލުން ދިރުވާނެ إله ން ތަކެއް ބިމުން އެއުރެން ހިފީ ހެއްޔެވެ؟\n﴿٢٢﴾ لَوْ كَانَ فِيهِمَا آلِهَةٌ إِلَّا اللَّهُ لَفَسَدَتَا ۚ فَسُبْحَانَ اللَّهِ رَبِّ الْعَرْشِ عَمَّا يَصِفُونَ އެ ދެތާނގައި (އެބަހީ: އުޑާއި، ބިމުގައި) اللَّه މެނުވީ إله ންތަކެއް ވީނަމަ، އެ ދެތަން ފަސާދަވެއްޖައީހެވެ. ފަހެ، އެއުރެން އެ ސިފަކޮށް ބުނާކަންތަކުން، عرش ގެވެރި اللَّه، ހުސްطاهر ވެވޮޑިގެންވެއެވެ.\n﴿٢٣﴾ لَا يُسْأَلُ عَمَّا يَفْعَلُ وَهُمْ يُسْأَلُونَ އެކަލާނގެ ކުރައްވާ ކަމަކާމެދު، އެކަލާނގެއާ سؤال އެއް ނުކުރެވޭހުށްޓެވެ. (އެއުރެންކުރާ ކަންތަކާމެދު) އެއުރެންނާ سؤال ކުރައްވާނެތެވެ.\n﴿٢٤﴾ أَمِ اتَّخَذُوا مِن دُونِهِ آلِهَةً ۖ قُلْ هَاتُوا بُرْهَانَكُمْ ۖ هَٰذَا ذِكْرُ مَن مَّعِيَ وَذِكْرُ مَن قَبْلِي ۗ بَلْ أَكْثَرُهُمْ لَا يَعْلَمُونَ الْحَقَّ ۖ فَهُم مُّعْرِضُونَ ނުވަތަ އެކަލާނގެ ފިޔަވައި، އެއުރެން إله ންތަކެއް ހިފީހެއްޔެވެ؟ ކަލޭގެފާނު ވިދާޅުވާށެވެ! ތިޔަބައިމީހުންގެ ދަލީލު ތިޔަބައިމީހުން ގެންނާށެވެ! މިއޮތީ، ތިމަންކަލޭގެފާނާ އެކުގައިވާ މީހުންގެ ފޮތާއި، ތިމަންކަލޭގެފާނުގެ ކުރީގެ މީހުންގެ ފޮތެވެ. އަދި ކިއެއްތަ! އެއުރެންކުރެ ގިނަމީހުން حق އެއް ނުދަނެތެވެ. ފަހެ، އެއުރެންނީ (އެއަށް) ފުރަގަސްދޭ ބަޔެކެވެ.\n﴿٢٥﴾ وَمَا أَرْسَلْنَا مِن قَبْلِكَ مِن رَّسُولٍ إِلَّا نُوحِي إِلَيْهِ أَنَّهُ لَا إِلَٰهَ إِلَّا أَنَا فَاعْبُدُونِ ހަމަކަށަވަރުން، ތިމަންރަސްކަލާނގެ މެނުވީ إله އަކު ނުވާކަމަށް އެބޭކަލަކަށް وحى ނުކުރައްވާ އެއްވެސް رسول އަކު، ކަލޭގެފާނުގެ ކުރިންވެސް ތިމަންރަސްކަލާނގެ ނުފޮނުއްވަމެވެ. ފަހެ، ތިޔަބައިމީހުން (ހަމައެކަނި) ތިމަންރަސްކަލާނގެއަށް އަޅުކަން ކުރާށެވެ!\n﴿٢٦﴾ وَقَالُوا اتَّخَذَ الرَّحْمَٰنُ وَلَدًا ۗ سُبْحَانَهُ ۚ بَلْ عِبَادٌ مُّكْرَمُونَ އެއުރެން ބުނޫއެވެ. رحمن ވަންތަ ރަސްކަލާނގެ ދަރިކަލަކު ހިއްޕެވިއެވެ. އެކަލާނގެ ހުސްطاهر ވަންތަކަމާއެވެ! އަދި ކިއެއްތަ! (اللَّه ގެ ދަރިކަނބަލުންތަކެކޭ އެއުރެން ބުނާ ملائكة ންނަކީ) މާތް ކުރައްވާފައިވާ، އެކަލާނގެ އަޅުންތަކެކެވެ.\n﴿٢٧﴾ لَا يَسْبِقُونَهُ بِالْقَوْلِ وَهُم بِأَمْرِهِ يَعْمَلُونَ އެބޭކަލުން އެކަލާނގެ حضرة އަށް އިސްވެބަހެއް ނުދަންނަވާނެތެވެ. އަދި އެބޭކަލުން عمل ކުރައްވާނީ، އެކަލާނގެ އަމުރުފުޅާ އެއްގޮތަށެވެ.\n﴿٢٨﴾ يَعْلَمُ مَا بَيْنَ أَيْدِيهِمْ وَمَا خَلْفَهُمْ وَلَا يَشْفَعُونَ إِلَّا لِمَنِ ارْتَضَىٰ وَهُم مِّنْ خَشْيَتِهِ مُشْفِقُونَ އެއުރެންގެ ކުރިމަތީގައިވާ ކަންތަކާއި، އެއުރެންގެ ފަހަތުގައިވާ ކަންތައް، އެކަލާނގެ ދެނެވޮޑިގެންވެތެވެ. އަދި އެކަލާނގެ ރުހިވޮޑިގެންވާ އަޅަކަށް މެނުވީ، އެބޭކަލުން شفاعة ތެރިއެއް ނުވާނެތެވެ. އަދި އެބޭކަލުންތިއްބަވާނީ، އެކަލާނގެ ހައިބަވަންތަކަމަށް ބިރުވެތިވެގެންނެވެ.\n﴿٢٩﴾ ۞ وَمَن يَقُلْ مِنْهُمْ إِنِّي إِلَٰهٌ مِّن دُونِهِ فَذَٰلِكَ نَجْزِيهِ جَهَنَّمَ ۚ كَذَٰلِكَ نَجْزِي الظَّالِمِينَ އެއުރެންކުރެ ތިމަންނާއީ އެކަލާނގެ ފިޔަވައި إله އެކޭ ބުނާ މީހަކަށް، ފަހެ، ތިމަންރަސްކަލާނގެ ނަރަކައިން ޖަޒާ ދެއްވާހުށީމެވެ. އަނިޔާވެރިންނަށް ތިމަންރަސްކަލާނގެ ޖަޒާ ދެއްވަނީ އެފަދައިންނެވެ.\n﴿٣٠﴾ أَوَلَمْ يَرَ الَّذِينَ كَفَرُوا أَنَّ السَّمَاوَاتِ وَالْأَرْضَ كَانَتَا رَتْقًا فَفَتَقْنَاهُمَا ۖ وَجَعَلْنَا مِنَ الْمَاءِ كُلَّ شَيْءٍ حَيٍّ ۖ أَفَلَا يُؤْمِنُونَ ހަމަކަށަވަރުން، އުޑުތަކާއި، ބިން، އެކަތިގަނޑަކަށްވެފައިވަނިކޮށް، ފަހެ، ތިމަންރަސްކަލާނގެ އެދޭތި ވަކިކޮށްލެއްވިކަން، كافر ވި މީހުން ނުދަންނަނީ ހެއްޔެވެ؟ އަދި ތިމަންރަސްކަލާނގެ ދިރޭ ކޮންމެ އެއްޗެއް ފެނުން ހެއްދެވީމެވެ. ފަހެ، އެއުރެން إيمان ނުވަނީ ހެއްޔެވެ؟\n﴿٣١﴾ وَجَعَلْنَا فِي الْأَرْضِ رَوَاسِيَ أَن تَمِيدَ بِهِمْ وَجَعَلْنَا فِيهَا فِجَاجًا سُبُلًا لَّعَلَّهُمْ يَهْتَدُونَ އަދި އެއުރެންނާއިގެން އެ ބިން، ތެޅިފޮޅިގެންފާނެ ކަމަށްޓަކައި، ހަރުލައި ހުންނަ ފަރުބަދަތައް، ތިމަންރަސްކަލާނގެ ބިމުގައި ލެއްވީމެވެ. އަދި އެ ބިމުގައި، ބޮޑެތި ތަނަވަސް މަގުތައް ލެއްވީމެވެ. (އެއީ) އެއުރެންނަށް މަގު އެނގުމަށްޓަކެވެ.\n﴿٣٢﴾ وَجَعَلْنَا السَّمَاءَ سَقْفًا مَّحْفُوظًا ۖ وَهُمْ عَنْ آيَاتِهَا مُعْرِضُونَ އަދި ރައްކާތެރިކުރައްވާފައިވާ ފުރާޅެއްކަމުގައި، ތިމަންރަސްކަލާނގެ އުޑު ލެއްވީމެވެ. އަދި އެއުރެންނަކީ އެތާނގެ (އިރުހަނދާއި، ތަރިތައްފަދަ) ހެކިތަކަށް ފުރަގަސްދޭ ބަޔެކެވެ.\n﴿٣٣﴾ وَهُوَ الَّذِي خَلَقَ اللَّيْلَ وَالنَّهَارَ وَالشَّمْسَ وَالْقَمَرَ ۖ كُلٌّ فِي فَلَكٍ يَسْبَحُونَ އެކަލާނގެއީ، ރޭގަނޑާއި ދުވާލު، އަދި އިރާއި ހަނދު ހެއްދެވި ރަސްކަލާނގެއެވެ. އެއިން ކޮންމެ އެއްޗެއްމެ، ފަލަކެއްގައި ހިނގަހިނގާ ހުރެތެވެ.\n﴿٣٤﴾ وَمَا جَعَلْنَا لِبَشَرٍ مِّن قَبْلِكَ الْخُلْدَ ۖ أَفَإِن مِّتَّ فَهُمُ الْخَالِدُونَ ތިމަންރަސްކަލާނގެ، ކަލޭގެފާނުގެ ކުރިޔަކުންވެސް آدم ގެދަރިޔަކަށް (މަރުނުވެ) ދެމިހުރުމެއް ނުލައްވަމެވެ. ފަހެ، ކަލޭގެފާނު އަވަހާރަވެއްޖެނަމަ، އެއުރެންނީ ފަހެ، ދެމިތިބޭނޭ ބަޔެއް ހެއްޔެވެ؟\n﴿٣٥﴾ كُلُّ نَفْسٍ ذَائِقَةُ الْمَوْتِ ۗ وَنَبْلُوكُم بِالشَّرِّ وَالْخَيْرِ فِتْنَةً ۖ وَإِلَيْنَا تُرْجَعُونَ ކޮންމެ نفس އަކީވެސް މަރުގެރަހަ ލިބިގަންނާނޭ އެއްޗެކެވެ. އަދި ނުބައިގޮތާއި ހެޔޮގޮތް މެދުވެރިކުރައްވައި، ތިމަންރަސްކަލާނގެ ތިޔަބައިމީހުން امتحان ކުރައްވައި ގޮތްބައްލަވަމެވެ. އަދި ތިޔަބައިމީހުން رجوع ކުރައްވާހުށީ، ތިމަންރަސްކަލާނގެ حضرة އަށެވެ.\n﴿٣٦﴾ وَإِذَا رَآكَ الَّذِينَ كَفَرُوا إِن يَتَّخِذُونَكَ إِلَّا هُزُوًا أَهَٰذَا الَّذِي يَذْكُرُ آلِهَتَكُمْ وَهُم بِذِكْرِ الرَّحْمَٰنِ هُمْ كَافِرُونَ كافر ވި މީހުން ކަލޭގެފާނު ދެކޭހިނދު، އެއުރެން ކަލޭގެފާނަށް ފުރައްސާރަނޫނީ ނުކުރެތެވެ. (އަދި ބުނެތެވެ.) ތިޔަބައިމީހުންގެ إله ންތަކަށް ކުޑައިމީސްބަސް ބުނާ މީހަކީ މިއީ ހެއްޔެވެ؟ އަދި އެއުރެންވަނީ ހަމަ، رحمن ވަންތަ ރަސްކަލާނގެ ފޮތަށް كافر ވެގެންނެވެ.\n﴿٣٧﴾ خُلِقَ الْإِنسَانُ مِنْ عَجَلٍ ۚ سَأُرِيكُمْ آيَاتِي فَلَا تَسْتَعْجِلُونِ އިންސާނާ ހެއްދެވީ، އަވަސްކަން (އޭނާގެ طبيعة ގައި) ލައްވާފައެވެ. ތިމަންރަސްކަލާނގެ آية ތައް ނިކަންހުރެ ތިޔަބައިމީހުންނަށް ދައްކަވާހުށީމެވެ. ފަހެ، ތިޔަބައިމީހުން، ތިމަންރަސްކަލާނގެ حضرة ން އަވަސްވުން އެދި ނޫޅޭށެވެ!\n﴿٣٨﴾ وَيَقُولُونَ مَتَىٰ هَٰذَا الْوَعْدُ إِن كُنتُمْ صَادِقِينَ އަދި އެއުރެން ބުނެތެވެ. ތިޔަބައިމީހުންނީ، ތެދުބުނާ ބަޔަކު ކަމުގައިވާނަމަ، ތިޔަ (ބުނާ عذاب ގެ) وعد އަންނާނީ ކޮންއިރަކުން ހެއްޔެވެ؟\n﴿٣٩﴾ لَوْ يَعْلَمُ الَّذِينَ كَفَرُوا حِينَ لَا يَكُفُّونَ عَن وُجُوهِهِمُ النَّارَ وَلَا عَن ظُهُورِهِمْ وَلَا هُمْ يُنصَرُونَ كافر ވި މީހުންނަށް އެއުރެންގެ ކުރިމަތިންނާއި، އެއުރެންގެ ފުރަގަހުން، އަލިފާނުގެ عذاب ދުރުނުކުރެވޭހިނދު، އަދި އެއުރެންނަށް އެއްވެސް ފަރާތަކުން نصر ލިބުމެއް ނުވާހިނދު (އެކަން) އެނގޭނަމަ (އެއުރެން އެހެނެއް ނުބުނާނެ) ތެވެ.\n﴿٤٠﴾ بَلْ تَأْتِيهِم بَغْتَةً فَتَبْهَتُهُمْ فَلَا يَسْتَطِيعُونَ رَدَّهَا وَلَا هُمْ يُنظَرُونَ އަދި ކިއެއްތަ! އެއުރެންނަށް އެކަންތައް އަންނަހުށީ ކުއްލިއަކަށެވެ. އަދި އެކަންތައް އެއުރެން حيران ކޮށްލާނެތެވެ. ފަހެ، އެއުރެންނަށް އެކަންތައް ދުރުކުރުމަކަށް ކުޅަދާނަވެގެންނެއް ނުވެތެވެ. އަދި އެއުރެންނަކަށް مهلة އެއް ނުމެދެއްވާނެމެއެވެ.\n﴿٤١﴾ وَلَقَدِ اسْتُهْزِئَ بِرُسُلٍ مِّن قَبْلِكَ فَحَاقَ بِالَّذِينَ سَخِرُوا مِنْهُم مَّا كَانُوا بِهِ يَسْتَهْزِئُونَ ހަމަކަށަވަރުން، ކަލޭގެފާނުގެ ކުރީގެ رسول ންނަށްވެސް ފުރައްސާރަކުރިއެވެ. ފަހެ، އެ رسول ންނަށް ފުރައްސާރަކޮށް އުޅުނުމީހުން ކުރަމުންގެންދިޔަ ފުރައްސާރައިގެ ކަންތައް (އެބަހީ: އެކަމުގެ ކޯފާއާއި عذاب) އެއުރެން ވަށައިލިއެވެ.\n﴿٤٢﴾ قُلْ مَن يَكْلَؤُكُم بِاللَّيْلِ وَالنَّهَارِ مِنَ الرَّحْمَٰنِ ۗ بَلْ هُمْ عَن ذِكْرِ رَبِّهِم مُّعْرِضُونَ ކަލޭގެފާނު ވިދާޅުވާށެވެ! ރެޔާއިދުވާލުގައި، رحمن ވަންތަ ރަސްކަލާނގެ ކޯފާއިން ތިޔަބައިމީހުން ރައްކާތެރިކުރާނީ ކާކުހެއްޔެވެ؟ އަދި ކިއެއްތަ! އެއުރެންނަކީ، އެއުރެންގެ ވެރިރަސްކަލާނގެ ފޮތަށް ފުރަގަސްދޭ ބަޔެކެވެ.\n﴿٤٣﴾ أَمْ لَهُمْ آلِهَةٌ تَمْنَعُهُم مِّن دُونِنَا ۚ لَا يَسْتَطِيعُونَ نَصْرَ أَنفُسِهِمْ وَلَا هُم مِّنَّا يُصْحَبُونَ ނުވަތަ ތިމަންރަސްކަލާނގެ عذاب އެއުރެންގެ ކިބައިން ދުރުކޮށްދޭނެ إله ން ތަކެއް، އެއުރެންނަށް ވޭހެއްޔެވެ؟ އެ ތަކެއްޗަށް އޭގެ އަމިއްލަ نفس އަށް نصر ދިނުމަކަށް ކުޅަދާނަވެގެނެއްނުވެތެވެ. އަދި ތިމަންރަސްކަލާނގެ عذاب ން މިންޖުކޮށްދޭނޭ ބަޔަކުވެސް އެ ތަކެއްޗާއެކުގައި ނުމެވާހުށިމެއެވެ.\n﴿٤٤﴾ بَلْ مَتَّعْنَا هَٰؤُلَاءِ وَآبَاءَهُمْ حَتَّىٰ طَالَ عَلَيْهِمُ الْعُمُرُ ۗ أَفَلَا يَرَوْنَ أَنَّا نَأْتِي الْأَرْضَ نَنقُصُهَا مِنْ أَطْرَافِهَا ۚ أَفَهُمُ الْغَالِبُونَ އަދި ކިއެއްތަ! މިބައިމީހުންނާއި، އެއުރެންގެ މައިންބަފައިން ދިގު عمر އަކަށް ދާނދެން ދުނިޔޭގެ نعمة ގައި ތިމަންރަސްކަލާނގެ ލެހެއްޓެވީމެވެ. ފަހެ، ހަމަކަށަވަރުން، ތިމަންރަސްކަލާނގެ ބިމުގެ ހުރިހާ ފަރާތަކުން އުނިކުރައްވަމުން ގެންދަވާކަން، އެއުރެންނަށް ނޭނގެނީ ހެއްޔެވެ؟ ފަހެ، ގަދަވާނެ ބަޔަކީ އެއުރެން ހެއްޔެވެ؟\n﴿٤٥﴾ قُلْ إِنَّمَا أُنذِرُكُم بِالْوَحْيِ ۚ وَلَا يَسْمَعُ الصُّمُّ الدُّعَاءَ إِذَا مَا يُنذَرُونَ ކަލޭގެފާނު ވިދާޅުވާށެވެ! ތިމަންކަލޭގެފާނު ތިޔަބައިމީހުންނަށް إنذار ކުރައްވާކަން ކަށަވަރީ، وحى އިންނެވެ. އަދި ބީރުމީހުން، އެއުރެންނަށް إنذار ކުރައްވާ ހިނދު، ގޮވައިލާއަޑެއް ނާހާނެތެވެ.\n﴿٤٦﴾ وَلَئِن مَّسَّتْهُمْ نَفْحَةٌ مِّنْ عَذَابِ رَبِّكَ لَيَقُولُنَّ يَا وَيْلَنَا إِنَّا كُنَّا ظَالِمِينَ ކަލޭގެފާނުގެ ވެރިރަސްކަލާނގެ عذاب ން ކިތަންމެ ކުޑަ މިންވަރެއް އެއުރެންގައި ބީހުނަސް، ހަމަކަށަވަރުން، އެއުރެން ބުނާނެތެވެ. އޭ ތިމަންމެންނަށްހުރި ހަލާކެއްގެ ބޮޑުކަމާއެވެ! ހަމަކަށަވަރުން، ތިމަންމެން އަނިޔާވެރިން ކަމުގައިވީމުއެވެ.\n﴿٤٧﴾ وَنَضَعُ الْمَوَازِينَ الْقِسْطَ لِيَوْمِ الْقِيَامَةِ فَلَا تُظْلَمُ نَفْسٌ شَيْئًا ۖ وَإِن كَانَ مِثْقَالَ حَبَّةٍ مِّنْ خَرْدَلٍ أَتَيْنَا بِهَا ۗ وَكَفَىٰ بِنَا حَاسِبِينَ ތިމަންރަސްކަލާނގެ قيامة ދުވަހުން عدل ވެރިކަމުގެ ތިލަފަތްތައް قائم ކުރައްވާހުށީމެވެ. ފަހެ، އެއްވެސް نفس އަކަށް، އެއްވެސް ކަމަކުން ބޭއިންސާފެއް ނުކުރައްވާހުށްޓެވެ. އަދި އެއީ ރެވިއޮށްޓަރެއްގެ ބަރުދަން ކަމުގައިވިޔަސް، އެ، ގެންނަވާހުށީމެވެ. ހިސާބު ބައްލަވާ ކަލަކު ކަމުގައި ތިމަންރަސްކަލާނގެ ފުދެއެވެ.\n﴿٤٨﴾ وَلَقَدْ آتَيْنَا مُوسَىٰ وَهَارُونَ الْفُرْقَانَ وَضِيَاءً وَذِكْرًا لِّلْمُتَّقِينَ ހަމަކަށަވަރުން، ތިމަންރަސްކަލާނގެ موسى ގެފާނަށާއި، هارون ގެފާނަށް حق އާއި، باطل ވަކިކުރަނިވި ފޮތް (އެބަހީ: توراة) ދެއްވީމެވެ. تقوى ވެރިންނަށް، އަލިކަމެއް ކަމުގައްޔާއި، ހަނދާންކޮށްދިނުމެއް ކަމުގައެވެ.\n﴿٤٩﴾ الَّذِينَ يَخْشَوْنَ رَبَّهُم بِالْغَيْبِ وَهُم مِّنَ السَّاعَةِ مُشْفِقُونَ އެއުރެންނަކީ އެއުރެންގެ ވެރިރަސްކަލާނގެއަށް غيب ގައި ބިރުވެތިވާ މީހުންނެވެ. އަދި އެއުރެންވަނީ، قيامة ދުވަހަށް ބިރުވެތިވެގެންނެވެ.\n﴿٥٠﴾ وَهَٰذَا ذِكْرٌ مُّبَارَكٌ أَنزَلْنَاهُ ۚ أَفَأَنتُمْ لَهُ مُنكِرُونَ މި قرآن އަކީ، بركات ތެރިވެގެންވާ ހަނދާންކޮށް ދިނުމެކެވެ. ތިމަންރަސްކަލާނގެ އެ ފޮތް ބާވައިލެއްވީމެވެ. ފަހެ، ތިޔަބައިމީހުން އެ ފޮތަށް އިންކާރުކުރަނީ ހެއްޔެވެ؟\n﴿٥١﴾ ۞ وَلَقَدْ آتَيْنَا إِبْرَاهِيمَ رُشْدَهُ مِن قَبْلُ وَكُنَّا بِهِ عَالِمِينَ އަދި ހަމަކަށަވަރުން، މީގެކުރިން إبراهيم ގެފާނަށް، ތިމަންރަސްކަލާނގެ ހެޔޮ ވިސްނުމާއި، ބުއްދިވެރިކަން ދެއްވީމެވެ. އަދި އެކަލޭގެފާނާމެދު ތިމަންރަސްކަލާނގެ މޮޅަށްދެނެވޮޑިގެންވަމެވެ.\n﴿٥٢﴾ إِذْ قَالَ لِأَبِيهِ وَقَوْمِهِ مَا هَٰذِهِ التَّمَاثِيلُ الَّتِي أَنتُمْ لَهَا عَاكِفُونَ އެކަލޭގެފާނުގެ ބައްޕާއަށާއި، އެކަލޭގެފާނުގެ قوم ގެމީހުންނަށް އެކަލޭގެފާނު ވިދާޅުވިހިނދު، ހަނދުމަކުރާށެވެ! ތިޔަބައިމީހުން އަޅުކަންކުރަން ތިޔަތިބީ، ކޮން ބުދުތަކަކަށް ހެއްޔެވެ؟\n﴿٥٣﴾ قَالُوا وَجَدْنَا آبَاءَنَا لَهَا عَابِدِينَ އެއުރެން ދެންނެވޫއެވެ. ތިމަންމެންގެ ކާބަފައިން، އެ ތަކެއްޗަށް އަޅުކަންކުރާތީ ތިމަންމެން ދުށީމުއެވެ.\n﴿٥٤﴾ قَالَ لَقَدْ كُنتُمْ أَنتُمْ وَآبَاؤُكُمْ فِي ضَلَالٍ مُّبِينٍ އެކަލޭގެފާނު ވިދާޅުވިއެވެ. ހަމަކަށަވަރުން، ތިޔަބައިމީހުންނާއި، ތިޔަބައިމީހުންގެ ކާބަފައިންވަނީ، ފާޅުވެގެންވާ މަގު ފުރެދުމެއްގައެވެ.\n﴿٥٥﴾ قَالُوا أَجِئْتَنَا بِالْحَقِّ أَمْ أَنتَ مِنَ اللَّاعِبِينَ އެއުރެން ދެންނެވޫއެވެ. ކަލޭގެފާނު ތިޔަވަޑައިގަތީ، حق ތެދުމަގާއިގެން ހެއްޔެވެ؟ ނުވަތަ ކަލޭގެފާނުވަނީ، ކުޅޭމީހުންގެ ތެރެއިން ހެއްޔެވެ؟\n﴿٥٦﴾ قَالَ بَل رَّبُّكُمْ رَبُّ السَّمَاوَاتِ وَالْأَرْضِ الَّذِي فَطَرَهُنَّ وَأَنَا عَلَىٰ ذَٰلِكُم مِّنَ الشَّاهِدِينَ އެކަލޭގެފާނު ވިދާޅުވިއެވެ. އަދި ކިއެއްތަ! ތިޔަބައިމީހުންގެ ވެރިރަސްކަލާނގެއީ، އުޑުތަކާއި، ބިމުގެ ވެރިރަސްކަލާނގެއެވެ. އެކަލާނގެއީ، އިސްވެދިޔަ މިސާލަކާނުލައި، އެ ތަކެތި ހެއްދެވި ރަސްކަލާނގެއެވެ. އަދި ތިމަންކަލޭގެފާނު ވަނީ، އެކަމުގެ މައްޗަށް ހެކިވާމީހުންގެ ތެރެއިންނެވެ.\n﴿٥٧﴾ وَتَاللَّهِ لَأَكِيدَنَّ أَصْنَامَكُم بَعْدَ أَن تُوَلُّوا مُدْبِرِينَ އަދި اللَّه ގަންދީ ހުވާ ކުރައްވަމެވެ. ތިޔަބައިމީހުން ފުރަގަސްދީ ދިއުމަށްފަހު، ތިޔަބައިމީހުންގެ ބުދުތައް ހަލާކުކޮށްލުމަށް، ހަމަކަށަވަރުން، ތިމަންކަލޭގެފާނު ގޮތެއް ރާއްވަވާހުށީމެވެ.\n﴿٥٨﴾ فَجَعَلَهُمْ جُذَاذًا إِلَّا كَبِيرًا لَّهُمْ لَعَلَّهُمْ إِلَيْهِ يَرْجِعُونَ ފަހެ، އެއުރެންގެ ބޮޑު ބުދު ފިޔަވައި، އެކަލޭގެފާނު އެ ބުދުތައް މުގުރުއްވިއެވެ. (އެއީ) އެއުރެން އޭގެކައިރިޔަށް އައުމަށްޓަކައެވެ.\n﴿٥٩﴾ قَالُوا مَن فَعَلَ هَٰذَا بِآلِهَتِنَا إِنَّهُ لَمِنَ الظَّالِمِينَ އެއުރެން ބުނޫއެވެ. ތިމަންމެންގެ إله ންތަކަށް މިހެންހެދީ ކާކުހެއްޔެވެ؟ ހަމަކަށަވަރުން، އެ މީހަކުވަނީ އަނިޔާވެރިންގެ ތެރެއިންނެވެ.\n﴿٦٠﴾ قَالُوا سَمِعْنَا فَتًى يَذْكُرُهُمْ يُقَالُ لَهُ إِبْرَاهِيمُ އެއުރެން ބުނޫއެވެ. إبراهيم އޭ ކިޔާ ޒުވާނަކު އެ އެއްޗިއްސަށް عيب ބަސް ބުނާއަޑު ތިމަންމެންއެހީމުއެވެ.\n﴿٦١﴾ قَالُوا فَأْتُوا بِهِ عَلَىٰ أَعْيُنِ النَّاسِ لَعَلَّهُمْ يَشْهَدُونَ އެއުރެން ބުނޫއެވެ. ފަހެ، މީސްތަކުންގެ ކުރިމައްޗަށް އޭނާ ގެންނާށެވެ! (އެއީ) އެއުރެން ހެކިވުމަށްޓަކައެވެ.\n﴿٦٢﴾ قَالُوا أَأَنتَ فَعَلْتَ هَٰذَا بِآلِهَتِنَا يَا إِبْرَاهِيمُ އެއުރެން ބުނޫއެވެ. އޭ إبراهيم ގެފާނެވެ! ތިމަންމެންގެ إله ންތަކަށް މިހެން ހެއްދެވީ ކަލޭގެފާނުތޯއެވެ؟\n﴿٦٣﴾ قَالَ بَلْ فَعَلَهُ كَبِيرُهُمْ هَٰذَا فَاسْأَلُوهُمْ إِن كَانُوا يَنطِقُونَ އެކަލޭގެފާނު ވިދާޅުވިއެވެ. އަދި ކިއެއްތަ! އެކަންތައް ކުޅައީ އެ ބުދުތަކުގެ ތެރެއިން މިހިރަބޮޑުބުދެވެ. ފަހެ، އެ ބުދުތައް ވާހަކަ ދައްކާ ކަމުގައިވާނަމަ، ތިޔަބައިމީހުން އެބުދުތަކާ سؤال ކުރާށެވެ!\n﴿٦٤﴾ فَرَجَعُوا إِلَىٰ أَنفُسِهِمْ فَقَالُوا إِنَّكُمْ أَنتُمُ الظَّالِمُونَ ފަހެ، އެއުރެން، އެއުރެންގެ އަމިއްލަ نفس ތަކަށް رجوع ވެއްޖައޫއެވެ. ދެން އެއުރެން ބުނޫއެވެ. ހަމަކަށަވަރުން، އަނިޔާވެރި ބަޔަކީ، ހަމަތިޔަބައި މީހުންނެވެ.\n﴿٦٥﴾ ثُمَّ نُكِسُوا عَلَىٰ رُءُوسِهِمْ لَقَدْ عَلِمْتَ مَا هَٰؤُلَاءِ يَنطِقُونَ ދެން އެއުރެންނަށް އިސްދަށަށް ޖެހެވުނެވެ. (އަދި ބުނޫއެވެ.) ހަމަކަށަވަރުން، މި ތަކެތި ވާހަކަ ނުދައްކާކަން ކަލޭގެފާނަށް އެނގިވަޑައިގެންފައިވާނެތެވެ.\n﴿٦٦﴾ قَالَ أَفَتَعْبُدُونَ مِن دُونِ اللَّهِ مَا لَا يَنفَعُكُمْ شَيْئًا وَلَا يَضُرُّكُمْ އެކަލޭގެފާނު ވިދާޅުވިއެވެ. ފަހެ، ތިޔަބައިމީހުންނަށް އެއްވެސް ފައިދާއެއް ނުކުރާ، އަދި ގެއްލުމެއްވެސް ނުދޭ އެއްޗެހިތަކަކަށް اللَّه ފިޔަވައި، ތިޔަބައިމީހުން އަޅުކަންކުރަނީ ހެއްޔެވެ؟\n﴿٦٧﴾ أُفٍّ لَّكُمْ وَلِمَا تَعْبُدُونَ مِن دُونِ اللَّهِ ۖ أَفَلَا تَعْقِلُونَ ތިޔަބައިމީހުންނަށާއި، اللَّه ފިޔަވައި ތިޔަބައިމީހުން އަޅުކަންކުރާ ތަކެއްޗަށް، ހަޑިހުތުރުކަންހުށްޓެވެ. ފަހެ، ތިޔަބައިމީހުންނަކަށް ނުވިސްނޭހެއްޔެވެ؟\n﴿٦٨﴾ قَالُوا حَرِّقُوهُ وَانصُرُوا آلِهَتَكُمْ إِن كُنتُمْ فَاعِلِينَ އެއުރެން ބުނޫއެވެ. ތިޔަބައިމީހުން ކަމެއްކުރަނީ ކަމުގައިވާނަމަ، އެކަލޭގެފާނު އަންދައިލާށެވެ! އަދި ތިޔަބައިމީހުންގެ إله ންތަކަށް نصر ދޭށެވެ!\n﴿٦٩﴾ قُلْنَا يَا نَارُ كُونِي بَرْدًا وَسَلَامًا عَلَىٰ إِبْرَاهِيمَ (ދެން އެއުރެން އެކަލޭގެފާނު އަލިފާނަށް އެއްލިހިނދު) ތިމަންރަސްކަލާނގެ وحى ކުރެއްވީމެވެ. އޭ އަލިފާނާއެވެ! إبراهيم ގެފާނުގެ މައްޗަށް ފިނިކަމެއް ކަމުގައްޔާއި، أمان ކަމެއްކަމުގައި ވާށެވެ!\n﴿٧٠﴾ وَأَرَادُوا بِهِ كَيْدًا فَجَعَلْنَاهُمُ الْأَخْسَرِينَ އެއުރެން އެކަލޭގެފާނު ހަލާކުކޮށްލުމަށް މަކަރުވެރި ރޭވުމެއް ރޭވޫއެވެ. ފަހެ، އެންމެ ބޮޑަށް ގެއްލެނިވެގެންވާ ބަޔަކުކަމުގައި ތިމަންރަސްކަލާނގެ އެއުރެން ލެއްވީމެވެ.\n﴿٧١﴾ وَنَجَّيْنَاهُ وَلُوطًا إِلَى الْأَرْضِ الَّتِي بَارَكْنَا فِيهَا لِلْعَالَمِينَ އަދި ތިމަންރަސްކަލާނގެ އެކަލޭގެފާނާއި، لوط ގެފާނު ސަލާމަތްކުރައްވައި، عالم ތަކަށްޓަކައި، ތިމަންރަސްކަލާނގެ ބަރަކާތްލެއްވި ބިމަށް ފޮނުއްވީމެވެ.\n﴿٧٢﴾ وَوَهَبْنَا لَهُ إِسْحَاقَ وَيَعْقُوبَ نَافِلَةً ۖ وَكُلًّا جَعَلْنَا صَالِحِينَ އަދި ތިމަންރަސްކަލާނގެ އެކަލޭގެފާނަށް (އެބަހީ: إبراهيم ގެފާނަށް) إسحاق ގެފާނު ދެއްވީމެވެ. އަދި އިތުރަށް يعقوب ގެފާނު ދެއްވީމެވެ. އަދި ތިމަންރަސްކަލާނގެ އެ ހުރިހާ ބޭކަލުންނަކީ، صالح ން ކަމުގައި ލެއްވީމެވެ.\n﴿٧٣﴾ وَجَعَلْنَاهُمْ أَئِمَّةً يَهْدُونَ بِأَمْرِنَا وَأَوْحَيْنَا إِلَيْهِمْ فِعْلَ الْخَيْرَاتِ وَإِقَامَ الصَّلَاةِ وَإِيتَاءَ الزَّكَاةِ ۖ وَكَانُوا لَنَا عَابِدِينَ އަދި ތިމަންރަސްކަލާނގެ އަމުރުފުޅަށް ތެދުމަގު ދައްކަވާ އިމާމުންކަމުގައި، ތިމަންރަސްކަލާނގެ އެބޭކަލުން ލެއްވީމެވެ. އަދި ހެޔޮކަންތައް ކުރެއްވުމަށާއި، ނަމާދު قائم ކުރެއްވުމަށާއި، ޒަކާތްދެއްވުމަށް، ތިމަންރަސްކަލާނގެ އެބޭކަލުންނަށް وحى ކުރެއްވީމެވެ. އަދި ހަމައެކަނި، ތިމަންރަސްކަލާނގެއަށް އަޅުކަންކުރާބަޔަކު ކަމުގައި އެބޭކަލުން ވޫއެވެ.\n﴿٧٤﴾ وَلُوطًا آتَيْنَاهُ حُكْمًا وَعِلْمًا وَنَجَّيْنَاهُ مِنَ الْقَرْيَةِ الَّتِي كَانَت تَّعْمَلُ الْخَبَائِثَ ۗ إِنَّهُمْ كَانُوا قَوْمَ سَوْءٍ فَاسِقِينَ لوط ގެފާނަށް ތިމަންރަސްކަލާނގެ حكمة ތެރިކަމާއި، علم ދެއްވީމެވެ. އަދި ނުބައި ފާފަތައް ކޮށްއުޅުނު ރަށުގެ (މީހުންގެ) ކިބައިން، ތިމަންރަސްކަލާނގެ އެކަލޭގެފާނު ސަލާމަތްކުރެއްވީމެވެ. ހަމަކަށަވަރުން، އެއުރެންވީ، ނުބައިކަމުގެ أهل ވެރި، فاسق ބަޔަކު ކަމުގައެވެ.\n﴿٧٥﴾ وَأَدْخَلْنَاهُ فِي رَحْمَتِنَا ۖ إِنَّهُ مِنَ الصَّالِحِينَ އަދި ތިމަންރަސްކަލާނގެ رحمة ގެ ތެރެޔަށް އެކަލޭގެފާނު ވެއްދެވީމެވެ. ހަމަކަށަވަރުން، އެކަލޭގެފާނުވަނީ، صالح ންގެ ތެރެއިންނެވެ.\n﴿٧٦﴾ وَنُوحًا إِذْ نَادَىٰ مِن قَبْلُ فَاسْتَجَبْنَا لَهُ فَنَجَّيْنَاهُ وَأَهْلَهُ مِنَ الْكَرْبِ الْعَظِيمِ އަދި އޭގެކުރިން، نوح ގެފާނު (ތިމަންރަސްކަލާނގެ حضرة އަށް) دعاء ކުރެއްވިހިނދު، ހަނދުމަކުރާށެވެ! ފަހެ، ތިމަންރަސްކަލާނގެ އެކަލޭގެފާނަށް އިޖާބަދެއްވީމެވެ. އަދި ބޮޑުވެގެންވާނުރައްކަލުން އެކަލޭގެފާނާއި، އެކަލޭގެފާނުގެ أهل ވެރިން ސަލާމަތްކުރެއްވީމެވެ.\n﴿٧٧﴾ وَنَصَرْنَاهُ مِنَ الْقَوْمِ الَّذِينَ كَذَّبُوا بِآيَاتِنَا ۚ إِنَّهُمْ كَانُوا قَوْمَ سَوْءٍ فَأَغْرَقْنَاهُمْ أَجْمَعِينَ އަދި ތިމަންރަސްކަލާނގެ آية ތައް ދޮގުކުރި މީހުންގެ ކިބައިން (އެކަލޭގެފާނު ސަލާމަތްކުރައްވައި) ތިމަންރަސްކަލާނގެ އެކަލޭގެފާނަށް نصر ދެއްވީމެވެ. ހަމަކަށަވަރުން، އެއުރެންވީ ނުބައިކަމުގެ أهل ވެރި ބަޔަކު ކަމުގައެވެ. ފަހެ، ތިމަންރަސްކަލާނގެ އެއުރެން އެންމެން غرق ކުރެއްވީމެވެ.\n﴿٧٨﴾ وَدَاوُودَ وَسُلَيْمَانَ إِذْ يَحْكُمَانِ فِي الْحَرْثِ إِذْ نَفَشَتْ فِيهِ غَنَمُ الْقَوْمِ وَكُنَّا لِحُكْمِهِمْ شَاهِدِينَ އަދި داود ގެފާނާއި، سليمان ގެފާނު ހަނދުމަކުރާށެވެ! قوم ގެމީހުންގެ ބަކަރިތަކެއް ދަނޑަކަށްވަދެ، ރޭގަނޑުގައި ހުއިހެފި مسألة ގައި، އެ ދެބޭކަލުން (ދެގޮތަށް) حكم ކުރެއްވި ހިނދެވެ. އަދި އެ ދެބޭކަލުން ކުރެއްވި حكم ގެ މައްޗަށް ތިމަންރަސްކަލާނގެ ހެކިވެވޮޑިގެންވަމެވެ.\n﴿٧٩﴾ فَفَهَّمْنَاهَا سُلَيْمَانَ ۚ وَكُلًّا آتَيْنَا حُكْمًا وَعِلْمًا ۚ وَسَخَّرْنَا مَعَ دَاوُودَ الْجِبَالَ يُسَبِّحْنَ وَالطَّيْرَ ۚ وَكُنَّا فَاعِلِينَ ފަހެ، ތިމަންރަސްކަލާނގެ سليمان ގެފާނަށް އެ حكم ވިސްނައިދެއްވީމެވެ. އަދި އެއިން ކޮންމެ ބޭކަލަކަށްމެ حكمة އާއި، علم ދެއްވީމެވެ. އަދި داود ގެފާނާއެކުގައި، تسبيح ކިޔާ ތަކެތިކަމުގައި، ފަރުބަދަތަކާއި، ދޫނިތައްލެއްވީމެވެ. އަދި ތިމަންރަސްކަލާނގެ (އެ ހުރިހާ ކަމެއް) ކުރެއްވީމެވެ.\n﴿٨٠﴾ وَعَلَّمْنَاهُ صَنْعَةَ لَبُوسٍ لَّكُمْ لِتُحْصِنَكُم مِّن بَأْسِكُمْ ۖ فَهَلْ أَنتُمْ شَاكِرُونَ އަދި ހަނގުރާމައިގައި، ތިޔަބައިމީހުން ރައްކާތެރިކުރުމަށް، ތިޔަބައިމީހުންނަށްޓަކައި، ދަހަނާހަދާނޭގޮތް ތިމަންރަސްކަލާނގެ އެކަލޭގެފާނަށް އުނގަންނައިދެއްވީމެވެ. ފަހެ، ތިޔަބައިމީހުންނީ شكر ކުރާ ބަޔެއް ހެއްޔެވެ؟\n﴿٨١﴾ وَلِسُلَيْمَانَ الرِّيحَ عَاصِفَةً تَجْرِي بِأَمْرِهِ إِلَى الْأَرْضِ الَّتِي بَارَكْنَا فِيهَا ۚ وَكُنَّا بِكُلِّ شَيْءٍ عَالِمِينَ އަދި ތިމަންރަސްކަލާނގެ، سليمان ގެފާނަށް ވައިރޯޅި ގަދަޔަށްޖެހޭ ގޮތުގައި (އެ) خدمة ތެރި ކުރެއްވީމެވެ. ތިމަންރަސްކަލާނގެ އެ ބިމުގައި، بركات ލެއްވި ބިމަށް، އެކަލޭގެފާނުގެ އަމުރުފުޅަށް، އެ ވައިރޯޅި ހިނގައިދާގޮތުގައެވެ. އަދި ތިމަންރަސްކަލާނގެ ކޮންމެކަމެއް ދެނެވޮޑިގެންވަމެވެ.\n﴿٨٢﴾ وَمِنَ الشَّيَاطِينِ مَن يَغُوصُونَ لَهُ وَيَعْمَلُونَ عَمَلًا دُونَ ذَٰلِكَ ۖ وَكُنَّا لَهُمْ حَافِظِينَ އަދި شيطان ންގެ ތެރެއިން، އެކަލޭގެފާނަށްޓަކައި، ފީނާބަޔަކު (خدمة ތެރި ކުރެއްވީމެވެ.) އަދި އެނޫން އެތައް މަސައްކަތެއް އެބަޔަކު ކުރެތެވެ. އަދި ތިމަންރަސްކަލާނގެ އެ ބަޔަކު ބަލަހައްޓަވައި، ރައްކާތެރިކުރެއްވީމެވެ.\n﴿٨٣﴾ ۞ وَأَيُّوبَ إِذْ نَادَىٰ رَبَّهُ أَنِّي مَسَّنِيَ الضُّرُّ وَأَنتَ أَرْحَمُ الرَّاحِمِينَ އަދި أيوب ގެފާނު، އެކަލޭގެފާނުގެ ވެރިރަސްކަލާނގެއަށް دعاء ކުރެއްވި ހިނދު، ހަނދުމަކުރާށެވެ! ހަމަކަށަވަރުން، މިއަޅާޔަށް ދަތިކަމާއި، އުނދަގޫ ޖެހިއްޖެއެވެ. އަދި އިބަރަސްކަލާނގެއީ، رحمة ލައްވާ، އެންމެ رحمة ވަންތަ ރަސްކަލާނގެއެވެ.\n﴿٨٤﴾ فَاسْتَجَبْنَا لَهُ فَكَشَفْنَا مَا بِهِ مِن ضُرٍّ ۖ وَآتَيْنَاهُ أَهْلَهُ وَمِثْلَهُم مَّعَهُمْ رَحْمَةً مِّنْ عِندِنَا وَذِكْرَىٰ لِلْعَابِدِينَ ފަހެ، ތިމަންރަސްކަލާނގެ އެކަލޭގެފާނަށް އިޖާބަދެއްވައި، އެކަލޭގެފާނަށް ޖެހިފައިވާ ދަތި حال ފިއްލަވައި، އަދި އެކަލޭގެފާނަށް އެކަލޭގެފާނުގެ أهل ންނާއި، އެ أهل ންނާއެކު ހަމަ އެފަދަ أهل ން ދެއްވީމެވެ. ތިމަންރަސްކަލާނގެ حضرة ން ލެއްވި رحمة އެއް ކަމުގައެވެ. އަދި އަޅުކަންކުރާ މީހުންނަށް، ހަނދާންކޮށްދިނުމެއް ކަމުގައެވެ.\n﴿٨٥﴾ وَإِسْمَاعِيلَ وَإِدْرِيسَ وَذَا الْكِفْلِ ۖ كُلٌّ مِّنَ الصَّابِرِينَ އަދި إسماعيل ގެފާނާއި، إدريس ގެފާނާއި، ذوالكفل ގެފާނު ހަނދުމަކުރާށެވެ! އެއިން ކޮންމެ ބޭކަލަކުވަނީ، ކެތްތެރިންގެ ތެރެއިންނެވެ.\n﴿٨٦﴾ وَأَدْخَلْنَاهُمْ فِي رَحْمَتِنَا ۖ إِنَّهُم مِّنَ الصَّالِحِينَ އަދި އެބޭކަލުން ތިމަންރަސްކަލާނގެ رحمة ގެ ތެރެޔަށް ވެއްދެވީމެވެ. ހަމަކަށަވަރުން، އެބޭކަލުންވަނީ، صالح ންގެ ތެރެއިންނެވެ.\n﴿٨٧﴾ وَذَا النُّونِ إِذ ذَّهَبَ مُغَاضِبًا فَظَنَّ أَن لَّن نَّقْدِرَ عَلَيْهِ فَنَادَىٰ فِي الظُّلُمَاتِ أَن لَّا إِلَٰهَ إِلَّا أَنتَ سُبْحَانَكَ إِنِّي كُنتُ مِنَ الظَّالِمِينَ އަދި ذوالنّون (އެބަހީ: يونس ގެފާނު) ހަނދުމަކުރާށެވެ! އެކަލޭގެފާނު (قوم ގެ މީހުންދެކެ) ކޯފާވެގެން ވަޑައިގަތް ހިނދެވެ. ފަހެ، އެކަލޭގެފާނަށް ތިމަންރަސްކަލާނގެ عقوبات އެއް ނުދެއްވާނެކަމަށް ހީކުރެއްވިއެވެ. ފަހެ، އެކަލޭގެފާނު އަނދިރިތަކުގެ ތެރޭގައި (މަހުގެ ބަނޑުގައި) دعاء ކުރެއްވިއެވެ. އިބަރަސްކަލާނގެ މެނުވީ، إله އަކު ނެތެވެ. އިބަރަސްކަލާނގެ ހުސްطاهر ވަންތަކަމާއެވެ! ހަމަކަށަވަރުން، އަނިޔާވެރިންގެ ތެރެއިން މި އަޅާވީމެވެ.\n﴿٨٨﴾ فَاسْتَجَبْنَا لَهُ وَنَجَّيْنَاهُ مِنَ الْغَمِّ ۚ وَكَذَٰلِكَ نُنجِي الْمُؤْمِنِينَ ފަހެ، ތިމަންރަސްކަލާނގެ އެކަލޭގެފާނަށް އިޖާބަ ދެއްވީމެވެ. އަދި ދަތިކަމާއި، މޮޅިވެރިކަމުން އެކަލޭގެފާނު ސަލާމަތްކުރެއްވީމެވެ. އަދި އެފަދައިން ތިމަންރަސްކަލާނގެ مؤمن ތަކުން ސަލާމަތްކުރައްވަމެވެ.\n﴿٨٩﴾ وَزَكَرِيَّا إِذْ نَادَىٰ رَبَّهُ رَبِّ لَا تَذَرْنِي فَرْدًا وَأَنتَ خَيْرُ الْوَارِثِينَ އަދި زكريّا ގެފާނު ހަނދުމަކުރާށެވެ! އެކަލޭގެފާނުގެ ވެރިރަސްކަލާނގެއަށް دعاء ކުރެއްވި ހިނދެވެ. އަޅުގެ ވެރިރަސްކަލާކޯއެވެ! މި އަޅާޔަކީ (ދަރިޔަކުނެތް) އެކަނިވެރި މީހެއްކަމުގައި ނުލައްވާނދޭވެ! އަދި އިބަރަސްކަލާނގެއީ، ދިރިދެމިވޮޑިގެންވާ، އެންމެ ހެޔޮ ރަސްކަލާނގެއެވެ.\n﴿٩٠﴾ فَاسْتَجَبْنَا لَهُ وَوَهَبْنَا لَهُ يَحْيَىٰ وَأَصْلَحْنَا لَهُ زَوْجَهُ ۚ إِنَّهُمْ كَانُوا يُسَارِعُونَ فِي الْخَيْرَاتِ وَيَدْعُونَنَا رَغَبًا وَرَهَبًا ۖ وَكَانُوا لَنَا خَاشِعِينَ ފަހެ، ތިމަންރަސްކަލާނގެ އެކަލޭގެފާނަށް އިޖާބަދެއްވީމެވެ. އަދި އެކަލޭގެފާނަށް يحيى ގެފާނު ދެއްވީމެވެ. އަދި އެކަލޭގެފާނަށް އެކަލޭގެފާނުގެ އަނބިކަނބަލުން (ދަރިމައިވާގޮތަށް) ރަނގަޅުކޮށްދެއްވީމެވެ. ހަމަކަށަވަރުން، އެބޭކަލުން ހެޔޮކަންތަކަށް އަވަސްވެ، އަދި ތިމަންރަސްކަލާނގެއަށް އެދުމާއި، ބިރުވެތިކަމާއެކު، دعاء ކުރައްވާ ކަމުގައިވިއެވެ. އަދި ތިމަންރަސްކަލާނގެއަށް މަޑުމައިތިރިވާ ބަޔަކުކަމުގައި އެބޭކަލުންވޫއެވެ.\n﴿٩١﴾ وَالَّتِي أَحْصَنَتْ فَرْجَهَا فَنَفَخْنَا فِيهَا مِن رُّوحِنَا وَجَعَلْنَاهَا وَابْنَهَا آيَةً لِّلْعَالَمِينَ އަދި އެކަމަނާގެ فرج ރައްކާތެރިކުރެއްވި ކަމަނާ (އެބަހީ: مريم ގެފާނު) ހަނދުމަކުރާށެވެ! ފަހެ، ތިމަންރަސްކަލާނގެ روح ފުޅުން އެ ކަމަނާއަށް ފުމެލެއްވީމެވެ. އަދި އެކަމަނާއާއި، އެ ކަމަނާގެ ދަރިކަލުން عيسى ގެފާނު، عالم ތަކަށްވާ ހެތްކެއްކަމުގައި، ތިމަންރަސްކަލާނގެ ލެއްވީމެވެ.\n﴿٩٢﴾ إِنَّ هَٰذِهِ أُمَّتُكُمْ أُمَّةً وَاحِدَةً وَأَنَا رَبُّكُمْ فَاعْبُدُونِ ހަމަކަށަވަރުން، މިއީ، އެއް أمّة އެއް ކަމުގައިވާ ތިޔަބައިމީހުންގެ أمّة އެވެ. އަދި ތިމަންރަސްކަލާނގެއީ، ތިޔަބައިމީހުންގެ ވެރިރަސްކަލާނގެއެވެ. ފަހެ، ތިޔަބައިމީހުން ތިމަންރަސްކަލާނގެއަށް އަޅުކަންކުރާށެވެ!\n﴿٩٣﴾ وَتَقَطَّعُوا أَمْرَهُم بَيْنَهُمْ ۖ كُلٌّ إِلَيْنَا رَاجِعُونَ އެއުރެންގެ މެދުގައި، ދީނުގެ ކަންތައްތަކާމެދު خلاف ވެ، ވަކިވަކިވެގަތޫއެވެ. އެއިން ކޮންމެ ބަޔަކީވެސް، ތިމަންރަސްކަލާނގެ حضرة އަށް رجوع ވާނޭ ބަޔެކެވެ.\n﴿٩٤﴾ فَمَن يَعْمَلْ مِنَ الصَّالِحَاتِ وَهُوَ مُؤْمِنٌ فَلَا كُفْرَانَ لِسَعْيِهِ وَإِنَّا لَهُ كَاتِبُونَ ފަހެ، إيمان ވެހުރެ صالح عمل ތައް ކުރާމީހާ (ދަންނާށެވެ!) ފަހެ، އެމީހާގެ عمل ގެއްލިއެއް ނުދާނެތެވެ. އަދި އެމީހާގެ عمل ތައް ތިމަންރަސްކަލާނގެ ލިޔުއްވާހުށީމެވެ.\n﴿٩٥﴾ وَحَرَامٌ عَلَىٰ قَرْيَةٍ أَهْلَكْنَاهَا أَنَّهُمْ لَا يَرْجِعُونَ ތިމަންރަސްކަލާނގެ ހަލާކުކުރެއްވި ރަށެއްގެ أهل ވެރިން އެނބުރި (ދުނިޔެއަށް) ނާންނާނެކަމަށް އެއުރެންގެ މައްޗަށް ކަނޑައަޅުއްވާފައިވެއެވެ.\n﴿٩٦﴾ حَتَّىٰ إِذَا فُتِحَتْ يَأْجُوجُ وَمَأْجُوجُ وَهُم مِّن كُلِّ حَدَبٍ يَنسِلُونَ يأجوج مأجوج ބާގައިމީހުން ވީއްލި، ހުރިހާ އުސްތަންތަނުން ފައިބައިގެން އެއުރެން އަތުވެއްޖައުމަށް ދާނދެނެވެ.\n﴿٩٧﴾ وَاقْتَرَبَ الْوَعْدُ الْحَقُّ فَإِذَا هِيَ شَاخِصَةٌ أَبْصَارُ الَّذِينَ كَفَرُوا يَا وَيْلَنَا قَدْ كُنَّا فِي غَفْلَةٍ مِّنْ هَٰذَا بَلْ كُنَّا ظَالِمِينَ އަދި حق ތެދު وعد (އެބަހީ: قيامة ވުމުގެ ވަގުތު) ގާތްވެއްޖެއެވެ. ފަހެ، އެހާރުން كافر ވި މީހުން (ބިރުން) ލޯތައް ބޮޑުވެފައިވާނެތެވެ. (އަދި ބުނާނެތެވެ.) އޭ ތިމަންމެންނަށްހުރި ހަލާކެއްގެބޮޑުކަމާއެވެ! ހަމަކަށަވަރުން، ތިމަންމެންތިބީ، މިކަންތައްތަކާމެދު غافل ކަމެއްގައެވެ. އަދި ކިއެއްތަ! ތިމަންމެންވީ، އަނިޔާވެރި ބަޔެއްކަަމުގައެވެ.\n﴿٩٨﴾ إِنَّكُمْ وَمَا تَعْبُدُونَ مِن دُونِ اللَّهِ حَصَبُ جَهَنَّمَ أَنتُمْ لَهَا وَارِدُونَ ހަމަކަށަވަރުން، ތިޔަބައިމީހުންނާއި، اللَّه ފިޔަވައި ތިޔަބައިމީހުން އަޅުކަންކުރާ ތަކެއްޗަކީ، ނަރަކައިގެ ދަރެވެ. ތިޔަބައިމީހުން އެތަނަށް ވަންނަހުށްޓެވެ.\n﴿٩٩﴾ لَوْ كَانَ هَٰؤُلَاءِ آلِهَةً مَّا وَرَدُوهَا ۖ وَكُلٌّ فِيهَا خَالِدُونَ މި ތަކެއްޗަކީ، إله ންތަކެއް ކަމުގައިވީނަމަ، އެ ތަކެތި އެ ތަނަކަށް ނުވަނީހެވެ. އަދި އެހުރިހާތަކެތި އެތާނގައި ދެމިތިބޭނެތެވެ.\n﴿١٠٠﴾ لَهُمْ فِيهَا زَفِيرٌ وَهُمْ فِيهَا لَا يَسْمَعُونَ އެތާނގައި އެއުރެން ނޭވާލާ އަޑުފަށްގަނޑު ހުންނާނެތެވެ. އަދި އެއުރެންނަކަށް އެތާނގައި އަޑެއް ނީވޭނެތެވެ.\n﴿١٠١﴾ إِنَّ الَّذِينَ سَبَقَتْ لَهُم مِّنَّا الْحُسْنَىٰ أُولَٰئِكَ عَنْهَا مُبْعَدُونَ ހަމަކަށަވަރުން، ތިމަންރަސްކަލާނގެ حضرة ން އެ ބަޔަކަށް ބާއްޖަވެރިކަން އިސްވެގޮސްފައިވާ މީހުން (ދަންނާށެވެ!) އެއުރެންވަނީ، އެ ނަރަކަޔާ ދުރުކުރައްވާފައެވެ.\n﴿١٠٢﴾ لَا يَسْمَعُونَ حَسِيسَهَا ۖ وَهُمْ فِي مَا اشْتَهَتْ أَنفُسُهُمْ خَالِدُونَ އެއުރެންނަކަށް އެތާނގެ އަލިފާނުގެ އަޑެއްވެސް ނީވޭނެތެވެ. އަދި އެއުރެން ހިތްއެދޭ ކަންތައްތަކުގައި (ސުވަރުގޭގައި) އެއުރެން ދެމިތިބޭނެތެވެ.\n﴿١٠٣﴾ لَا يَحْزُنُهُمُ الْفَزَعُ الْأَكْبَرُ وَتَتَلَقَّاهُمُ الْمَلَائِكَةُ هَٰذَا يَوْمُكُمُ الَّذِي كُنتُمْ تُوعَدُونَ އެންމެބޮޑު ބިރުވެރިކަން (އެބަހީ: قيامة ދުވަހުގެ ބިރުވެރިކަން) އެއުރެންނަކަށް އެއްވެސް ހިތާމައެއް ނުދޭހުށްޓެވެ. އަދި ملائكة ން އެއުރެންނާ ބައްދަލުކުރައްވާނެތެވެ. (އަދި ވިދާޅުވާނެތެވެ.) ތިޔަބައިމީހުންނަށް وعد ކުރައްވާ ކަމުގައިވީ ދުވަހަކީ މިއެވެ.\n﴿١٠٤﴾ يَوْمَ نَطْوِي السَّمَاءَ كَطَيِّ السِّجِلِّ لِلْكُتُبِ ۚ كَمَا بَدَأْنَا أَوَّلَ خَلْقٍ نُّعِيدُهُ ۚ وَعْدًا عَلَيْنَا ۚ إِنَّا كُنَّا فَاعِلِينَ އެދުވަހަކީ، ފޮތްތަކުގެ ފަތްފުށް ފަތްޖަހައިލެވޭ ފަދައިން، ތިމަންރަސްކަލާނގެ އުޑު ފަތްޖައްސަވައިލައްވާ ދުވަހެވެ. އެންމެފުރަތަމަ އުފެއްދެވި ފަދައިން، އެ ތަކެތި އަލުން إعادة ކުރައްވާ ހުށީމެވެ. އެއީ ތިމަންރަސްކަލާނގެ މައްޗަށްއޮތް وعد އެކެވެ. ހަމަކަށަވަރުން، ތިމަންރަސްކަލާނގެ އެކަންތައް ކުރައްވާހުށީމެވެ.\n﴿١٠٥﴾ وَلَقَدْ كَتَبْنَا فِي الزَّبُورِ مِن بَعْدِ الذِّكْرِ أَنَّ الْأَرْضَ يَرِثُهَا عِبَادِيَ الصَّالِحُونَ ހަމަކަށަވަރުން، توراة ގެ ފަހުން زبور ގައި ތިމަންރަސްކަލާނގެ ލިޔުއްވީމެވެ. ހަމަކަށަވަރުން، ބިން ވާރުތަވެ މިލްކުވާހުށީ، ތިމަންރަސްކަލާނގެ صالح އަޅުންނަށެވެ.\n﴿١٠٦﴾ إِنَّ فِي هَٰذَا لَبَلَاغًا لِّقَوْمٍ عَابِدِينَ ހަމަކަށަވަރުން، އަޅުކަންކުރާ ބަޔަކަށް ފުދޭވަރުގެ އެންގުމެއް، މީގައިވާކަން ކަށަވަރެވެ.\n﴿١٠٧﴾ وَمَا أَرْسَلْنَاكَ إِلَّا رَحْمَةً لِّلْعَالَمِينَ އަދި عالم ތަކަށް رحمة އެއްކަމުގައި މެނުވީ، ތިމަންރަސްކަލާނގެ، ކަލޭގެފާނު ނުފޮނުއްވަމެވެ.\n﴿١٠٨﴾ قُلْ إِنَّمَا يُوحَىٰ إِلَيَّ أَنَّمَا إِلَٰهُكُمْ إِلَٰهٌ وَاحِدٌ ۖ فَهَلْ أَنتُم مُّسْلِمُونَ ކަލޭގެފާނު ވިދާޅުވާށެވެ! ތިމަންކަލޭގެފާނަށް وحى އިއްވަވާކަން ކަށަވަރީ، ތިޔަބައިމީހުންގެ إله އަކީ، އެއްކައުވަންތަ إله އެއް ކަމަށެވެ. ފަހެ، ތިޔަބައިމީހުންނީ (އެކަން قبول ކޮށް) إسلام ވާ ބަޔެއް ހެއްޔެވެ؟\n﴿١٠٩﴾ فَإِن تَوَلَّوْا فَقُلْ آذَنتُكُمْ عَلَىٰ سَوَاءٍ ۖ وَإِنْ أَدْرِي أَقَرِيبٌ أَم بَعِيدٌ مَّا تُوعَدُونَ ދެން އެއުރެން ފުރަގަސްދީފިނަމަ، ފަހެ، ކަލޭގެފާނު ވިދާޅުވާށެވެ! ތިޔަބައިމީހުންނަށް ސާފުކޮށް (حق ގޮތް) އަންގަވައި ދެއްވައިފީމެވެ. އަދި ތިޔަބައިމީހުންނަށް وعد ކުރައްވާ ދުވަސްއޮތީ، ގާތުގައިކަން ނުވަތަ ދުރުގައިކަން ތިމަންކަލޭގެފާނަކަށް އެނގިވަޑައެއް ނުގަންނަވައެވެ.\n﴿١١٠﴾ إِنَّهُ يَعْلَمُ الْجَهْرَ مِنَ الْقَوْلِ وَيَعْلَمُ مَا تَكْتُمُونَ ހަމަކަށަވަރުން، ފާޅުގައި ބުނެވޭބަސްތައް، އެކަލާނގެ ދެނެވޮޑިގެންވެތެވެ. އަދި ތިޔަބައިމީހުން ވަންހަނާކުރާ ކަންތައްވެސް އެކަލާނގެ ދެނެވޮޑިގެންވެތެވެ.\n﴿١١١﴾ وَإِنْ أَدْرِي لَعَلَّهُ فِتْنَةٌ لَّكُمْ وَمَتَاعٌ إِلَىٰ حِينٍ (ތިޔަބައިމީހުން ލެހެއްޓެވިކަން) އެއީ، ތިޔަބައިމީހުންނަށްވާ امتحان އެއްކަން، ނުވަތަ ވަކި މުއްދަތަކާ ޖެހެންދެން ލިބޭވަގުތީ އުފަލެއްކަން، ތިމަންކަލޭގެފާނަކަށް އެނގިވަޑައެއް ނުގަންނަވަތެވެ.\n﴿١١٢﴾ قَالَ رَبِّ احْكُم بِالْحَقِّ ۗ وَرَبُّنَا الرَّحْمَٰنُ الْمُسْتَعَانُ عَلَىٰ مَا تَصِفُونَ އެކަލޭގެފާނު ވިދާޅުވިއެވެ. އަޅުގެ ވެރިރަސްކަލާކޮ! (މި އަޅާއާއި، مشرك ންނާ ދެމެދު) حق ގޮތުގައި حكم ކުރައްވާނދޭވެ! އަދި ތިޔަބައިމީހުން ސިފަކޮށް ބުނާއެއްޗެއްގެ މައްޗަށް (ކެތްކުރުމުގައި) އެހީދެއްވާފަރާތަކީ، އަޅަމެންގެ ވެރި، رحمن ވަންތަ ރަސްކަލާނގެއެވެ.


Latheefa JSC ah inthihaabuvee fandiyaarunge votun: MP Imthiyaz | Mihaaru\nވަކީލުންގެ ފަރާތުން ޖޭއެސްސީ ތަމްސީލް ކުރައްވާ ލަތީފާ ގާސިމް. ބައެއް މެމްބަރުން ވިދާޅުވި ގޮތުގައި ގާނޫނީ ފަންނުގެ ބިލް އޮތް ގޮތުން ލަތީފާގެ މަގާމު ގެއްލޭނެ. --- ފޮޓޯ: ނިޝާން އަލީ/ މިހާރު\nލަތީފާ ޖޭއެސްސީ އަށް އިންތިހާބުވީ ފަނޑިޔާރުންގެ ވޯޓުން: އިންތި\n17 ޖޫން 2019 - 13:06 28 comments\nގާނޫނީ ފަންނުގެ ބިލް އޮތް ގޮތުން، ވަކީލުންގެ ވޯޓަކުން ޖޭއެސްސީގައި އިންނަވާ މެމްބަރު ލަތީފާގެ ދައުރު ހަމަވުމުގެ ކުރިން އޭނާގެ މެމްބަރުކަން ގެއްލެ އެވެ. އެ ބިލް ގާނޫނަކަށް ވުމާ އެކު ލަތީފާގެ މެމްބަރުކަން ގެއްލި، ވަކީލުންގެ ފަރާތުން އާ މެމްބަރަކު ޖޭއެސްސީއަށް ހޮވަން މުއްދަތެއް ވަނީ ކަނޑައަޅައިފަ އެވެ.\nގާނޫނުއަސާސީގެ 161 ވަނަ މާއްދާގެ ހ. ބުނާ ގޮތުން ޖޭއެސްސީގައި ވަކީލުންގެ ފަރާތުން އިންނަވާ މެމްބަރަކީ ފަސް އަހަރުގެ ދައުރަކަށް އިންތިހާބު ކޮށްފައިވާ މެމްބަރެއް ކަމަށް ވާއިރު، ލަތީފާގެ ޖޭއެސްސީގެ މެމްބަރު ކަމުގެ އެ ދައުރު ހަމަވަނީ އަންނަ ނޮވެމްބަރު މަހަށެވެ.\nމާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ (އިންތި) ކޮމިޓީގެ ބައްދަލުވުމެއްގައި މެމްބަރުންނާ މަޝްވަރާ ކުރައްވަނީ. --- ފޮޓޯ: ނިޝާން އަލީ/ މިހާރު\nގާނޫނީ ފަންނުގެ ބިލަށް ބަހުސް ކުރައްވަމުން އިންތި ވިދާޅުވީ ލަތީފާ އަކީ ގާނޫނުއަސާސީއާ އެއްގޮތްވާ ގޮތުގެ މަތިން އެ ކޮމިޝަނަށް އައްޔަން ކުރައްވާފައިވާ މެމްބަރެއް ނޫން ކަމަށެވެ. އެހެންކަމުން ބިލުގެ ތެރެއިން މިކަމަށް ހައްލެއް ގެންނަން ޖެހޭނެ ކަމަށް ވެސް އިންތި ވިދާޅުވި އެވެ.\n"ވަކީލް އިންތިހާބު ކުރެވުނީ ކުއްލިއަކަށް ފަނޑިޔާރުން ވަކީލުންނަށް ވެވަޑައިގަތީމަ. ފަނޑިޔާރުކަން ދޫކޮށްލާފައި ވަކީލުންނަށް ވަޑައިގެން ވޯޓު ދެއްވީ. އެހެންވީމަ ފެށުން މުޅިން ނުބައިކޮށް އޮތީ،" ލަތީފާ އައްޔަން ކުރީ ގާނޫނުއަސާސީއާ މުޅިން ހިލާފަށް ކަން ފާހަގަ ކުރައްވައި އިންތި ވިދާޅުވި އެވެ.\nގާނޫނީ ފަންނުގެ ބިލް އޮތް ގޮތުން ލަތީފާގެ މަގާމު ގެއްލިދާނެ ކަމަށް ބައެއް މެމްބަރުން ވިދާޅުވި ވާހަކަތަކަށް ރައްދު ދެއްވައި އިންތި ވިދާޅުވީ މީގެކުރިން ގާނޫނެއް ފާސްކޮށް، ކޮމިޝަންގެ މެމްބަރެއްގެ މަގާމު ގެއްލިފައިވާ ކަމަށެވެ. އެކަމަކު، އިންތިގެ ވާހަކައިގައި މަގާމު ގެއްލުނީ ކޮން ބޭފުޅެއްގެ ކަމެއް ވިދާޅެއް ނުވެ އެވެ.\nމަޖިލިހުގައި ކުރިން ބޭއްވި ޖަލްސާއެއްގައި މި ބިލަށް ބަހުސް ކުރައްވަމުން ތުޅާދޫ ދާއިރާގެ އެމްޑީޕީގެ މެމްބަރު ހިސާން ހުސެއިން ވެސް ވިދާޅުވި ގޮތުގައި ލަތީފާ ޖޭއެސްސީ އަށް ވަޑައިގެންނެވީ ގާނޫނުއަސާސީގެ ރޫހާ ހިލާފަށެވެ. އަދި ބިލްގެ ބޭނުމަކީ އެ ގޯސް ރަނގަޅު ކުރުން ކަމަށް ވިދާޅުވި އެވެ.\nއެކަމަކު ގުރައިދޫ ދާއިރާގެ މެމްބަރު އިބްރާހިމް ރިޒާ ވިދާޅުވީ ބިލްގެ ބައެއް މާއްދާތައް ހުރީ ގާނޫނުއަސާސީއާ ފުށުއަރާ ގޮތަށް ކަމަށެވެ.\nކ. ގުރައިދޫ ދާއިރާގެ ޕީޕީއެމްގެ މެމްބަރު އިބްރާހިމް ރިޒާ. --- ފޮޓޯ: މަޖިލިސް\nއެގޮތުން ގާނޫނުއަސާސީގައި ޖޭއެސްސީގެ މެމްބަރުންނަށް ފަސް އަހަރުގެ ދައުރެއް ލިބިގެންވާ ކަން އެނގެން އޮންނަ ކަމަށާއި ޖޭއެސްސީ އަށް އައްޔަން ކުރެވޭ މީހުން މަގާމުން ވަކިކުރާނީ އެ ކޮމިޝަނަށް އައްޔަން ކުރި ފަރާތަކުން ކަމަށް ގާނޫނުއަސާސީގައިވާ އޮންނަކަން އޭނާ ފާހަގަކުރެއްވި އެވެ.\nއެހެންވެ، ލަތީފާގެ މަގާމު ގެއްލޭ ގޮތަށް ގާނޫނީ ފަންނުގެ ބިލްގައި ހިމެނި މާއްދާ އުނިކުރުން މުހިންމު ކަމަށް ވެސް ރިޒާ ވިދާޅުވި އެވެ. އަދި ލަތީފާ އަކީ ވަކީލުންގެ ތެރެއިން ސިއްރު ވޯޓަކުން އައްޔަންކޮށްފައި ހުންނެވި މެމްބަރެއް ކަމަށް ވެސް ރިޒާ ވިދާޅުވި އެވެ.\nރިޒާ ވިދާޅުވި ގޮތުގައި ގާނޫނުއަސާސީ އާއި ގާނޫނުތަކާ އެއްގޮތަށް ޖޭއެސްސީގެ މެމްބަރަކު އަމަލު ނުކުރައްވާ ނަމަ، އޭނާ ވަކި ކުރަން ޖެހޭނީ އައްޔަން ކުރި ފަރާތުންނެވެ. އެގޮތުން ލަތީފާ އަކީ ގާބިލް ބޭފުޅެއް ނޫން ކަން ކަނޑައަޅަން ޖެހޭނީ ވަކީލުންގެ މެޖޯރިޓީ ލިބިގެން ކަމަށް އޭނާ ވިދާޅުވި އެވެ.\n"ގާނޫނު ހެދުމުގެ ބާރު މަޖިލިހަށް ލިބިގެންވާ ނަމަވެސް، ގާނޫނުއަސާސީއާ އެއްގޮތްވާ ގޮތުގެ މަތިން. ގާނޫނުއަސާސީއާ ހިލާފުވާ ގޮތަކަށް އެއްވެސް ގާނޫނެއް ނުހެދޭނެ،" ރިޒާ ވިދާޅުވި އެވެ.\nލަތީފާ 2014 ވަނަ އަހަރު ކޮމިޝަނަށް އިންތިހާބުުކުރުމުގެ ކުރިން ސުޕްރީމް ކޯޓުން ވަނީ ފަނޑިޔާރުންނަކީ ވެސް ވަކީލުންގެ ގޮތުގައި ބެލެވޭނެ ބައެއް ކަމަށް ކަނޑައަޅައި، އެ އިންތިހާބުގައި ފަނޑިޔާރުންނަށް ވޯޓު ލެވޭ ގޮތް ހަދައިފަ އެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލީހުގެ މެމްބަރުން ޖުޑީޝަލް ސާވިސް ކޮމިޝަން މެމްބަރު އިމްތިޔާޒް ފަހުމީ މެމްބަރު އިބްރާހިމް ރިޒާ (ކ. ގުރައިދޫ) ލަތީފާ ގާސިމް


Happy Market aa eku Hanimaadhoo ah ufaaveri Eid eh\nއިޖުތިމާއީ ކަންކަން ރޭވުމުގައި ގިނަ ފަހަރު އެންމެ ބޮޑު ދައްޗަކަށް ވަނީ އެކަމަށް ބޭނުންވާނެ "ސްޕޮންސާ" ނުލިބުމެވެ. ބައެއް ފަހަރު މިފަދަ އެހީތައް ނުލިބިގެން ކަންކަން ނުކުރެވިފައިވެސް އެބަހުއްޓެވެ. ނަމަވެސް ހެޕީމާކެޓްއަކީ މި ފަދަ ގިނަ ކަންކަމުގައި އެހީވުމުގައި ނަމޫނާ ކުންފުންޏެކެވެ. މީގެ މިސާލަކީ ހަނިމާދޫގައި ކުރިއަށް ގެންދާ އީދު ފާހަގަ ކުރުމުގެ ބޮޑު ހަރަކާތް ހެޕީމާކެޓުން ސްޕޮންސާ ކޮށްފައިވުމެވެ. އެ ކުންފުނީގެ މަސައްކަތުން ވަނީ މުޅި ރަށަށް ހިނިތުންވުން ގެނެސްދީފަ އެވެ. ހަނިމާދޫ އަށް ހެޕީމާކެޓުގެ އެހީއާއެކުގަ އެވެ.\nއީދު ފާހަގަ ކުރުމުގެ ގޮތުން ހެޕީމާކެޓުގެ އެހީގައި ދަނީ "ހެޕީމާކެޓް އީދު އުފާ 1440 އެޓް ހަނިމާދޫ" ގެ ނަމުގައި ގިނަ ހަރަކާތް ތަކެއް ކުރި އަށް ގެންދަމުންނެވެ. މި ހުރިހާ ހަރަކާތް ތަކެއް އިންތިޒާމު ކުރަނީ އެ ރަށުގެ ތިން ޖަމިއްޔާ އަކުންނެވެ. މި އީދު ފެސްޓިވަލްގެ ތެރޭގައި އެ ކުންފުނިން ވިއްކާ ރަޝިއާގެ އެން-ނޫރު ބްރޭންޑާއި ބްރެޒިލްގެ ސީރާ ބްރޭންޑް ވަނީ އިޝްތިހާރު ކޮށްފަ އެވެ.\nއީދު ފެސްޓިވަލްގެ ތެރޭގައި "ރޮބޯމޭން" އާއެކު އެ ރަށުގައި ގިނަ ހަރަކާތްތަކެއް ކުރި އަށް ގެންދިޔަ އެވެ. އަދި "ސަޕްރައިޒް ގިފްޓް" ގެ ގޮތުގައި ގިފްޓް ޕެކް ތަކެއް ވަނީ ބަހާފަ އެވެ. މީގެ އިތުރުން ކުރިއަށް ގެންދާ ހަރަކާތްތަކުގެ ތެރޭގައި ވާދެދުމާއި ކޭން ކެއުން އަދި ވޮލީ ބޯޅަ ކުޅުމާއި ފިރިހެނުންގެ ބައިބަލާގެ އިތުރުން ސްޓޭޖް ޝޯ އެއް ވެސް ހިމެނެ އެވެ.\nހޮނިހިރު ދުވަހުގެ ނިޔަލަށް ދިގު ދެމިގެންދާ އީދު ކުޅިވަރުތަކުގެ ފަހު ދުވަހު އަންހެނުންގެ މަސް ރޭހަކާއި ރައްޔިތުންނާއެކު ބާއްވާ ބާބެކި އުއެއް ވެސް އޮންނާނެ އެވެ.\nއީދު ފާހަގަ ކުރުން ހެޕީ މާކެޓް\nކާބޯތަކެތީގެ އަގު ބޮޑެއް ނުކުރާނަން: ހެޕީ މާކެޓް


vnews - MTCC ge hurihaa isverin LongRun gai baiverivaan ninmaifi\nއެމްޓީސީސީގެ ހުރިހާ އިސްވެރިން ލޯންގް ރަންގައި ބައިވެރިވާން ނިންމައިފި\nޓޯޓަލް ފިޓްނަސް ގްރޫޕް ( ޓީއެފްޖީ) އިން ކުރިއަށް ގެންދާ ލޯންގް ރަންގައި އެމްޓީސީސީގެ ހުރިހާ އިސްވެރިން މިއަހަރު ބައިވެރިވާން ނިންމައިފި އެވެ.\nއެމްޓިސީސީގެ ހިއުމަން ރިސޯސަސް އެންޑް އެޑްމިނިސްޓްރޭޓިވް ޑިޕާޓްމަންޓްގެ އެގްޒެކެޓިވް އަބްދުﷲ ފާއިދު ވިދާޅުވީ ލޯންގް ރަން 2017ގައި އެމްޓީސީސީގެ ވެރިން އިސްނަގައިގެން ބައިވެރިވުމަށް ނިންމެވި މައިގަނޑު ސަބަބަކީ، އެ ކުންފުނީގެ ވުވައްޒަފުންނަށް ދުޅަހެޔޮ ސިއްހަތެއްގައި ހުރުމަށް ނަމޫނާ ދެއްކުމުގެ އިތުރުން މިފަދަ ހަރަކާތްތަކުކައި އަމަލީގޮތުން ބައިވެރިވެ ދުޅަހެޔޮ މަސައްކަތުގެ ވެއްޓެއް ބިނާކޮށް، މުވައްޒަފުންގެ އުފެއްދުންތެރިކަން އިތުރުކުރުމަށް ކަމަށެވެ.\nއެމްޓީސީސީގެ މުވައްޒަފުން ވަނީ 2016 ވަނަ އަހަރު ޓީއެފްޖީ އިން ކުރިއަށް ގެންދިޔަ " ލޯންގް ރަން" ދުވުމުގައިވެސް ބައިވެރިވެފައެވެ. ޓީއެފްޖީ އިން 2012 އަހަރުން ފެށިގެން ކުރިއަށް ގެންދާ " ލޯންގް ރަން" އަކީ މައިގަނޑު ހަތަރު ބަޔަކަށް ބަހާލެވިގެން ކުރިއަށް ގެންގާ ހަރަކާތެކެވެ. އެގޮތުން، ބައިވެރިން ދުވާނީ ފުލް މެރަތަން، ހާފް މެތަރަން، 10ކިލޯ މީޓަރު އަދި5ކިލޯ މީޓަރަށެވެ.\nޓީއެފްޖީގެ ސީއީއޯ ހުސެން ޒިނާން ވިދާޅުވީ ޢެމްޓީސީސީގެ އެންމެހާ އިސްވެރީން މިއަހަރުގެ ލޯންގް ރަންގައި ބައިވެރިވުމުން ވަރަށް އުފާކުރާ ކަމަށެވެ. ޓިއެފްޖީގެ ފަރާތުން ހުރިހާ ބައިވެރިންނަށްވެސް އެންމެ އެކަށިގެންވާ ތަމްރީނުތައް ފޯރުކޮށްދޭނެކަމުގެ ފުރިހަމަ ޔަގީންކަން އެމްޓީސީސީއަށް ލިބޭނެ ކަމަށް ޒިނާން ވިދާޅުވިއެވެ.\nއެމްޓީސީސީއިން ބުނީ ދުޅަހެޔޮކަން އިތުރުކޮށްދޭ ހާއްސަ ޕްރޮގްރާމެއް ޓިއެފްޖީއާ ގުޅިގެން އެކުންފުނީގެ މުވައްޒަފުންނަށް ހިންގުމަށް އެއްބަސްވުމެއްގައި ދާދިފަހުންވެސް ވަނީ ސޮއިކުރެވިފައެވެ. މި އެއްބަސްވުމުގެ ދަށުން ކުރިއަށްގެންދާ ފިޓަނަސް ޗެލެންޖިން ޕްރޮގްރާމްގައި އެންމެ ރަނގަޅު ބައިވެރިޔަކަށް ޓީއެފްޖީގެ ހިލޭ މެމްބަޝިޕް ލިބިގެންދާނެކަމަށް ވެސް އެމްޓީސީސީއިން ބުންޏެވެ.\nއެމްޓީސީސީ އަކީ، ދިވެހި ރާއްޖޭގައި ގާޢިމްކުރެވުނު އެންމެ ފުރަތަމަ އަމިއްލަ ކުންފުންޏެވެ. އެމްޓީސީސީއަކީ ޔަންމާ އިންޖީނު އަދި ސުޒުކީ އައުޓްބޯޑް އިންޖީނުގެ އިތުރުން ކާސްޓްރޯލް އަޑީތެލާ، ސިގްމާ އެންޓިފައުލިން ސިސްޓަމްގެ ރާއްޖޭގެ އެޖެންޓެވެ. އެމްޓީސީސީއިން ދަތުރުފަތުރުގެ ޚިދުމަތާއި، ބިންހިއްކުމާއި، ފަޅުފުންކުރުމާއި، ގޮނޑުދޮށް ރައްކާތެރިކުރުމާއި ގެދޮރު އިމާރާތް ކުރުމުގެ މަސައްކަތް ރާއްޖޭގެ ހުރިހާ ކަންކޮޅެއްގައި ފޯރުކޮއްދެ އެވެ.


Hinnavaru Magu Hedhumuge Mashroou Ge Amalee Masahkkai Fashaifi ހިންނަވަރު މަގު ހެދުމުގެ މަޝްރޫއުގެ އަމަލީ މަސައްކަތް ފަށައިފި – Huvadhoo News Hinnavaru Magu Hedhumuge Mashroou Ge Amalee Masahkkai Fashaifi Huvadhoo News\nހިންނަވަރު މަގު ހެދުމުގެ މަޝްރޫއުގެ އަމަލީ މަސައްކަތް ފަށައިފި\nޅ. ހިންނަވަރު މަގުހެދުމުގެ މަޝްރޫއުގެ އަމަލީ މަސައްކަތް ފައްޓަވައިދެއްވުމުގެ ތެރެއިން - ފޮޓޯ: އާރްޑީސީ\nރޯޑް ޑިވެލޮޕްމަންޓް ކޯޕަރޭޝަން (އާރްޑީސީއިން) ޅ. ހިންނަވަރުގައި ކުރިއަށްގެންދާ އެރަށުގެ މަގުހެދުމުގެ މަޝްރޫއުގެ މަސައްކަތް މިއަދު ފަށައިފިއެވެ.\nމިމަސައްކަތް ފައްޓަވައިދެއްވީ އާރްޑީސީގެ މެނޭޖިންގ ޑިރެކްޓަރ އުސްތާޒް މޫސާ އަލިމަނިކު މިއަދު އެރަށަށް ވަޑައިގެންނެވެ. މަގުހެދުމުގެ މަޝްރޫއު ފައްޓަވައިދެއްވުމަށްފަހު ވާހަކަ ދައްކަވަމުން އާރްޑީސީގެ މެނޭޖިންގ ޑިރެކްޓަރ މޫސާ އަލިމަނިކު ވިދާޅުވީ، މިމަޝްރޫއުގެ ސަބަބުން ހިންނަވަރުގެ ރައްޔިތުންނަށް ވަޒީފާގެ ފުރުސަތުތައް ފަހިވެގެންދާނެ ކަމަށާއި، މިމަސައްކަތް ހުއްޓުމެއް ނެތި ކުރިއަށްގެންދާނެ ކަމަށެވެ.\nމަގު ބައްތި ހަރުކުރުމާއި މަގުބައްތިއަށް ބޭނުންވާ ކަރަންޓު ކޭބަލް އެޅުންވެސް މިމަޝްރޫޢުގެ ތެރޭގައި ހިމެނިގެންދާނެ. https://t.co/G5JVx37qOz\n— އަހުމަދު (@Dhonkolhu) February 17, 2022\nމިމަސައްކަތުގެ ސަބަބުން މިރަށުގެ ރައްޔިތުންނަށް ވަޒީފާގެ ފުރުސަތުތައް ފަހިވެގެންދާނެ. އިރާދަކުރެއްވިއްޔާ ހުއްޓުމެއް ނެތި މިމަސައްކަތް ކުރިއަށްގެންދާނެ ކަމުގެ ޔަގީންކަން ދެން. މަސައްކަތުގެ ކޮލިޓީ ކޮމްޕްރޮމައިސް އެއް ނުކުރާނަން. އާރްޑީސީގެ މެނޭޖިންގ ޑިރެކްޓަރ މޫސާ އަލިމަނިކު ވިދާޅުވިއެވެ.\nޑިޒައިން އެންޑް ބިލްޑް އުސޫލުން އާރްޑީސީއާ ހަވާލުކޮށްގެން ކުރިއަށްގެންދާ މިމަޝްރޫއުގެ ދަށުން 7.125 ކިލޯމީޓަރުގެ 8 މަގެއް ޒަމާނީ ފެންވަރަށް ތަރައްޤީ ކުރެވިގެންދާނެއެވެ. މިމަޝްރޫއުގެ ދަށުން މަގު ބައްތި ހަރުކުރުމާއި މަގުބައްތިއަށް ބޭނުންވާ ކަރަންޓު ކޭބަލް އެޅުންވެސް ހިމެނެއެވެ.\nޑިޒައިން އެންޑް ބިލްޑް އުސޫލުން ކުރިއަށްގެންދާ މިމަޝްރޫޢުގައި 7.125 ކިލޯ މީޓަރުގެ 08\nމަގެއް ޒަމާނީ ފެންވަރަށް ތަރައްޤީ ކުރެވިގެންދާނެ.\nމިމަޝްރޫޢުގެ އަގަކީ 122،048،704.17 މިލިއަން ރުފިޔާ އެވެ. https://t.co/w9qBIILT3J\n— Shama (@Shamarashydd) February 17, 2022\n8 އޭޕްރީލް 2021 ގައި ސޮއިކުރެވުނު މި މަޝްރޫއުގެ މަސައްކަތް 540 ދުވަހުގެ ތެރޭގައި ނިންމާގޮތަށް އާރްޑީސީއާއި ހަވާލުކޮށްފައިވަނީ 122،048،704.17 މިލިއަން ރުފިޔާއަށެވެ.\nރޯޑް ޑިވެލޮޕްމަންޓް ކޯޕަރޭޝަން (އާރުޑީސީ) އަކީ 2019 ވަނަ އަހަރުގެ ޖޫން މަހު ރައީސުލްޖުމްހޫރިއްޔާގެ ޤަރާރަކުން އެކުލަވާލި ސަރުކާރުގެ 100 އިންސައްތަ ހިއްސާ އޮންނަ ކުންފުންޏެކެވެ. އާރުޑީސީގެ ދެވަނަ އަހަރާ ހަމައަށް އައި އިރު އެ ކުންފުނީގެ ޕްރޮޖެކްޓް ޕޯޓްފޯލިއޯގެ ދަށުން އެއް ބިލިއަނަށް ވުރެ ގިނަ ރުފިޔާގެ މަޝްރޫއު ދަނީ ހިންގަމުންނެވެ.


Aailaa aa eku Uligan bandharugai2mas dhuvas, thafaathu thajuribaa eh! | Mihaaru\nއެމްބާގެ ދެމަފިރިންނާއި ކުދިން ޔޮޓުގައި: އެ މީހުން ރާއްޖޭގައި ތިބޭތާ ދެ މަސްވެއްޖެ\nއާއިލާއާ އެކު އުލިގަމު ބަނދަރުގައި ދެ މަސް ދުވަސް؛ ތަފާތު ތަޖުރިބާއެއް!\n23 މެއި 2020 - 17:55 30 comments\nޔޮޓުގައި ކަނޑަށް ނުކުތްއިރު، އެމްބާ ލިމްގެ ދެމަފިރިންނާއި ދެ ދަރިންގެ މިސްރާބު ހުރީ މެލޭޝިއާ އިން ސްރީ ލަންކާއަށެވެ. އެކަމަކު ވަކި ހިސާބަކުން، ރާއްޖެ އަންނަން ނިންމައި، އުލިގަމު ބަނދަރަށް ގާތް ކުރީ މިދިޔަ މާޗު މަހުގެ 16 ވަނަ ދުވަހު އެވެ. އެ މީހުންނަށް ރާއްޖެ އާދެވުނީ ކޮރޯނާވައިރަސްގެ ފުރަތަމަ ކޭސް މާލެތެރެއިން ފެނި، ވެރިރަށް ލޮކްޑައުންކުރި ފަހުންނެވެ. އެހެންވެ، ހާލަތުގެ ގޮތުން ރާއްޖެ ދޫކޮށް ދެވެން ނެތުމުން، އާންމުކޮށް ޔޮޓް ބަނދަރުކޮށް އުޅޭ އުލިގަމުގެ ބޭރުގައި ޔޮޓް އަޅައިގެން އެ އާއިލާ ތިބޭތާ ދެ މަހަށް ވުރެ ގިނަ ވެއްޖެ އެވެ. މި ޔޮޓާ އެކު އަށް ޔޮޓެއް އުލިގަމުގައި ނުފުރިފައި އެބަ އޮތެވެ.\nކެނެޑާގެ އެ އާއިލާ މީގެ 12 އަހަރު ކުރިން ފެށިގެން ޔޮޓުގައި ގައުމުތަކަށް ދަތުރުކުރަމުން އައި ނަމަވެސް، އެމްބާ އޭނާގެ ޔޮޓްގައި ހުރެ ފޯނުން "މިހާރު" އަށް ދިން އިންޓަވިއުގައި ބުނި ގޮތުގައި މިއީ ތަފާތު ތަޖުރިބާ އެކެވެ. އެއްގަމަށް ފޭބުމުގެ ފުރުސަތު ނުލިބި، ގަދަ މޫސުމުގައި ކަނޑުމަތީގައި ތިބެން ޖެހުންވީ ހީކުރިވަރަށް ވުރެ ގޮންޖެހުން ބޮޑު ކަމަކަށެވެ.\nޔޮޓްތަކުގައި އުލިގަމަށް އަންނަ މީހުންނަށް އެ ރަށަށް ފޭބޭނެ އެވެ. އެކަމަކު ކޮރޯނާވައިރަސް ފެތުރެން ފެށުމުން އެޗްޕީއޭ އިން އަންގާފައި ވަނީ އެއްގަމަށް އެ މީހުންނަށް ނުފޭބޭނެ ކަމަށެވެ.\nރާއްޖޭގައި ކޮވިޑް-19ގެ ބަަލިމަޑުކަން ފެތުރިގަތުމަކީ އެމްބާގެ އާއިލާ ވެސް ވަރަށް ކަންބޮޑުވި ކަމެކެވެ. ކެނެޑާގެ ސަރުކާރުން އެ މީހުން އަނބުރާ ގެންދަން ވެސް ބޭނުންވި އެވެ. އެކަމަކު އެމީހުން ދުށް ގޮތުގައި، ޔޮޓުގައި ގިނަ ދުވަހަށް ބޭނުންވާ ވަރަށް ކާތަކެތި ހުރުމާއެކީ، އެންމެ ރައްކާތެރިކަން ބޮޑު ގޮތަކީ ތިބި ތަނެއްގައި ތިބުމެވެ.\nއުލިގަމު ބަނދަރުގައި އޮތް ޔޮޓުތަކެއް: ކޮރޯނާވައިރަހާ ހެދި އެނބުރި ނުދެވިގެން އަށް ޔޮޓެއް އެ ރަށު ބަނދަރުގައި އެބަ އޮތް\nއެމްބާގެ އާއިލާ ދަތުރަށް ފުރަނީ ދިގު މުއްދަތަކަށްވާ ވަރަށް ކާއެއްޗެހި ބަރުކޮށްގެންނެވެ. ފެނާއި ކާޑުގެ ބާވަތްތަކާއި ޕާސްތާ ޔޮޓުގައި ހުންނައިރު، ތަރުކާރީ އާއި މޭވާ އަދި އެހެން އެއްޗެހި ގަންނަނީ އެ މީހުން މަޑުކުރާ ގައުމަކުންނެވެ.\n"އަހަރެމެން އެއްޗެހި މި ހޯދަނީ އުލިގަމުން. އެކަމަކު ހާލަތުުގެ ގޮތުން ބައެއް އެއްޗެހި ލިބުން ދަތި." އެމްބާ ބުންޏެވެ.\nއެމްބާގެ ދެމަފިރިންގެެ އިތުރުން ޔޮޓުގައި ދެން ތިބީ އެ މީހުންގެ ނުވަ އަހަރުގެ އަންހެން ދަރިފުޅާއި 13 އަހަރުގެ ފިރިހެން ދަރިފުޅެވެ. ވޭތުވެ ދިޔަ 12 އަހަރުގެ ތެރޭގައި އެ އާއިލާއިން ވަނީ ދުނިޔޭގެ އެތައް ގައުމަކަށް ޒިޔާރަތްކޮށްފަ އެވެ. މާސިންގާ ކަނޑުތަކުގައި ދަތުރުކޮށް، އެކި ގައުމުތަކަށް ބަނދަރުކޮށް އެ މީހުންގެ ސަގާފަތާއި ކާނާ އާއި ދިރިއުޅުން ތަޖުރިބާ ކުރުމަކީ އެ އާއިލާގެ އުފަލެވެ. އެކަމަކު، ބަނދަރުކޮށްފައި އޮތް އެ ޔޮޓުގައި އެ މީހުން ކުރާނެ މާގިނަ ކަމެއް ނެތެވެ. އެހެންވެ، ދަރިން ތިބީ ފޫހިވެ، ކޮންވެސް ވަރަކަށް މާޔޫސްވެފަ އެވެ.\n"ކުދިން ވެސް ހޯމްވޯކްތައް ހަދައި، އެ މީހުންގެ ބުޅަލާއެކީ ކުޅެނީ،"\nއެމްބާ ބުނިގޮތުގައި ދަތުރުކުރާއިރު މޫސުން ގޯސްވެ، ގައުމުތަކުގައި ގިނަ ދުވަސްތަކެއް ވަންދެން ބަނދަރުކޮށްފައި އޮންނަން ޖެހެ އެވެ. އެއީ ފޫހިކަމެއް ނަމަވެސް ހިތްހަމަޖައްސާލަނީ، މޫސުން ރަނގަޅުވުމާއެކު އެއްގަމަށް ފައިބައި، އާ ބަޔަކާ އަނެއްކާ ވެސް ބައްދަލުކުރެވޭނެތީ އެވެ.\n"މިފަހަރު ވަރަށް އުނދަގޫވޭ އެއްގަމަށް ނުފޭބޭނެކަން އެނގޭތީ. ޔޮޓުގައި ކުރާނެ ކަމެއް ނެތް." އެމްބާ ބުންޏެވެ.\nއެއްގަމަށް ނުފޭބޭތީ އެމްބާގެ އާއިލާ އަށް މޭވާ އާއި ތަރުކާރީ އަދި އެހެން ބައެއް އެއްޗެހި ގެނެސްދެނީ އުލިގަމުގައި ހުންނަ އެ މީހުންގެ އެޖެންޓެވެ. އެ މީހުންގެ އާއްމު ކާނާ އަކީ އުލިގަމުން ލިބެން ހުރި ތަކެއްޗެވެ.\nއުލިގަމުގައި ޔޮޓްތައް ބަނދަރުކޮށްފައި ހުރި ޔޮޓްތަކެއް އެ ރަށުން ފެންނަ ގޮތް. -- ފޮޓޯ: ސައިފް\nއެމްބާ ބުނި ގޮތުގައި، ނުރައްކާތެރި ބަލިމަޑުކަމެއްގެ ތެރޭގައި، ބީރައްޓެހި ގައުމެއްގައި ތާށިވެފައި ތިބެން ޖެހުމަކީ އެ މީހުންގެ އާއިލާ އާއި ރައްޓެހިން ވަރަށް ކަންބޮޑުވި ކަމެކެވެ. އެކަމަކު އޭނާ އެ މީހުންގެ ހިތްހަމަ ޖައްސައިދެނީ މި ކަހަލަ ވަގުތެއްގައި ތިބެން ރާއްޖެއަށް ވުރެ ރަނގަޅު ގައުމެއް ނެތް ކަމަށް ބުނެ އެވެ.\nފަޅުރަށެއްގައި ދެމަފިރިން އެކަނި\nކޮރޯނާވައިރަސްގެ ބަލިމަޑުކަމާ ހެދި، އުލިގަމު ބަނދަރުގައި އަށް ޔޮޓު ތާށިވެފައި އެބައޮތެވެ. އޭގެ ތެރޭގައި ރާއްޖޭގައި ތިބޭތާ ގިނަ ދުވަސްވީ އާއިލާތައް ވެސް ހިމެނެ އެވެ. އެކަމަކު މި ދުވަސްވަރު ކަނޑު މާ ބޮޑަށް ގަދަވުމުން ޔޮޓްތައް ވަނީ އެ ހިސާބު ފަޅުރަށެއްގެ ނިވާ އޮންނަ ހިސާބަށް ގެންގޮސްފަ އެވެ. އެއީ އުލިގަމު ބަނދަރަށް ވަދެ ޔޮޓްތަކަކަށް ތިބެވެން ނެތުމުންނެވެ.\nމީގެ ހަތަރު އަހަރު ކުރިއްސުރެ ދަތުރުކުރަމުން އަންނަ އެމެރިކާގެ ދެމަފިރިން ކަމަށްވާ ލެސްލީ ގޮޑްފްރޭ އާއި އެންޑްރޫ ގޮޑްފްރޭ ވެސް ރާއްޖޭގައި ތިބޭތާ ދެ މަހަށް ވުރެ ގިނަ ދުވަސް ވެއްޖެ އެވެ. ސްރީ ލަންކާއިން ފުރައިގެން އެ މީހުން ހަ ދުވަހުގެ ތެރޭގައި އުލިގަމު ބަނދަރަށް ގާތްކުރީ މާޗު 12 ވަނަ ދުވަހު އެވެ.\nލެސްލީ އާއި އޭނާގެ ފިރިމީހާ: ރާއްޖެ އެނބުރި އަންނަން ބޭނުންވޭ\nފޮނި އުއްމީދުތަކާއެކު، ވަރަށް ރީތި މަންޒިލެއް ކަމަށް ދެކިގެން އެ މީހުން ރާއްޖެއަށް ކުރި ދަތުރަށް ވެސް ހުރަސް އެޅީ ކޮރޯނާވައިރަސްގެ ބަލިމަޑުކަމެވެ. ވެރިރަށް ލޮކްޑައުންކޮށް، ރާއްޖޭގައި ސިއްހީ ކުއްލި ނުރައްކަލުގެ ހާލަތު އިއުލާން ކުރި އިރު، އެހެން ގިނަ ގައުމުތަކުގެ ބޯޑަރު ވެސް ބަންދުކޮށްފައި ހުރުމުން އެނބުރި ދެވޭނެ ގޮތެއް ނެތެވެ. އެހެންވެ، ކިތަންމެ އުނދަގޫ ހާލަތެއް ނަމަވެސް، ޖެހުނީ އުލިގަމު ބަނދަރުގައި މަޑުކޮށްގެން ތިބޭށެވެ.\nލޯޔަރެއް ކަމަށްވާ ލެސްލީ ބުނި ގޮތުގައި ގަދަ މޫސުމެއްގައި ކުޑަ ޔޮޓެއްގައި ބަނދަރުކޮށްގެން ތިބެން ޖެހުމަކީ ބިރުވެރި އަދި ގޮންޖެހުން ބޮޑުކަމެކެވެ. އަދި އެއްގަމަށް ފޭބޭނެ ދުވަހެއް ބުނަން ނޭނގޭތީ ވަރަށް އެކަނިވެރި އިހުސާސެއް ކުރެވޭ ކަމަށް އޭނާ ބުންޏެވެ.\nއެކަމަކު ލެސްލީމެންގެ ނަސީބު ރަނގަޅެވެ. ކަރަންޓީނުވެފައި ތިބެން ޖެހޭ 14 ދުވަހުގެ މުއްދަތު ހަމަވުމާއެކު، އެ މީހުންގެ އެޖެންްޓުގެ ބުރަ މަސައްކަތާއެކު ފަޅުރަށަކަށް އެ މީހުން ފޭބުމުގެ ފުރުސަތު ލިބުނެވެ.\nލެސްލީމެންގެ ޔޮޓު ކައިރީގައި އޭނާގެ ފިރިމީހާ މޫދަށް އެރެނީ: ރާއްޖޭގައި އެ މީހުން ކުރަމުން އަންނަނީ ތަފާތު ތަޖުުރިބާއެއް\nމޫސުން ގޯސްވުމުގެ ސަބަބުން، އެ މީހުން ހިޔާވަހިކަން ހޯދީ ހއ. މަތީރަށާއި އިންނަފިނޮޅުންނެވެ.\n"މިހާރު އަހަރުމެންނަށް މި ފަޅުރަށަށް ފައިބައި ބީޗުގައި ހިނގާލުމުގެ ފުރުސަތު އެބަ އޮތް. ކަސްރަތުކޮށްލައި ބީޗުގައި ކުޑަވަގުތުކޮޅެއް ހޭދަކޮށްލުމަށް ފަހު އަނެއްކާ ވެސް އެނބުުރި ޔޮޓަށް ދަނީ،" ލެސްލީ ބުންޏެވެ.\nއުލިގަމުގައި މީގެ މަހެއްހާ ދުވަސް ކުރިން ޔޮޓްތައް ބަނދަރުކޮށްފައި. -- ފޮޓޯ: ސައިފް\nއިންޓަވިއުގައި ތަކުރާރުކޮށް ލެސްލީ ފާހަގަކުރީ ދިވެހިންގެ ހެޔޮކަމެވެ. ޔޮޓަށް ކާއެއްޗެއްސާއި އިންޖީނަށް ބޭނުންވާ ތެޔޮ ގެނެސްދީ، ސަރުކާރަށް އެ މީހުންގެ އަޑު އިއްވައިދިނުމެވެ. އޭނާ ބުނި ގޮތުގައި އެހެން ގައުމެއްގައި ނަމަ، ޔޮޓުތައް އަނބުރާ ފޮނުވާލާނީ އެވެ. އެކަމަކު ގަދަ މޫސުމެއްގައި، އެ މީހުން އަނބުރާ ކަނޑަށް ފޮނުވާނުލައި، ހިޔާވަހިކަން ދިނުމަކީ ދިވެހިންގެ ހެޔޮކަން ކަމަށް ބުންޏެވެ.\nލެސްލީ ދެމަފިރިންގެ ޔޮޓު، ސޮންރައިސާ ކަނޑުގައި: އެ މީހުން މިހާރު ތިބީ އުލިގަން ބަނދަރުގައި\nއެމްބާ އާއި ލެސްލީގެ އާއިލާ ވެސް ރާއްޖޭގައި ހޭދަކުރީ އެ މީހުން އުއްމީދުކުރި ފަދަ ދުވަސްތަކެއް ނޫނެވެ. އެމީހުން އެނބުރި ދާނީ، އެއްގަމަށް ނުފައިބައި، ދިވެހިންނާ ބައްދަލުކޮށްލުމުގެ ފުރުސަތު ނުލިބި އެވެ. އެކަމަކު، އެ މީހުން ތިބީ އެނބުރި އަންނަ ގޮތަށެވެ.\n"މިއީ ވަރަށް ރީތި ގައުމެއް. ޔަގީނުން ވެސް އެނބުރި އަންނާނަން،" ލެސްލީ ބުންޏެވެ.\nކޮރޯނާވައިރަހުން ރައްކާތެރިވާން ރާއްޖޭގެ ބޯޑަރު ބަންދުކުރި އިރު ރާއްޖޭގެ ރިސޯޓްތަކުގައި ތިބި އެތައް ޓޫރިސްޓުންނެއް ވެސް ބަންދުވި އެވެ. އެކަމަކު އެ މީހުންނަށް ވެސް މި ބަންދުގެ ތަޖުރިބާ ރާއްޖޭގެ ހިތްގައިމު ގޮނޑުދޮށާއި މޫދުން ލިބުނީ އެހެން މީހުންނާ ތަފާތުކޮށެވެ.\nއިތުރު ލިޔުންތައް ޔޮޓް ޓޫރިސްޓުން ހއ. އުލިގަން


Majilis gohvaalanvee kamah bune dhehki vaahakathah fuluhun balanee – Iru\nމަޖިލިސް ގޮއްވާލަންވީ ކަމަށް ބުނެ ދެއްކި ވާހަކަތައް ފުލުހުން ބަލަނީ\nރައްޔިތުންގެ މަޖިލީހަކީ ގޮއްވާލަންޖެހޭ ތަނެއް ކަމަށް ބުނެ، ކޮމެންޓު ކުރި މީހެއްގެ މައްސަލަ ރައްޔިތުންގެ މަޖިލީހުގެ ފަރާތުން، ފުލުހުންނާއި ސިފައިންގެ ސަމާލުކަމަށް ގެނެސްފި އެވެ.\nމިއަދުގެ މަޖިލީހުގެ ޖަލްސާގައި މަޖިލީހުގެ ރިޔާސަތުގައި އިންނެވި މަޖިލީހުގެ ނާއިބު ރައީސް އީވާ ވިދާޅުވީ އެކަން މަޖިލީހުގެ އަމީން އާއްމުގެ ސަމާލުކަމަށް ގެންނަވާފައިވާ ކަމަށެވެ. އަދި އެ މައްސަލަ ފުލުހަށް ހުށަހަޅާފައިވާ ކަމަށެވެ.\nމިކަމާ ގުޅިގެން ފުލުހުން މިއަދު ބުނީ ރައްޔިތުންގެ މަޖިލިސް ގޮއްވާލާނެކަމަށް ބުނެ މީހަކު ކޮށްފައިވާ ކޮމެންޓެއްގެ މައްސަލަ ފުލުހުންގެ ސަމާލުކަމަށް އައިސްފައިވާ ކަމަށާއި މި މައްސަލައާ ގުޅޭގޮތުން ބަލަންޖެހޭ ކަންކަން ބަލަމުން ދާ ކަމަށެވެ.\nއަދި ޓެރަރިޒަމަށް ހިތްވަރު ލިބޭގޮތަށް ތަންތަނާއި މީހުންނަށް ގެއްލުން ދޭނެކަމަށް ބުނެ ސޯޝަލް މީޑިއާ އަދި އެހެނިހެން ގޮތްގޮތުން ދޭ އިންޒާރުތަކަކީ ސީރިއަސް މައްސަލަތަކެއްގެ ގޮތުގައި ބަލައި, ފިޔަވަޅު އަޅަމުން ގެންދާ މައްސަލަތަކެއް ކަމަށްވެސް ފުލުހުން ބުންޏެވެ.\nދެ އަހަރު ތެރޭގައި ޑިޖިޓަލް އައިޑެންޓިޓީ ނިޒާމެއް ގާއިމް ކުރަނީ


Mamma burakashi mahchah laigen pension faisaa nagan bank ah\nމަންމަ ބުރަކަށިމައްޗަށް ލައިގެން ޕެންޝަން ފައިސާނަގަން ބެންކަށް\nބިފާން ބުޔާން އޭނާގެ މަންމަ ބުރަކަށިމަތީގައި އުފުލަނީ\nކޮރޯނާވައިރަހުގެ ސަބަބުން ދުނިޔޭގެ އެންމެންގެ ދިރިއުޅުމަށް ވެސް ވަރަށް ބޮޑެތި އުނދަގޫތައް ވަނީ ކުރިމަތިވެފަ އެވެ. ޚާއްސަކޮށް އެންމެ ފަގީރު އާއިލާތަކުގެ މީހުންނަށް މި ބަލިމަޑުކަމުގެ ސަބަބުން ވަރަށް ބޮޑެތި ތަކުލީފު އުފުލަން ވަނީ ޖެހިފަ އެވެ.\nމިފަދަ މީހުންގެ ތެރޭގައި 60 އަހަރުގެ ބިފާން ބުޔާން ހިމެނެ އެވެ. ބިފާންއަށް މިހާރު ކޮންމެ މަހަކުވެސް ޖެހެނީ އޭނާގެ 105 އަހަރުވެފައިވާ މަންމަގެ ޕެންޝަން ފައިސާކޮޅު ނަގަން މަންމަ ގޮވައިގެން ބެންކަށް ދާށެވެ. އަދި އޭނާ ދިރިއުޅޭ ހިސާބަކީ އެއްވެސް ވެހިކަލަކަށް ދެވޭ ހިސާބަކަށް ނުވާތީ އޭނާއަށް މަންމަ ބުރަކަށިމަތީ ބާއްވައިގެން ހަތަރު ކިލޯ މީޓަރުގެ ދުރު ދަތުރެއް ހިނގާފައި ކުރަން ޖެހެ އެވެ.\nއިންޑިޔާގެ ޖަރްކަންޑްގެ ގަރްވާ ޑީސްޓްރިކްޓްގައި އޮންނަ ރަންކާ އަވަށުގައި ދިރިއުޅޭ ބުޔާން ބުނި ގޮތުގައި މަންމަ ގޮވައިގެން ދިޔައިމަ ނޫނީ މަންމަގެ ޕެންޝަން ފައިސާކޮޅު ބެންކުން ދުލެއް ނުކުރެ އެވެ. ނަމަވެސް އެ ހާލުން މަންމަ ގޮވައިގެން އެންމެ ފަހުން ބެންކަށް ދިޔަ ފަހަރު މަންމަ ކޮވިޑް-19 އަށް ޓެސްޓްކޮށް ނެގެޓިވް ނަތީޖާއެއް ހިފައިގެން ނައިމައޭ ކިޔާފައި ފައިސާކޮޅެއް ނުދިނެވެ.\nއެންމެ ފަހުން އެތާ ކައިރީގައި ހުރި ކޮވިޑް-19 އަށް ޓެސްޓްކުރާ ތަނަކަށް ގޮސް މަންމަ ޓެސްޓް ކުރުވައި ނަތީޖާ ނެގެޓިވް ވުމުން ބެންކަށް ވަނުމުގެ ހުއްދަ ލިބުނު ކަމަށް އޭނާ ބުންޏެވެ.\nމަންމަ ގޮވައިގެން ކޮންމެ މަހަކު ޕެންޝަން ފައިސާ ނަގަން އަންނަން ދަތިކަމުން ބުޔާން މިހާރު އެ ފައިސާ ނަގަން ދަނީ ތިން މަސް ކޮށްފަ އެވެ. ތިން މަހުން އޭނާގެ މަންމައަށް ޕެންޝަން ފައިސާގެ ގޮތުގައި ލިބެނީ 1500 ރުޕީސް އެވެ. އެއީ އެ ހިސާބުގަނޑުގައި ހަރަކާތްތެރިވާ ކޮންމެވެސް އޮގަނައިޒޭޝަނަކުން ދޭ ފައިސާ އެވެ.\nމަސައްކަތު މީހެއްގެ ވަޒީފާ އަދާ ކޮށްގެން ބުޔާން އަށް ލިބޭ ފައިސާކޮޅުން އެ އާއިލާގެ ބަނޑުފުރާނަ މުއްތިވާ ވަރު ވެސް ނުވެ އެވެ. އެހެންވެ މަންމައަށް ލިބޭ ފައިސާކޮޅު ވެސް އެމީހުންނަށް ވަރަށް ބޭނުން އެއްޗަކަށް ވަނީ އެވެ.\nބުޔާން އޭނާގެ މަންމަ ބުރަކަށިމައްޗަށް ލައިގެން ދާ މަންޒަރު ފެންނަ ފޮޓޮ އާއި ވީޑީއޯ ސޯޝަލް މީޑިއާގައި ދައުރުވާން ފެށުމުން އެ ހިސާބުގަނޑުގެ ޗީފް މިނިސްޓަރަށާއި ޑެޕިއުޓީ ކޮމިޝަނަރަށް މިކަން އެނގި 105 އަހަރުގެ އަންހެންމީހާ އަށް އެހީތެރިކަން ފޯރުކޮށްދޭން މިހާރު ވަނީ ނިންމާފަ އެވެ. އަދި ބެންކުގެ އޮފިޝަލުންނަށް އަންގައިގެން އަންހެންމީހާ ބެންކަށް ނުގޮސް އެންމެ ކައިރީ ހުރި ސާވިސް ޕޮއިންޓަކުން އޭނާއަށް ކޮންމެ މަހަކު ވެސް ފައިސާ ލިބޭނެ އިންތިޒާމް މިހާރު ވަނީ ހަމަޖައްސައިދީފަ އެވެ.\nމީގެ ކުރިން އިންޑިޔާގެ އަންހެނަކު ވެސް އޭނާގެ 100 އަހަރުވީ މަންމަ އެނދެއްގައި ބާއްވައިގެން މަގުމަތީގައި އެނދު ދަމަމުން ބެންކަށް ދިޔަ މަންޒަރެއްގެ ފޮޓޯތަކެއް ވެސް ވައިރަލް ވެފައި ވެއެވެ. އެ އަންހެންމީހާ ވެސް ބުނެފައިވަނީ މަންމަ ގެނެސްގެން ނޫނީ ޕެންޝަން ފައިސާ ނުލިބޭނެކަމަށް ބެންކުން ބުނުމުން އޭނާއަށް މަންމަ ގެންދެވޭނެ އެންމެ ފަސޭހަ ގޮތަކަށް ގެންދިޔައީ ކަމަށެވެ.\nމި އަންހެންމީހާ އޭނާގެ މަންމަ ގޮވައިގެން ބެންކަށް ދިޔައީ ރޯނުފުރި އެނދެއްގައި މަންމަ ބާއްވައިގެން އެނދު ދަމަމުންނެވެ.


ޤުރުއާނުގެ އެއްބައި ލިޔެފައި ހުންނަ ފޮތުގައި ވުޟޫޢުނުކޮށް ހިފިދާނެތަ؟ | Landhooinfo\nޤުރުއާނުގެ އެއްބައި ލިޔެފައި ހުންނަ ފޮތުގައި ވުޟޫޢުނުކޮށް ހިފިދާނެތަ؟\nރާޒުވާ ކުޅުމާއި ތާސް ކުޅުން ޙަރާމްތަ؟\nސުވާލު: ބައެއް މީހުން އެބަބުނޭ ޤުރުއާނުގެ އެއްބައި ލިޔެފައި ހުންނަ ފޮތުގައި ވުޟޫނުކޮށް ހިފިދާނެކަމަށް، އެހެންކަމުގައި ވާނަމަ އަންމާފޮތުގައި ވުޟޫނުކޮށް ހިފޭނެތަ؟\nالحمد لله و الصلاة و السلام على رسول الله و على آله و أصحابه أجمعين. أما بعد\nމުސްޙަފު ނުވަތަ ޚަތިމު ގައި ބީހޭނަމަ ވުޟޫމަތީ ހުރުމުގެ ހުކުމާއި މެދު އިލްމުވެރިންގެ މެދުގައި އެކަމުގައި ރައުޔުތަފާތުވެފައިވާ ކަމެކެވެ. އެގޮތުން ޖުމުހޫރު ޢިލްމުވެރިން ނުވަތަ ގިނަ ޢިލްމުވެރިން ދެކިލައްވާ ގޮތުގައި މުސްޙަފްގައި ނުވަތަ ޚަތިމުގައި ބީހޭ ކަމުގައިވާނަމަ ވުޟޫކުރުން ވާޖިބުވާނެއެވެ. އަދި ވުޟޫ ނެތްކަމުގައިވާނަމަ އަތްލުން ހުއްދަ ނުވާނެއެވެ. އެކަމަށް ދަލީލު ކޮށްދެނީ އަންނަނިވި އާޔަތުންނާއި އަދި ޙަދީޘުންނެވެ.\nالله سبحانه وتعالى ވަޙިކުރައްވާފައިވެއެވެ. إِنَّهُ لَقُرْآنٌ كَرِيمٌ () فِي كِتَابٍ مَّكْنُونٍ () لَّا يَمَسُّهُ إِلَّا الْمُطَهَّرُونَ () تَنزِيلٌ مِّن رَّبِّ الْعَالَمِينَ ) [الواقعة: 77-80] މާނައީ: ”ހަމަކަށަވަރުން، އެއީ މާތްވެގެންވާ ޤުރުއާންކަން ކަށަވަރެވެ. ރައްކާތެރިކުރައްވާފައިވާ ފޮތެއްގައެވެ. ޠާހިރުވެގެންވާ މީހުން މެނުވީ، އެ ފޮތުގައި ނުބީހޭނެތެވެ. (އެއީ) ޢާލަމްތަކުގެ ވެރިރަސްކަލާނގެ ޙަޟުރަތުން ބާވައިލެއްވި ފޮތެކެވެ.”\nحكيم بن حزام _رضي الله عنه- ކިބައިން ރިވާވެގެން ވެއެވެ. އެކަލޭގެފާނު ވިދާޅުވިއެވެ. رسول الله صلى الله عليه وسلم ތިމަން ޔަމަނަށް ފޮނުއްވިހިނދު ޙަދީޘްކުރެއްވިއެވެ. ((لا تمس القرآن إلا وأنت طاهر)) މާނައީ: ”ޠާހިރު ޙާލުގައި މެނުވީ ތިބާ ޤުރުއާނުގައި ނުބީހޭށެވެ.” [رواه الحاكم في المستدرك ، وقال : صحيح الإسناد ، ولم يخرجاه، ووافقه الذهبي ، ورواه الدارقطني في سننه ، والبيهقي في السنن الكبرى.] އެހެންކަމުން ބާލިޣުވެފަވާ މީހަކު މުސްޙަފުގައި ބީހޭކަމުގައި ވާނަމަ ވުޟޫމަތީހުރުން ވާޖިބުވެގެން ވެއެވެ. މިކަމުގައި އިތުރަށް ފާހަގަކޮށްލަން ޖެހޭ ކަމަކީ ބާލިޣުނުވާ ކުޑަކުދިންނަށް މިކަމުގައި ހުކުމްތަފާތުކަމެވެ. އެގޮތުން އިލްމުވެރިންގެ ތެރެއިން ބައެއް ބޭކަލުން ދެކިލައްވަނީ ބޮޑެތިމީހުން ފަދައިން ކުޑަކުދިންވެސް މުސްޙަފުގައި ބީހޭކަމުގައި ވާނަމަ ވުޟޫކުރުން ވާޖިބުވާނެކަމަށެވެ. އަދި ވުޟޫނުކޮށް އައްލައިފި ނަމަ އެކަން ކުރުވި ބެލެނިވެރިޔާ ފާފަވެރިވާނެކަމަށެވެ. އެހެންބައެއް ޢިލްމުވެރިން ދެކިލައްވަނީ ވުޟޫނުކޮށް ކުޑަކުދިން މުސްޙަފުގައި ބީހުމަކީ މަކުރޫހަކަމެއްކަމެވެ. ޖުމުހޫރު ޢިލްމުވެރިން ނުވަތަ ގިނަ ޢިލްމުވެރިންގެ ރައުޔުގައި ބާލިޣުނުވާ ކުޑަކުއްޖާ މުސްޙަފުގައި ބީހޭއިރު ވުޟޫކުރާކަށް ނުޖެހެއެވެ. މާނައަކީ ވުޟޫނެތް ޙާލެއްގައި ވެސް މުސްޙަފުގައި އެކުދިން ބީހުމަކީ ހުއްދަ ކަމެއްކަމެވެ. އަދި އެކަންކުރުވާ ބެލެނިވެރިޔާ ފާފަވެރިއެއް ނުވާނެއެވެ. އެކަމުގެ ޢިއްލަތަކީ ކުޑަކުދިންނަށް އެފަދަ ގޮތަކަށް އިލްޒާމު ކުރުމަކީ އޭގައި އިންތިހާ ދަރަޖައަށް އުނދަގޫތަކަކާއި ކުރިމަތިވާނޭކަމަކަށް ވުއެވެ. އެފަދަގޮތަކަށް އިލްޒާމްކޮށްފިނަމަ ނަތީޖާއަކަށް ވާނީ ކުޑަކުދިން ޤުރުއާނާދުރުވެ ހިތުދަސްކުރުމުންވެސް ކުދިން އެއްކިބާވެގެން ދިއުންކަމަށްވާތީއެވެ. އެހެންކަމުން އުނދަގޫކަން ފިލުވާލާ ފަސޭހަކޮށްދިނުމުން އެކަމުން ރައްކާތެރިވެގެންދާނެތީއެވެ.\nއެހެންކަމުން ބާލިޣު ނުވާ ކުޑަކުއްޖަކު ވުޟޫނެތް ޙަލުގައި މުސްޙަފުގައި ބީހުމަކީ ޙުއްދަކަމެކެވެ.\nމީގެ އިތުރަށް ދަންނަންޖެހޭ ކަމަކީ މުސްޙަފަކީ ކޮބައިތޯއެވެ. ނުވަތަ މުޞްޙަފުގެ ޙުކުމް ހިނގާނީ ކޮންކޮން ސިފަތައެއް އައިސްގެންތޯއެވެ. އެގޮތުން الموسوعة الفقهية الكويتية މިފޮތުގައި މުސްޙަފުގެ އިސްތިލާޙީމާނާއި ގެންނަވާފައި ވެއެވެ. اسم للمكتوب فيه كلام اللّه تعالى بين الدّفّتين. މާނައީ: އެފޮތެއްގެ ދެ ބަނޑަވެރިގަނޑު ދެމެދުގައި ﷲތަޢާލާގެ ކަލާމްފުޅު ލިޔެފައިވާ ފޮތަކަށް ކިޔާނަމެކެވެ.\nއެއީ ކިތައްމެ މަދުންވިޔަސް އޭގައި ވަނީ މުޅިންވެސް ގުރުއާންކަމުގައި ވާނަމަ އެއީ މުސްޙަފެކެވެ. ނުވަތަ ޚަތިމެކެވެ. މިސާލަކަށް އަންމާފޮތް ނުވަތަ ފޮތުގެ ކޮޅުންކޮޅަށް ޤުރުއާނުގެ ބައެއް ލިޔެފައިވާ ފޮތެކެވެ.\nޚުލާސާއަކީ ބާލިޣުވެފައިވާ މީހަކު މުސްޙަފުގައި ނުވަތަ ޚަތިމުގައި ބީހޭކަމުގައިވާނަމަ ވުޟޫ ހުރުން ވާޖިބުވާނެއެވެ. އެހެނަސް ބާލިޣު ނުވާ ކުޑަކުދިން މުސްޙަފުގައި ބީހުމަށް ވުޟޫކުރުން ވާޖިބުވެގެން ނުވެއެވެ. ވުޟޫނެތް ޙާލުގައި އެކުދިން މުސްޙަފުގައި ބީހުން ހުއްދަވެގެން ވެއެވެ.\nމުސްޙަފަކީ ނުވަތަ ޚަތިމަކީ އެފޮތެއްގެ ދެ ބަނޑަވެރިގަނޑު ދެމެދުގައި ﷲތަޢާލާގެ ކަލާމްފުޅު ލިޔެފައިވާ ފޮތަކަށް ކިޔާނަމެކެވެ. އަންމާފޮތްވެސް އެއީ މުސްޙަފެކެވެ. އަދި ފޮތުގެ ކޮޅުންކޮޅަށް ޤުރުއާނުގެ ބައެއް ލިޔެފައިވާ ކޮންމެ ފޮތަކީ ވެސް މުސްޙަފެކެވެ.\nޖަވާބު ދެއްވީ : ފަޟީލަތުއްޝައިޚް ޢަބްދުﷲ ރަޝީދު\nފާތިޙާ ފިޔަވައި އެހެން ސޫރަތް ތައް އިމާމާގެ ފަހަތުން ކިޔެވުމަކީ ހުއްދަ ކަމެއް ނޫން.\nސުވާލު: އިމާމުމީހާ ސޫރަތުލް ފާތިޙާ ކިޔެވުމަށްފަހު އެއަންނަ ހުސްވަގުތުގައި ސޫރަތުލްފާތިޙާ ކިޔެވުމަކީ ކޮންކަހަލަ ކަމެއްތޯ؟ އަދި އެލިބޭ ހުސްވަގުތުކޮޅުގައި ސޫރަތުލްފާތިޙާ …\nނ.ހެނބަދޫގައި ހިންގި އެޗް.އާރު ކޯސް ލެވެލް3ގެ ދަސްވެނިވުން މިއަދު ބާއްވައިފި\nހުރިހާ ލިޔުންތައް (406)


ފޮޓޯ: ބެއިރޫތުގެ ކެމިކަލް ގުދަނެއް ގޮވައި އެ ސަރަހައްދަށް އައި ބަދަލު – Dhuvas Online\nބެއިރޫތްގެ ވިޔަފާރި ބަނދަރުގައި ކެމިކަލް ގުދަނުގައި ރޯވި ސަރަހައްދު --\nފޮޓޯ: ބެއިރޫތުގެ ކެމިކަލް ގުދަނެއް ގޮވައި އެ ސަރަހައްދަށް އައި ބަދަލު\nލުބުނާނުގެ ވެރިރަށް ބެއިރޫތުގެ ވިޔަފާރި ބަނދަރުގައި ހުރި ކެމިކަލް ގުދަނެއްގައި ގޮވި ގޮޮވުންތަކާއި ގުޅިގެން މިހާތަނަށް 137 މީހަކު މަރުވެފައިވެ އެވެ.\nމިހާދިސާގައި އަނިޔާވި މީހުންގެ އަދަދު 5،000 އަށް އަރާފައިވާއިރު ގެދޮރު ގެއްލުނު މީހުންގެ އަދަދު ވަނީ 300،000 އަށް އަރާފައި އެވެ. މި ހާދިސާގައި އެ ގުދަނުގައި ހަ އަހަރު ވަންދެން ރައްކާކޮށްފައިހުރި ކެމިކަލްގެ ބާވަތެއް ކަމަށްވާ އެމޯނިއަމް ނައިޓްރޭޓުގެ 2،750 ޓަނު ގޮވާފައިވާކަމަށް ލުބުނާނު ސަރުކާރުން ބުނެފައިވެ އެވެ.\nއެމޯނިއަމް ނައިޓްރޭޓަކީ ގަސްކާނާ ހެދުމުގައި އާންމުކޮށް ބޭނުންކުރާ އިންޑަސްޓްރިއަލް ކެމިކަލެކެވެ. މިއީ ގަހަށް ބޭނުންވާ ނައިޓްރޮޖެން ލިއްބައިދޭ ރަނގަޅު ބާވަތެކެވެ. މައިންތަކުގައި ގޮވާ ގޮވުންތަކުގެ މައިގަނޑު ސަބަބަކަށް ވެސް މި ކެމިކަލްވެ އެވެ.\nމި ހާދިސާގައި މުޅި ބެއިރޫތން ކަރަންޓު ކެނޑިފައިވާއިރު މިކަމާއި ގުޅިގެން އިމާރާތްތަކުގެ ދަށުވެފައިވާ މީހުން ހޯދުމަށް ދަތިތަކާއި ކުރިމަތިވެފައިވެ އެވެ. މި ގޮވުމުގެ އަސަރު 150 މޭލު ދުރަށް ކޮށްފައިވެ އެވެ.\nބެއިރޫތުގެ ކެމިކަލް ގުދަން ގޮވި ހާދިސާގައި އިމާރާތްތައް ފުނޑުފުނޑުވެފައި —\nބެއިރޫތުގެ ކެމިކަލް ގުދަނު ސަރަހައްދުގައި ރޯވި ވިޔަފާރި ބަނދަރުގައި ލުބުނާން ސަރުކާރުގެ ކަމާ ބެހޭ ފަރާތްތަކުން\nބެއިރޫތްގެ ވިޔަފާރި ބަނދަރުގައި ކެމިކަލް ގުދަނުގައި ރޯވި ސަރަހައްދު —